text:
My life in Mae Fah Luang University
When I first come to MFU, I was so happy to see MFUs beauty. However, I made a difficult choice to come to Thailand from Shan State, Myanmar because I have a job in my society that I love very much. My job is a community worker that helping to improve my society to get a better life. However, I am happy with my choice now because MFU is a very welcoming place, has kind lecturers, and staffs, and it made me feel at home here. I have made many new friends from all around the world. We have learned many things from each other including our culture, and traditions.
I am studying about food science and technology for the reason that the majority of people in my country are farmers. We have many natural resources for farming. We can produce a lot of rice, corns and other crops. However, we have less knowledge and skill to control the quality and to process until the final product. I believe “Food Science and Technology” is teaching us utilizing of natural resources in the most efficient and effective way for the need of people to make increase the income for my society.
In food science and technology class, I enjoy with every one and the classes are great. I like the teaching method of all lectures. They each have a different way to make student participate, thinking and creating. They are also friendly and give many examples let us think how we should use in the daily life with the subject that we learned. My entire class was always kindly participating and helping each other. Everyone has different ideas to present their work including the society needs and wants during class discussion.
I have learned that food science and technology is very important to understand and apply science to satisfy the needs of society for sustainable food quality, safety and security. This major taught me how the relation between food chemistry/nutrition, food microbiology, food engineering, food processing & packaging, food safety, product development and sensory science. We have to keep our food to be safe and healthy for consumption. It includes the of control the plantation process, product processing until marketing by using biology, chemistry, physics, nutrition and engineering to solve the problem of developing a safe, healthy, and nutritious food supply for people. The knowledge in selection, preservation, processing, packaging, store food distribution and use of safe, nutritious, and wholesome food which are very important to transform our crop into finished product and increase food shelf life.
This major has many career opportunities for us such as work with food processor, food industry, research institutes, government department, non-government organization, food service organizations, testing laboratory, academia, teaching institutes and other self-employed.
Moreover, I feel very thankful to MFU and my advisor, all of the lecturers that gave me the chance to join many international conferences and trainings that link with my thesis work. It made me have many opportunities to meet various professors from all around the world. I have learned new things from them to develop my abilities and gain knowledge. They are also very friendly and explain to me that I ask them. In addition, I have opportunity to go to the farmer to learn how they are processing before I start my laboratory work. There are many places to visit, which provide opportunity to learn how local famers improve the food process, food product to all around the world.
MFU is a beautiful place that has a wonderful natural environment, many international students from all around the world, and kindhearted lectures and staff. The university has great material and equipment and access to a lovely library for us to work on our research. Thus, Mae Fah Luang University is one of the best universities for you to study and apply the knowledge for your future life. Come to MFU, to make your dreams come true.
By Sai Aung Moon
တူဝ်ထူပ်းၸူဝ်ႊၶၢဝ်းပဵၼ်လုၵ်ႈႁဵၼ်းတီႈၸၼ်ႉၸွမ်မႄႈၾႃႉလူင်( ၵဵင်းႁၢႆး၊ၸိုင်ႈထႆး)
ဝၼ်းဢွၼ်တၢင်းသုတ်းဢၼ်ၶႃႈႁဝ်းယဵပ်ႇယၢင်ႈၶဝ်ႈ ၼႂ်းၸၼ်ၸွမ်မႄႈၾႃႉလူင်ၼၼ်ႉ ၼႂ်းၸႂ်ၶႃႈ မီးတၢင်းၸူမ်းသိူဝ်းၸွမ်းတၢင်းႁၢင်ႊလီၸၼ်ႉၸွမ်တေႉတေႉ။ တွၼ်ႊတႃႇၶႃႈ တေတႅပ်းတတ်း သဵၼ်ႈၸႂ် မႃးႁဵၼ်းတီႈၸၼ်ႉၸွမ်ၼႂ်းၸိုင်ႈထႆးၼႆႉ ပဵၼ်ဢၼ်လႆႈဝူၼ်ႉလိူၵ်ႉလမ်ႇႁႅင်းႁႅင်း။ ယွၼ်ႉပိူဝ်ႈ ဢမ်ႇၶႂ်ႈၽႃႈ ၼႃႈၵၢၼ် ဢၼ်ၶႃႈၽင်တူဝ်ၽင်ၸႂ် ဝႆႉၼႂ်းၵၢၼ်သၢင်ႈတၢင်ႉႁႅင်းၵူၼ်းမိူင်း တႃႇယုၵ်ႉမုၼ်းတူင်ႇဝူင်းၵူၼ်း တိူဝ်းလီၶႅမ်ႉတွၼ်းလိူဝ်ၵဝ်ႇမႃးၵေႃႈပိူင်ၼိူင်ႈ လိူဝ်သေၼၼ်ႉ ၶႃႈသမ်ႉဢၢမ်ႇယၢမ်ႈမီးတူဝ်ထူပ်းဢၼ် ဢွၵ်ႇ ၽၢတ်ႇယၢၼ်မိူင်းပိူင်ၼိူင်ႈ၊ သမ်ႉထႅင်ႈ တေလႆႈႁူပ်ႉထူပ်းတေႃႇငဝ်းလၢႆးမႂ်ႇ၊လွင်ႈသဵင်ႇတႃႉမႂ်ႇၼၼ်ႉ ယဝ်ႉ။ ၵူၺ်းၼႃႇ ယၢမ်းလဵဝ်တႄႉၶႃႈမီးတၢင်းသူင်ၸႂ် လိူၺ်ႈလႆႈလိူၵ်ႈသိုပ်ႇတေႃႇၵၢၼ်ႁဵၼ်းၶႃႈယူႇ၊ ယွၼ်ႉဝႃႈ ၸၼ်ႉ ၸွမ်မႄႈၾႃႉလူင်ၼႆႉ ပဵၼ်တီႈဢၼ်ငိၼ်းလီႁပ်ႉတွၼ်ႈၵူႊၵေႃႉမႃးႁဵၼ်း၊ ၶူးသွၼ်မေႃသွၼ် လႄႈ ၽူႈႁၢပ်ႇ ၵၢၼ် ၵူႊၵေႃႈမီးၼမ်ၸႂ်လီၸွၺ်ႈထႅမ်ႈၵၼ်သေ ႁဵတ်းႁႂ်ႈၶႃႈပေႃးၶူၺ်ႉႁၼ်မိူၼ်ပဵၼ်ႁိူၼ်းလင်ၼိူင်ႈ တႃႇၶႃႈ ယဝ်ႉ။ ၶႃႈလႆႈႁူႉၸၵ်းတင်းဢူၺ်းၵေႃႉမႂ်ႇၼမ်လၢႆ ဢၼ်လုၵ်ႉမႃးတီႈၵူႊလၢႆမိူင်း။ ႁဝ်းၶဝ်ၵူႊၵေႃႉ လႆႈပိၼ်ႇ ဝၢႆႇလႅၵ်ႈလၢႆႈတၢင်းႁူႉ ဢၼ်ပႅၵ်ႇပိူင်ၵၼ်တင်းၼမ်တင်းလၢႆ ၼင်ႇၽိင်ႈထုင်း လႄႈ ၽိင်ႈငႄႈ ၸိူဝ်းၼႆႉ ၵေႃႈပႃး။
ပၢႆးႁဵၼ်းၶႃႈတႄႉ ပဵၼ်ပၢႆးသၢႆႊလႄႈပၢႆးသႅၼ်ႉတၢင်းၵိၼ် (Food Science and Technology) ။ လွင်ႈတၢင်းဢၼ်ၶႃႈလႆႈလိူၵ်ႈႁဵၼ်းပၢႆးႁဵၼ်းၼႆႉတေႉ ယွၼ်ႉဝႃႈပိုၼ်ႉငဝ်ႈၵၢၼ်ငၢၼ်းၵူၼ်းမိူင်းတႆးႁဝ်းၼႆႉ မၼ်းပဵၼ်ၸဝ်ႈႁႆႊၸဝ်ႈၼႃး။ ႁဝ်းၶဝ်မီးၼင်လိၼ်တႃႇၽုၵ်ႇသွမ်ႈ၊ ႁဵၼ်းဢွၵ်ႇမၢၵ်ႇၶဝ်ႈတဝ်ႈၼမ်ႉ တင်း ၼမ်လႆႈတေႉတေႉ။ ၵူၺ်းၵႃႊဝႃႈ ႁဝ်းၶဝ်လႆႈလုတ်ႈႁၢမ်းဝႆႉ ပိုၼ်ႉႁူႉၼမ်ႉၵတ်ႉတၢင်းမေႃ ၼိူဝ်ၵၢၼ် ၵုမ်းၵမ်ၼမ်ႉၶိုၵ်ႉတၢင်းၵိၼ် လႄႈ လၢႆးၶပ်းၶိုင်တၢင်းၵိၼ်တေႃႇထိုင်တၢင်းၵိၼ်တူဝ်တၼ်းဝႆႉ။ ၵွပ်ႈၼၼ် ၶႃႈယုမ်ႇယမ်ဝႃႈပၢႆးႁဵၼ်းပၢႆးသၢႆႊလႄႈပၢႆးသႅၼ်ႉတၢင်းၵိၼ်ၼႆႉ ပဵၼ်ပၢႆးႁဵၼ်းဢၼ်တေသွၼ်ပၼ်လွၵ်ႈလၢႆး တေႁဵတ်းႁိုဝ်ၸႂ်ႉတိုဝ်းမၢၵ်ႇၶဝ်ႈတဝ်ႈၼမ်ႉႁဝ်းသေ ၶိုင်သၢင်ႈႁႂ်ႈၶိုတ်းၸၼ်ႉ၊ မီးၼမ်ႉတွၼ်း တႃႇတၢင်း လူဝ်ႇၵူၼ်းမိူင်းလႄႈ ၸွၺ်ႈထႅမ်ယုၵ်ႉၶိုၼ်ႈပၼ်ငိုၼ်းၶဝ်ႈ တႃႇၸဝ်ႈႁႆႊၸဝ်ႈၼႃးႁဝ်းယူႇဢမ်ႇႁၢင်ႉ။
ၸူဝ်ႊၶၢဝ်းၵၢၼ်ႁဵၼ်းၼႂ်းႁွင်ႈႁဵၼ်းၶႃႈၼၼ်ႉ- ႁဝ်းၶဝ်လုၵ်ႈႁဵၼ်းလႆႈပၵ်းၸႂ်သႂ်ႇၸႂ်ႁဵၼ်းႁူႉၸွမ်း သေ ပဵၼ်ႁွင်ႈႁဵၼ်းဢၼ်လီသူၼ်ႉၸႂ်ႉႁဵၼ်းႁူႉၵၼ်တေႉတႉ။ ယဝ်ႉၵေႃႈ ၶႃႈလႆႈၸႂ်ႉလွၵ်းလၢႆး ၵၢၼ်သွၼ် ၶူးသွၼ်/မေႃသွၼ်ၵူႊၵေႃႉ။ ၶူးသွၼ်/မေႃသွၼ်ၵူႊၵေႃႉမီးလွၵ်းလၢႆး လၢႆးသွၼ်ဢၼ်ပႅၵ်ႇပိူင်ႈၵၼ် သွၼ်ႁႂ်ႈ လုၵ်ႉႁဵၼ်းၶဝ်ႈႁူမ်ႈသၢင်ႈ ၼႂ်းၵၢၼ်ႁဵၼ်းႁႂ်ႈဝူၼ်ႉၸွမ်းလႄႈ သွၵ်ႈႁႃလၢႆးၶူင်ႊသၢင်ႈတၢင်ႇလၢႆး တင်းၼမ်။ ယၢမ်းၵၢၼ်သွၼ်ႁိုဝ် ၼွၵ်ႈႁွင်ႈႁဵၼ်းၼၼ်ႉၵေႃႈ ၶူးသွၼ်ၶဝ် ယူႇႁႂ်ႈပဵၼ်ၼင်ႇဢူၺ်းၵေႃႉၸမ်ၸႂ် တႃႇလုၵ်ႈ ႁဵၼ်းၵူႊၵေႃႉ ၵွၺ်းဢမ်ႇၵႃး ပၼ်တၢင်းႁူႉ တူဝ်ယၢင်ႇဢၼ်ႁႂ်ႈႁဝ်းတေဢဝ်ၸႂ်ႉတိုဝ်းၸွမ်းလႆႈ ၼႂ်းၵၢၼ်ၵူႊ ဝၼ်းဝၼ်း။ ဢူၺ်းၵေႃႉၼႂ်းႁွင်ႈႁဵၼ်ၵူႊၵေႃႉ ၶဝ်ႈႁူမ်ႈသၢင်ႈႄလႈၶဝ်ႈဢွၵ်ႇၸွၺ်ႈထႅမ်ၵၼ်။ ၵူႊၵေႃႉမီး တၢင်းဝူၼ်ႉ ပႅၵ်ႈပိူင်ႈၵၼ်သေ ၶဝ်ႈႁူမ်ႈပိုတ်ႇလၢတ်ႈႄၼၵၼ် ၸွမ်းလူၺ်းတၢင်းလူဝ်ႇတူင်ႇၵူၼ်း ၽႂ်မၼ်း ႁဵတ်းႁႂ်ႈၶႃႈလႆႈမီးတႃႇလဵပ်ႈႁဵၼ်းႁူႉလွင်ႇမႂ်ႇမႂ်ႇတင်းၼမ်တင်းလၢႆ။
ၸွမ်းၼင်ႇၶႃႈလႆႈႁဵၼ်း ပၢႆးသၢႆႊလႄႈပၢႆးသႅၼ်ႉတၢင်းၵိၼ်သေ လႆႈႁူႉပွင်ႇၸႂ်မႃး -မၼ်းပဵၼ် ပၢႆးႁဵၼ်း ဢၼ်လမ်ႇလွင်ႈလူင်တေႉတေႉ တွၼ်ႊတႃႇ ႁဵၼ်းႁူႉပွင်ႇၸ်ႂလႄႈဢဝ်တၢင်းၵိၼ် ၵဵဝ်ႇတင်းပၢႆး သၢႆႊ တႃႇၼႂ်းၵၢၼ်ယူႇၵိၼ်လဵင်ႉတွင်ႉပဵင်းပေႃး ၸွမ်းလူၺ်းတၢင်းၵိၼ်ဢၼ်ၶိုတ်းၸၼ်ႉ၊ တၢင်းၵိၼ် ဢၼ် ႁူမ်ႇလူမ်ႈတႃႇၵူႊၵေႃႉ။ ပၢႆးႁဵၼ်းၼႆႉ ႁဵတ်းႁႂ်ႈၶႃႈလႆႈႁဵၼ်းႁူႉလွင်ႈၵွင်ႉသၢၼ် ၼႂ်းၵႄႈပၢႆးပိုတ်ႇထၢတ်ႈ ၾၢႆႇတၢင်းၵိၼ်/ ထၢတ်ႈလဵင်ႉၸႂ်၊ ပၢႆးလႅင်ႊတူဝ်ၸႂ်တူဝ်ၸႂ်ႊၾၢႆႇတၢင်းၵိၼ်၊ ၾူးၸၢၵ်ႈၾၢႆႇတၢင်းၵိၼ်၊ ၵၢၼ်ၶပ်း ၶိုင်တၢင်းၵိၼ်လႄႈၵၢၼ်ပူၵ်ႉႁေႃႇတၢင်းၵိၼ်၊ ၵၢၼ်ပႂ်ႉပႃးတင်းၵိၼ်၊ ၵၢၼ်ႁုၼ်ႈမုၼ်းၶူဝ်းၶွင် ႁဵတ်းဢွၵ်ႇ၊ လႄႈ ၵၢၼ်ထတ်းၾၢႆႇသဵၼ်ႈႁူႉၸိူဝ်ႉၼႆႉ။ ၵွပ်ႈဝႃႈႁဝ်းၶဝ်လူဝ်ႇ ထိင်းသိမ်းတၢင်းၵိၼ်ႁဝ်းႁႂ်ႈမီး လွင်ႈလွတ်ႈ ၽေလႄႈ မႅၼ်ႈတင်းလွင်ႈယူႇလီတႃႇၵူၼ်းၵိၼ်ယဝ်ႉ။ ယဝ်ႉၵေႃႉ ပၢႆးႁဵၼ်းၼႆႉ ၵဵဝ်ႇတင်းၶၵ်ႉ ၵၢၼ်ၽုၵ်ႇ၊ ၶၵ်ႉၶပ်းၶိုၼ်းမၼ်း တေႃႇထိုင်လွၵ်ႈၵၢတ်ႇ ဢၼ်ၸႂ်ႉတိုဝ်း တၢင်းႁူႉ ၼႂ်းပၢႆးလႅင်ႊတူဝ်ၸႂ်၊ ပၢႆးပိုတ်ႇထၢတ်ႈ၊ ပၢႆးလႅင်ႊတူဝ်ႁၢင်ႊ၊ ထၢတ်ႈလဵင်ႉၸႂ်သေ မႃးၵေႈလိတ်ႈ လွင်ႈၶွင်ႈၶမ်တၢင်းၵိၼ် တႃႇၵူၼ်းႁဝ်း။ ၼင်ႇ -တၢင်းႁူႉၼႂ်းၵၢၼ်လိူၵ်ႈႁႃ၊ ၵၢၼ်ပူၵ်ႉႁေႃႇ၊ ၵၢၼ်ၶပ်းၶိုင်၊ ၵၢၼ်ထိင်းသိမ်း ၵူႊတွၼ်ႊၼႆႉ မႃးၵမ်ႉပဵၼ်တၢင်း ၵႅတ်ႇၶေႁေႉၵင်ႈ လွင်ႈလွတ်ႈၽေးလႄႈ ထိင်းထၢတ်ႈလဵင်ႉၸႂ် တၢင်းၵိၼ် ေတႃႇထိုင်တၢင်းၵိၼ်ယဝ်ႉတူဝ် လႄႈ မီးလွင်ႈသိမ်းႁိုင်လႆႈၶၢဝ်းႁိုင် ၸိူဝ်းၼႆ။
ပေႃးႁဵၼ်းပၢႆးႁဵၼ်းၼႆႉယဝ်ႉၸိုင် တိုဝ်ႉတၢင်းၼႃႈၵၢၼ် မီးတၢင်းၼမ်တင်းလၢႆ ၼင်ႇ-ႁဵတ်းၵၢၼ် ၼႂ်းဢွင်ႈတီႈၽူႈၵေႃႉၶပ်းၶိုင်တၢင်းၵိၼ်၊ ႁွင်ႈၵၢၼ်တၢင်းၵိၼ်၊ ႁွင်ႈၵၢၼ်ၶူၼ်ႉၶႂႃႇ၊ ၸုမ်းလူင်ပွင်ႊၸိုင်ႈ၊ ၸုမ်းတူင်ႇဝူင်းၵူၼ်း၊ ၸုမ်းပၼ်ၵၢၼ်ၸွင်းၸေႊ( service) ၊ ႁွင်ႈထတ်းသၢင်ႈသဵၼ်ႇႁူႉ၊ ႁဵတ်းၽူႈပူင်သွၼ် ၼႂ်းႁူင်းႁဵၼ်း လႄႈ ၼႃႈၵၢၼ်ၽူႈႁၢပ်ႇၵၢၼ်တၢင်းၸိူဝ်ႉ။
လိူဝ်သေၼၼ် ၶႃႈႁဝ်းယွၼ်းၶွပ်ႈၸႂ်ထိုင် ၸၼ်ႉၸွမ်မႄႈၾႃႉလူင်လႄႈ မေႃသွၼ်ၵေႃႉၵုမ်းၶႃႈ ဢိၵ်ႈ ၶူးသွၼ်ၵူႊၵေႃႉ တီႈပၼ်တိုဝ်ႉတၢင်းႁႂ်ႈလႆႈၶဝ်ႈႁူမ်ႈသၢင်ႈၼႂ်းပၢင်ၵႅဝ်ႈၵူႊမိူင်းမိူင်းလၢႆလၢႆဢၼ် လႄႈ ပၢင် သွၼ်ဢၼ်ၵဵဝ်ႇၶွင်ႈၼႃႈၵၢၼ် ၵၢၼ်ႁဵၼ်းၶႃႈတေႉတေႉ။ တိူဝ်ႉတၢင်းၼႆႉ ႁဵၼ်းႁႂ်ႈၶႃႈလႆႈႁူပ်ႉထူပ်း ၽူႈလူင်ႉ လႅၼ်လၢႆလၢႆၸဝ်ႈသေ ယုၵ်ႉမုၼ်းၶေႃႈမုၼ်းတၢင်းႁူႉၶႃႈတင်းၼမ်တင်းလၢႆ။ ယဝ်ႉၵေႃႉငိၼ်းလီ တီႈပၼ် တိုဝ်ႉတၢင်းလႆႈ လူင်းလဵပ်ႈႁဵၼ်းတီႈ ၸဝ်ႈႁႆႈၸဝ်ႈၼႃးၼႂ်းၸိုင်ႈထႆးလၢႆလၢႆတီႈ သေ ႁဵတ်းႁႂ်ႈၶႃႈ တိူဝ်းပွင်ႇ ၸႂ်တေႁဵတ်းႁိုဝ်တႄႇၼႃႈၵၢၼ်ငၢၼ်းၵၢၼ်လမ်းတိုၼ်းၶႃႈ။
ၸၼ်ႉၸွမ်မႄႈၾႃႉလူင်းၼႆႉ ပဵၼ်ဢွင်ႈတီႈ မီးသိုင်ႇဝႅတ်ႉလွမ်ႉဢၼ်ႁၢင်ႊလီ၊ မီးလုၵ်ႈႁဵၼ်းၼွၵ်ႈ မိူင်းၼမ်လၢႆ၊ မေႃသွၼ်ၶူးသွၼ် ဢိၵ်ႈၽူႈႁၢပ်ႇၵၢၼ်ၸႂ်လီဢိၵ်ႈမေႃၸွၺ်ႈထႅမ် တင်းႁၢပ်ႇပုၼ်ႈ ၽွၼ်းၶဝ်ႈႁႂ်ႈ ထိုင်တီႈ။ ၸၼ်ႉၸွမ်မႄႈၾႃႉလူင်း မီးၶိူင်ႈမိုဝ်ႈ၊ ၶိူင်ႈၸၢင်ႊ လႄႈ ႁူင်လၢႆးလိၵ်ႈတူဝ် တၼ်းတႃႇႁဝ်း ႁႃးမႃလဵပ်ႈႁဵၼ်း။ လိုၼ်းသုတ်းတႄႉ ၶႂ်ႈမီးၵႂၢမ်းၾၢၵ်ႇထိုင် ဢူၺ်းၵေႃႉၵူႊၵေႃႉ ဢွၼ်ၵၼ်မႃး လိူၵ်ႈႁဵၼ်း ၸၼ်ႉၸွမ်မႄႈၾႃႉလူင်ၼႆႉ ပဵၼ်တီႈၽိုၵ်းလႃႊႁႅၼ်းတႃႇၸူဝ်ႊပၢၼ်မိူဝ်းၼႃႈသူတႃႉ။
ၵေႃႉတႅမ်ႈ -ၸၢႆးဢွင်ႇမူၼ်း (ဢူၶႂၼ်တႆး)


c: text/html

text:
Viber
Viber ၼႆႉ ပဵၼ် သွပ်ႉၾ်ဝႄးရ် ဢႅပ်ႇပလီႇၵေးသျိၼ်း ဢၼ်သူင်ႇမႅၵ်ႉသဵၵ်ႉၶျ် လႄႈ cross-platform voice over IP (VoIP) ဢၼ်ၼိုင်ႈယဝ်ႉ။ Viber ၼႆႉ လုၵ်ႉတီႈ ၶွမ်ႇပၼီႇ ရၶုထႅၼ်း (Rakuten) သေ ႁဵတ်းဢွၵ်ႇယဝ်ႉ။ ၾရီးဝႄးရ် ဢၼ်ၼႆႉ ၸၢင်ႈၸႂ်ႉလႆႈတီႈ ဢႅၼ်းတရၢႆႉ၊ iOS, Linux, macOS လႄႈ ဝိၼ်းတူဝ်း ၸိူဝ်းၼႆႉယဝ်ႉ။ တွၼ်ႈတႃႇၸႂ်ႉလႆႈ Viber ၼႆႉ လႆႈဢဝ် မၢႆၾူင်းမူဝ်ႇပၢႆးသေၵေႃႈ တၢင်ႇမၢႆၽၢင်ယဝ်ႉ။ ၵူၺ်းၵႃႈဝႃႈ တီႈ ပလႅတ်ႉၾွင်း Desktop ၼၼ်ႉတႄႉ ဢမ်ႇလူဝ်ႇ လွင်ႈၵွင်ႉသိုပ်ႇမူဝ်ႇပၢႆးသေၵေႃႈ ၸၢင်ႈဢဝ်ၸႂ်ႉလႆႈယူႇ။[1] လိူဝ်သေၼၼ်ႉဢမ်ႇၵႃး Viber ၼႆႉ မၼ်းၵမ်ႉထႅမ်ဝႆႉပၼ် ၵၢၼ်ၸွႆႈသၢင်ႈ Viber Out ဢၼ်ပဵၼ် ၵၢၼ်ၸွႆႈသၢင်ႈႁွင်ႉ ၾူင်းမူဝ်ႇပၢႆး လႄႈ ၾူင်းသၢႆ ဢၼ်လႆႈပၼ်ၵႃႈပၼ်ႁူဝ်သေ ဢၼ်ၸၢင်ႈၵပ်းသိုပ်ႇလႆႈ ၵူႈၸိုင်ႈမိူင်းၼၼ်ႉယဝ်ႉ။[2] မိူဝ်ႈပီ 2018 ၼၼ်ႉ ႁူဝ်ၼပ်ႉၵူၼ်း ဢၼ်တၢင်ႇမၢႆၽၢင်တီႈ သၢႆၼႅတ်ႇ Viber ၼႆႉ မီးၵႂႃႇ ႁဵင်လၢၼ်ႉပၢႆယဝ်ႉ။[3][4]
သွပ်ႉၾ်ဝႄးရ် ၼႆႉ လုၵ်ႉတီႈ Viber Media ဢၼ်ပၵ်းတီႈ ဢိတ်ႇသရေး ၼၼ်ႉ လႆႈတႅမ်ႈဢွၵ်ႇ မိူဝ်ႈ ပီ 2010 ၼၼ်ႉယဝ်ႉ။ ထိုင်မႃး ပီ 2014 လုၵ်ႉတီႈ Rakuten လႆႈသိုဝ်ႉဢွဝ်ယဝ်ႉ။ တႄႇဢဝ် ပီ 2017 သေ ၸိုဝ်ႈမၼ်းၵေႃႈ ပဵၼ်မႃး Rakuten Viber ၼႆယဝ်ႉ။ Viber ၼႆႉ ပၵ်းဝႆႉတီႈ လၢၵ်ႈၸိမ်ႇပၢၵ်ႈယဝ်ႉ။ [5] လုမ်း Viber ၼႆႉ မီးဝႆႉတီႈ လၼ်ႇတၼ်ႇ၊ မၼီႇလႃႇ၊ မွတ်ႉသၵူဝ်ႇ၊ ပႄးရိတ်ႉသ်၊ သၼ်ၾရၼ်ႇသိတ်ႇသ်ၵူဝ်ႇ, သူဝ်ႇၾီႇယႃႇ, တႄးလ် ဢဝိပ်ႇ လႄႈ တူဝ်ႇၵျူဝ်ႇ ၸိူဝ်းၼၼ်ႉယဝ်ႉ။[6]
ပိုၼ်း ၶွမ်ႇပၼီႇ[မႄးထတ်း | မႄးထတ်းငဝ်ႈငႃႇ]
Viber Media ၼႆႉ ၵေႃႉပဵၼ် Talmon Marco, Igor Magazinnik ၶဝ် လႆႈတႄႇတင်ႈ တီႈ တႄးလ် ဢဝိပ်ႇ၊ တီႈ မိူင်းဢိတ်ႇသရေး မိူဝ်ႈပီ 2010 ၼၼ်ႉယဝ်ႉ။[7] ၶဝ်သွင်ၵေႃႉၼႆႉ လႆႈမိုတ်ႈၵိုဝ်းပဵၼ်ဢူၺ်းၵေႃႉၵၼ်မႃးတီႈ တပ်ႉသိုၵ်းၵႅတ်ႇၵင်ႈဢိတ်ႇသရေးသေ ပဵၼ်ၸဝ်ႈၼႃႈတီႈ ၽၢႆႇၵဵဝ်ႇၵပ်းၶေႃႈမုၼ်းယဝ်ႉ။[8] ၶဝ်သွင်ၵေႃႉၼႆႉ ပဵၼ်ၵူၼ်းတႄႇတင်ႈ P2P Media လႄႈ iMesh ဢၼ်ပဵၼ် Client ဢၼ်ၸႅၵ်ႇၽႄၾၢႆႇၼၼ်ႉယဝ်ႉ။[9] ၶွမ်ႇပၼီႇၼႆႉ တီႈ မိူင်းဢိတ်ႇသရေးၵေႃႈ ႁဵတ်းၵၢၼ်ဝႆႉယူႇယဝ်ႉ။ ယွၼ်ႉၵႃႈၸၢင်ႈၶၼ်ထုၵ်ႇလႄႈ လႆႈပၵ်းဝႆႉပႃး တီႈ မိူင်းပႄႇလႃႇရုတ်ႈ ၼၼ်ႉယူႇ။ [8] တၢင်ႇမၢႆၽၢင်ဝႆႉတီႈ သၢႆႉပရႅတ်ႈ ယဝ်ႉ။ Marco ၼႆႉ လႆႈႁဵတ်းသၢင်ႈပၼ် Viber တွၼ်ႈတႃႇ လွင်ႈႁွင်ႉၾူင်း၊ လွင်ႈၶူၼ်းၽဵင်ႇ (Synchronization) ပၼ် သဵၼ်ႈၸိုဝ်ႈၵပ်းသိုပ်ႇ (Contacts) ၸိူဝ်းၼႆႉယဝ်ႉ။[10][11][12][13][14][15] ၽူႈတေၸႂ်ႉ Viber ၼႆႉ လူဝ်ႇလႆႈဢဝ် မၢႆၾူင်းသႄးလ်သေ ႁဵတ်းပဵၼ် ဢၢႆႇတီႇ (ID) ယဝ်ႉ။[16]
ၵဵဝ်ႇလူၺ်ႈငိုၼ်းတွင်း[မႄးထတ်း | မႄးထတ်းငဝ်ႈငႃႇ]
မိူဝ်ႈပီထူၼ်ႈၼိုင်ႈၼၼ်ႉ Viber ၼႆႉ ပႆႇၸၢင်ႈဢဝ်လႆႈ ငိုၼ်းၼမ်ႉမျၢတ်ႉၼမ်ႉတွၼ်းသင်။ ပီ 2013 မႃး ၶဝ်ႈလႆႈတႄႇ Viber Out ဢၼ်ၽူႈၸႂ်ႉတိုဝ်းၶဝ် လႆႈပၼ်ၵႃႈမၼ်းၼၼ်ႉ လႄႈ တင်း သတူဝ်းသတိၵ်ႉၵႃႇ ၼၼ်ႉယဝ်ႉ။ ငဝ်ႈတႄႇၶွမ်ႇပၼီႇၼႆႉ လႆႈတႄႇတင်ႈတင်း ၵူၼ်းၽင်တိုၼ်းလၢင်းတင်းၼမ်ယဝ်ႉ။ Marco လၢတ်ႈဝႃႈတႄႉ ၽူႈၸိူဝ်းၽင်တိုၼ်းလၢင်းၸိူဝ်းၼၼ်ႉ ပဵၼ် "ၵူၼ်းမူင်ႉႁေႃႁိူၼ်း လႄႈ ဢူၺ်းၵေႃႉ" ၼႆယဝ်ႉ။ ၶဝ်ၸိူဝ်းၼႆႉ ၽင်တိုၼ်းလၢင်းတီႈ ၶွမ်ႇပၼီႇ တေႃႇလႃႇ 20 မီႇလီႇယႅၼ်ႇယဝ်ႉ။ ထိုင် ပီ 2013၊ လိူၼ်မေႇ ၼၼ်ႉ ၽူႈႁၢပ်ႇၵၢၼ်တီႈ ၶွမ်ႇပၼီႇၼႆႉ မီး 120 ၵေႃႉယဝ်ႉ။ မိူဝ်ႈပီ 2013၊ လိူၼ်ၵျူႇလၢႆႇၼၼ်ႉ ဢၼ်ပဵၼ် တပ်ႉသိုၵ်းၾႆးၾႃႉသီးရီးယႃး (Syrian Electronic Army) ၼၼ်ႉ လႆႈယႃႉပိူင် Viber မႃးယဝ်ႉ။ ၽၢႆႇ Viber ၶဝ်လၢတ်ႈတႄႉ ၶဝ် ဢမ်ႇဢဝ်လႆႈ ၶေႃႈမုၼ်း ၸိူဝ်းၸၢင်ႈတိူဝ်ႉၶိူၵ်ႈငၢႆႈ ႁင်း ၽူႈၸႂ်ႉတိုဝ်းၶဝ် ဝႃႈၼႆယဝ်ႉ။
လွင်ႈလႆႈငိုၼ်းၶဝ်ႈ[မႄးထတ်း | မႄးထတ်းငဝ်ႈငႃႇ]
ပီ 2014 ၊ ၾႅပ်ႇဝႃႇရီႇၼၼ်ႉ Viber Media ၼႆ ငိုၼ်းၶဝ်ႈ မီး တေႃႇလႃႇ 900 မီႇလီႇယႅၼ်ႇယဝ်ႉ။ ပီ 2017 ၼၼ်ႉ လႆႈလၢႆႈၸိုဝ်ႈ Viber လုၵ်ႉဢဝ် Viber Media ၸူး Rakuten Viber ၼႆသေ လႆႈသိုပ်ႇမိုတ်ႈ လူဝ်ႇၵူဝ်ႇဢၼ်မႂ်ႇ ဢၼ်ပႃးမိၵ်ႈမၢႆတူဝ်လိၵ်ႈၼၼ်ႉယဝ်ႉ။ ပီ 2017 ၼၼ်ႉ Viber ၼႆႉ လႆႈပဵၼ်ဢူၺ်းလီပဵၼ်တၢင်းၵၢၼ် တင်း ၸုမ်းၵလၢပ်ႉမၢၵ်ႇၼင် ပႃႇၸီႇလူဝ်းၼႃးၼၼ်ႉယဝ်ႉ။
ပုၼ်ႈၽႄလွၵ်းၵၢတ်ႇ[မႄးထတ်း | မႄးထတ်းငဝ်ႈငႃႇ]
ပီ 2016 ၼၼ်ႉ ၵူၼ်းတၢင်ႇမၢႆၽၢင်ၸႂ်ႉ Viber ၼႆႉ မီးမႃး 800 မီႇလီႇယႅၼ်ႇယဝ်ႉ။ ၸွမ်းလူၺ်ႈ သဵၼ်ႈသၢႆမၢႆသေ ၵူၼ်းၸိူဝ်းဢၼ်တူင်ႉၼိုင်ၶဝ်ႈၸႂ်ႉ Viber ၼႆႉ ၼႂ်း ပီ 2019၊ ၸၼ်ႇဝႃႇရီႇ ၼၼ်ႉ မီးယူႇ 260 မီႇလီႇယႅၼ်ႇ ၼႆယဝ်ႉ။ Viber ၼႆႉ ၵူၼ်းႁူႉၸၵ်းၼမ် လိုဝ်းလင်တီႈ ယူးရူပ်ႉပွတ်းဢွၵ်ႇ၊ ရတ်ႈသျႃး၊ ပွတ်းၵၢင်ၽၢႆႇဢွၵ်ႇ လႄႈ တီႈဢႃႇသီႇယႅၼ်ႇ ၵမ်ႈၽွင်ႈၼၼ်ႉယဝ်ႉ။ တီႈမိူင်းဢိၼ်းတီးယႃးၼႆႉ မီးဝႆႉ လွၵ်းၵၢတ်ႇ ဢၼ်ယႂ်ႇသေပိူၼ်ႈယဝ်ႉ။ မိူဝ်ႈပီ 2014၊ တီႇသႅမ်ႇပႃႇ ၼၼ်ႉ ၵူၼ်းတၢင်ႇမၢႆၽၢင် ၸႂ်ႉ Viber ၼႆႉ မီးယူႇ 33 မီႇလီႇယႅၼ်ႇသေ ပဵၼ်မႃး သွပ်ႉၾ်ဝႄးရ် ဢၼ်သူင်ႇလိၵ်ႈ ဢၼ်ၵူၼ်းၸႂ်ႉတိုဝ်းၼမ် ထူၼ်ႈႁႃႈ တီႈ မိူင်းဢိၼ်းတီးယႃးၼၼ်ႉယဝ်ႉ။ ၽွင်းၼၼ်ႉၼင်ႇၵဝ်ႇ ၵူၼ်းၸႂ်ႉတိုဝ်း တီႈမိူင်းဢမေႇရိၵၢၼ်ႇၵေႃႈ မီးမႃး 30 မီႇလီႇယႅၼ်ႇယဝ်ႉ။ တီႈရတ်ႈသျႃးၼႆႉ မီး 28 မီႇလီႇယႅၼ်ႇ၊ တီႈပရႃႇၸီးၼႆႉ မီး 18 မီႇလီႇယႅၼ်ႇယဝ်ႉ။ Viber ၼႆႉ ၸိုဝ်ႈလိုဝ်းလင်တီႈ ပွတ်းဢွၵ်ႇယူးရူပ်ႉယဝ်ႉ။ ပီ 2016 ၼၼ်ႉ တီႈ Belarus, Moldovaand Ukraine ၼၼ်ႉၵေႃႈ ပဵၼ် သွပ်ႉၾ်ဝႄးရ် ဢၼ်လူတ်ႇလူင်းၼမ်သေပိူၼ်ႈ တႃႇဢႅၼ်းတရၢႆႉၼၼ်ႉယဝ်ႉ။ တီႈ ဢီႇရၢၵ်ႈ၊ လိပ်ႉပျႃး၊ ၼီႇပေႃး ၸိူဝ်းၼႆႉၵေႃႈ ၸိုဝ်ႈလိုဝ်းလင်ယဝ်ႉ။ မိူဝ်ႈ 2018 ၼၼ်ႉ Viber ၼႆႉ ၶဝ်ႈၸူးလႆႈ ၸိူဝ်းပဵၼ် ဢွင်ႈတီႈ CIS လႄႈ CIEE ႁူဝ်ပၢၵ်ႇ 70 ပၢႆသေ တီႈ ဢႃႇမႄႇရိၵႁွင်ႇတႄႉ မီး ႁူဝ်ပၢၵ်ႇ 15 ၵူၺ်း။
လွၵ်းၵၢတ်ႇ တီး မိူင်းရတ်ႈသျႃး[မႄးထတ်း | မႄးထတ်းငဝ်ႈငႃႇ]
ၼႂ်းၵႃႈ ဢႅပ်ႇပလီႇၵေးသျိၼ်းတူင်ႇဝိူင်းၵူၼ်း ႁႃႈဢၼ် ဢၼ်ၸိုဝ်ႈလိုဝ်းလင် တီႈမိူင်းရတ်ႈသျႃးၼၼ်ႉ Viber ၼႆႉ ၶဝ်ႈပႃးဝႆႉဢၼ်ၼိုင်ႈယဝ်ႉ။ မိူဝ်ႈပီ 2016 ၼၼ်ႉ ၵူၼ်းၸႂ်ႉ Viber တီႈ ရတ်ႈသျႃးၼႆႉ မီးမႃး 50 မီႇလီႇယႅၼ်ႇသေ လႆႈၶၢမ်ႈပူၼ်ႉ Whatsapp မႃးယဝ်ႉ။ မိူၼ်ၼင်ႇတီႈ ဝဵင်းလူင် မွတ်ႉသၵူဝ်ႇ လႄႈ သဵင်ႇပီႇတႃႇပၢတ်ႉ ၼၼ်ႉၵေႃႈ လွင်ႈၸႂ်ႉတိုဝ်း Viber ၼႆႉ ယႂ်ႇၵႂၢင်ႈမႃးယဝ်ႉ။ လွင်ႈၸႂ်ႉတိုဝ်း Viber ၼႂ်းပီ 2016 ၼႆႉ ၶိုၼ်ႈသုင်မႃးသွင်ပုၼ် သေ ပီ 2015 ယဝ်ႉ။ ႁူဝ်ၼပ်ႉၵူၼ်းၸႂ်ႉၼႆႉ ၶိုၼ်ႈမႃးထိုင် 66 မီႇလီႇယႅၼ်ႇယဝ်ႉ။ ပီ 2018 ၼၼ်ႉ ၵူၼ်းၸႂ်ႉတိုဝ်း Viber တီႈမိူင်းရတ်ႈသျႃးၼႆႉ မီးမႃးထိုင် 100 မီႇလီႇယႅၼ်ႇယဝ်ႉ။ ၼႂ်းၶေႃႈသပ်းလႅင်း ဢၼ်ၼိုင်ႈ မိူဝ်ႈပီ 2017 ၼၼ်ႉ ၽူႈၸႂ်ႉတိုဝ်း ပိူင်သူင်လိၵ်ႈ တီႈရတ်ႈသျႃးၼႆႉ လွင်ႈဢၼ်ၶဝ်ႈၸႂ်ႉတိုဝ်း Viber ဢမ်ႇၼၼ် Whatsapp ၼၼ်ႉ ၶဝ်တိူဝ်းလႆႈၸႂ်လိူဝ်သေ ၵၢၼ်ၸွႆႈသၢင်ႈတၢင်ႇဢၼ် ဝႃႈၼႆယဝ်ႉ။ တီႈမိူင်းရတ်ႈသျႃးၼႆႉ မီးဝႆႉၶပ်ႉမၢႆ တႃႇဢဝ် Viber သေ ၸၢႆႇငိုၼ်း ၽွင်းသိုဝ်ႉ ၶူဝ်းၶွင် လႄႈ ၽွင်းသိုဝ် ၵၢၼ်ၸွႆႈသၢင်ႈ ၼၼ်ႉၼႆယဝ်ႉ။
ယူႇၶရဵၼ်း[မႄးထတ်း | မႄးထတ်းငဝ်ႈငႃႇ]
ၼႂ်းပီ 2020 ၼၼ်ႉ Viber Messenger ၼႆႉ ပဵၼ် IM ဢၼ်ၸိုဝ်ႈလိုဝ်းလင်သေပိူၼ်ႈ တီႈ ယူႇၶရဵၼ်း၊ မၼ်းလႆႈထုၵ်ႇ ဢူၼ်းသႂ်ႇဝႆႉ တီႈၼႂ်း ၽူင်းသမၢတ်ႉ ၵူၼ်းယူႇၶရဵၼ်း တႃႇ 97 % ယဝ်ႉ။[17]
မိူဝ်ႈ တီႇသႅမ်ႇပႃႇ 2021 ၼၼ်ႉ Viber ၼႆႉ လႆႈပဵၼ် ဢႅပ်ႉမႅတ်ႉသဵတ်ႉသေ ဢၼ်ၽႄလွၵ်းၵၢတ်ႇၼႆႉ မီး 97.7%။ ၼၼ်ႉပဵၼ် 20% ဢၼ်ပဵၼ် ၶွင် ၶွမ်ႇပၼီႇတင်းသဵင်ႈ ဢၼ်လုၵ်ႉတီႈ ယူႇၶရဵၼ်းသေ သူင်ႇမႃးၼၼ်ႉယဝ်ႉ။ ၼႂ်း ပီ 2021 ၼၼ်ႉ ဢၼ်ၽူႈၸႂ်ႉတိုဝ်း သူင်ႇ မႅတ်ႉသဵတ်ႉ ၼႆႉ မီးၵႂႃႇ 97.5 ပီႇလီႇယႅၼ်ႇယဝ်ႉ။[18]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Viber App Review - Free Voice and Video Calls and Messaging.
- ↑ Viber Out Review - How Good Is Viber for Paid Calling?.
- ↑ Viber: number of registered users 2018 - Statistic.
- ↑ About Viber.
- ↑ Viber DMCA POLICY. Viber. Archived from the original on 23 August 2019။ Retrieved on 20 November 2020။
- ↑ Think Global: Cultivating a Global Team Culture (29 May 2017). Retrieved on 22 May 2019။
- ↑ Henry Cavill. Six things to know about Viber. Financial Times. February 14, 2014.
- ↑ 8.0 8.1 Brett Forrest (August 23, 2012). The Skype Killers of Belarus.
- ↑ Talmon Marco's profile on LinkedIn. Retrieved on 18 February 2018။
- ↑ Jessica Geller (October 16, 2015). Messaging app Viber names Boston its US headquarters. The Boston Globe. Archived from the original on November 8, 2020။ Retrieved on November 20, 2020။
- ↑ Assaf Gilad (14 February 2014). אקזיט ענק: רקוטן היפנית רוכשת את וייבר תמורת כ-900 מיליון דולר (in Hebrew). כלכליסט - www.calcalist.co.il. Retrieved on 16 May 2015။
- ↑ Hillel Koren (14 February 2014). Viber sold for $900m. Globes.
- ↑ Viber DMCA Policy. Rakuten Viber. Viber Media. Archived from the original on 1 March 2014။ Retrieved on 16 May 2015။
- ↑ Viber Media. Foursquare. Retrieved on 16 May 2015။
- ↑ Brian Blum (March 24, 2011). Top 10 iPhone apps from Israel. ISRAEL21c. Retrieved on 16 May 2015။
- ↑ Viber For iPhone Aims To Rival Skype's App, Is Amazingly Amazing.
- ↑ (in Ukrainian) Japanese Viber owners open a research center in Kiev , Economisna Pravda (4 February 2020)
- ↑ ykpaïHцi BiдпpaBили y Viber 97,5 Mлpд пoBiдoMлeHb зa pik — цe 20% Biд ycix HaдicлaHиx пoBiдoMлeHb y MeceHджepi (in uk).

robotstxt: allowed

filter: keep


text:
လႅင်းပွႆႉ၊ ၸႄႈဝဵင်း
ၸႄႈဝဵင်းလႅင်းပွႆႉ (မၢၼ်ႈ: လှိုင်းဘွဲ့မြို့နယ်, ဢိင်းၵလဵတ်ႈ: Hlaingbwe Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်ၶဝ်ႈပႃးဝႆႉ တီႈၼႂ်း ၸႄႈတွၼ်ႈၽဢၢၼ်ႇ၊ ၸႄႈမိူင်းယၢင်း၊ မိူင်းမျၢၼ်ႇမႃႇၼၼ်ႉယဝ်ႉ။ တီႈၼႂ်းၸႄႈဝဵင်းလႅင်းပွႆႉၼႆႉ ၶဝ်ႈပႃးဝႆႉ ၸိူဝ်းပဵၼ် ဝဵင်းလႅင်းပွႆႉ၊ ဝဵင်းပၢႆႇၵျူင်ႇ လႄႈ ဝဵင်းသျၢၼ်းယႂႃႇတိတ်ႉ သေ ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းလႅင်းပွႆႉ ယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်းာ, သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆႉ-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 51.


text:
ၵူၼ်းပၢႆႈၽေးသိုၵ်း တီႈဝဵင်းမိူင်းမွၵ်ႈ ၸႄႈမိူင်းၶၢင် တုၵ်းယွၼ်း ႁႂ်ႈသိုၵ်းမၢၼ်ႈတင်း သိုၵ်းၶၢင် KIA, PDF ၵိုတ်းပၢင်တိုၵ်း ၵၼ် ၶၼ်ၽႂ်း ယွၼ်ႉပဵၼ်ၶၢဝ်းလူဝ်ႇႁဵတ်းၵၢၼ် ဢဝ်ၶဝ်ႈဢဝ်ၼမ်ႉ ဝႃႈၼႆ။
ၵူၼ်းဝၢၼ်ႈ ၼွင်ပဝ်း တင်း ဝၢၼ်ႈလူင်ၵျႃႇၸႄႈဝဵင်းမိူင်းမွၵ်ႇ ပၢႆႈၽေးပၢင်တိုၵ်း သိုၵ်းမၢၼ်ႈတပ်ႉမ 88 တင်း သိုၵ်းၶၢင် KIA လႄႈ PDF မႃးသွၼ်ႈယူႇသဝ်းဝႆႉတီႈ ဝတ်ႉၵျွင်းလေႃးၵမႃႇရၸဵင်ႇလႄႈ ဝတ်ႉသျၢၼ်းမျေႉယွင်ႇၶျီႇ ၼႂ်းဝဵင်းမိူင်းမွၵ်ႈ တႄႇဢဝ် ဝၼ်းတီႈ 22/10/2022 မႃး တေႃႇထိုင်ယၢမ်းလဵဝ်မီးၶၢဝ်းတၢင်းၽၢၵ်ႇလိူၼ်ပၢႆ ၊ ၵူၼ်းဝၢၼ်ႈၶႂ်ႈ ပွၵ်ႈႁိူၼ်းယဝ်ႉလႄႈ ၸင်ႇတုၵ်းယွၼ်းၸုမ်းယိပ်းၵွင်ႈၵၢင်ႇႁႂ်ႈထွႆထွၼ်ဢွၵ်ႇဝၢၼ်ႈသေ ၵိုတ်းလွင်ႈတိုၵ်းတေႃးၵၼ်ဝႃႈၼႆ။
ၽူႈၸွႆႈထႅမ် ၵူၼ်းပၢႆႈၽေးသိုၵ်း တီႈဝဵင်းမိူင်းမွၵ်ႇ လၢတ်ႈတီႈၽူႈတွႆႇႁွၵ်ႈဝႃႈ – “ယၢမ်းလဵဝ် ႁဝ်းၶႃႈ တုၵ်း ယွၼ်း ႁႂ်ႈၶဝ်ငိူင်ႈ ဝႄႈထွႆထွၼ်ပၼ် ၼႂ်းပိုၼ်ႉတီႈ တင်းသွင်ၾၢႆႇ။ ယဝ်ႉၵေႃႈ လွင်ႈႁၢင်ႈၵၢင် မၢၵ်ႇဝႆႉ ၸိူဝ်းၼၼ်ႉၵေႃႈ ႁႂ်ႈၶဝ်ဢဝ်ဢွၵ်ႈပၼ်။ ယၢမ်း လဵဝ် ပဵၼ်ၶၢဝ်းလူဝ်ႇဢဝ်ၶဝ်ႈဢဝ်ၼမ်ႉ ပဵၼ်ၶၢဝ်း လူဝ်ႇႁဵတ်းၵၢၼ်။ ၵွပ်ႈၼႆ ၵူၼ်းပၢႆႈၽေးသိုၵ်း မုင်ႈ မွင်းၶႂ်ႈပွၵ်ႈႁိူၼ်းယေး ၼႃႇယဝ်ႉ”- ဝႃႈၼႆ။
သွင်ၾၢႆႇၼႆႉပိုတ်းယိုဝ်းၵၼ်တၢင်း ဝၢၼ်ႈၼွင်ပဝ်းတင်း ဝၢၼ်ႈလူင်ၵျႃႇတင်ႈတႄႇ ဝၼ်းတီႈ 21-22/10/2022 ။ ဝၢၼ်ႈၸိူဝ်းၼၼ်ႉပဵၼ်ဝၢၼ်ႈ ပီႈၼွင်ႉ ၸၢဝ်းတႆးယူႇသဝ်း။
“ယၢမ်းလဵဝ် ဢၼ်ယၢပ်ႇၽိုတ်ႇလိူဝ်ႁႅင်းတႄႉ ပဵၼ်ၶဝ်ႈၼမ်ႉတၢင်းၵိၼ်ၶႃႈဢေႃႈ ။ လွင်ႈၼႆႉ လူဝ်ႇတင်းၸွႆႈထႅမ်တႄႉ တႄႉၶႃႈ။ တင်ႈတႄႇ ပၢႆႈမႃးယူႇတီႈၼႆႉတေႃႇထိုင်ယၢမ်းၼႆႉ ပႆႇမီးၾၢႆႇလႂ်မႃးတူၺ်းလူၸွႆႈထႅမ်ပၼ်သင်။ ”- ၽူႈၸွႆႈထႅမ် ၵူၼ်းပၢႆႈၽေးသိုၵ်း သိုပ်ႇလၢတ်ႈၼႄၼင်ႇၼႆ။
ယၢမ်းလဵဝ် သဵင်ၵွင်ႈတင်းသွင်ၾၢႆႇတႄႉ ယဵၼ်လူင်းယဝ်ႉသေတႃႉ ၵူၺ်းၵႃႈ ၵူၼ်းပၢႆႈၽေးသိုၵ်းတႄႉ ပႆႇႁတ်းပွၵ်ႈၵၼ် ယွၼ်ႉ ပႆႇတမ်းၸႂ် ၵူဝ်ပဵၼ်ပၢင်တိုၵ်း သင်ဝႃႈ တင်းသွင်ၾၢႆႇ ထွႆထွၼ်ပၼ်ၵၼ် မိူဝ်ႈလႂ်ၸိုင် ၸင်ႇတေပွၵ်ႈၶိုၼ်းမိူဝ်း ဝႃႈၼႆ။
ၵူၼ်းပၢႆႈၽေးသိုၵ်း ဝဵင်းမိူင်းမွၵ်ႇ လၢတ်ႈတီႈၽူႈတွႆႇႁွၵ်ႈဝႃႈ – “ မၢင်ပွၵ်ႈမၢင်လႂ် သိုၵ်းမၢၼ်ႈ တေမႃးသူင်ႇတၢင်းၵိၼ်ယႅမ်ႉ တၢင်းၼႂ်းဝၢၼ်ႈႁဝ်းၶႃႈလႄႈ ၵူဝ်သဵင်ၵွင်ႈတႅၵ်ႇၶႃႈ ဢေႃႈ ၵွပ်ႈၼႆလႄႈ ပႆႇႁတ်းဢွၼ်ၵၼ်မိူဝ်းၶႃႈ”- ဝႃႈၼႆ။
ယၢမ်းလဵဝ်ၵူၼ်းပၢႆႈၽေးသိုၵ်း တီႈဝတ်ႉလေႃးၵမႃႇရၸဵင်ႇၼႆႉ မီးႁူဝ်ၵူၼ်း 250 ၵေႃႉလႄႈ တီႈဝတ်ႉသျၢၼ်းမျေႉယွင်ႇၶျီႇသမ်ႉ မီး 501 ၵေႃႉ – ပဵၼ်တၢႆးလွၼ်ႉလွၼ်ႉ ။ ပီႈၼွင်ႉၸၢဝ်းၶၢင် သမ်ႉပၢႆႈၵႂႃႇသွၼ်ႈဝႆႉ တီႈ ၵျွင်းၶရိတ်ႉယၢၼ်ႇ ၼႂ်းဝဵင်းမိူင်းမွၵ်ႇထႅင်ႈ တင်းမူတ်း ႁူမ်ႈၵၼ် တေမီးမွၵ်ႈ 900 ၵေႃႉ ၼႆယဝ်ႉ။
လိူဝ်ၼၼ်ႉ တႄႇဢဝ် ဝၼ်းတီႈ 31/10/2022 ၼၼ်ႉမႃး တေႃႇထိုင်ယၢမ်းလဵဝ် ၶွင်ႇသီႇသိုၵ်းမၢၼ်ႈ ယိုတ်းမိူင်း တပ်ႉၵွင် 88 ဢဝ်တိုဝ်ႉတၢင်း ၵူၼ်းဝၢၼ်ႈဢမ်ႇမီးယူႇႁိူၼ်း ဢွၼ်ၵၼ်ပၢႆႈၽေးသိုၵ်းဝႆႉၼၼ်ႉသေ ၶဝ်ႈပၵ်းတပ်ႉ ၼႂ်းဝၢၼ်ႈလူင်ၵျႃႇလႄႈ ဝၢၼ်ႈၼွင်ပဝ်း ၸႄႈဝဵင်းမိူင်းမွၵ်ႇ ၸႄႈတွၼ်ႈမၢၼ်ႈမေႃႇ ၸႄႈမိူင်းၶၢင်။


text:
သင်ၶတႆး လုၵ်ႈႁဵၼ်းၸၼ်ႉ ၸွမ်မိူင်းၵွၵ်ႇ၊ ၸိုင်ႈထႆး
ပွင်ႇလႅင်းထိုင် တၵႃႇသတ်ႉထႃး ပီႈၼွင်ႉတႆး ၵူႈတီႈꧦ ဢၼ်လႆႈတူၺ်းၸွမ်းတီႈ Website: Tai Sangha University Students' Association, Bangkok တၢင်းသဵင်ႈ။
မိူဝ်ႈဝၼ်းတီႈ 22/02/2020 ၼၼ်ႉ၊ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး လႆႈၸတ်းႁဵတ်းပၢင်ၵုမ်လူင် ၶွပ်ႈ (6) လိူၼ်၊ ဢွင်ႈတီႈ ဝတ်ႉမႂ်ႇတႆး သႃထုပရႃႇတိတ်ႇ ၵိဝ်ႇ 44/1 ယၼ်းၼႃးဝႃး၊ မိူင်းၵွၵ်ႇ၊ ၸိုင်ႈထႆး။
ၼႂ်းပၢင်ၵုမ်ၼၼ်ႉ လႆႈမေး ထတ်း၊ ထွၼ်၊ ထႅမ်၊ ၸိုဝ်ႈ လႄႈ ပၵ်းပိူင် သင်ၶတႆး လုၵ်ႈႁဵၼ်း ၸၼ်ႉၸွမ် မိူင်းၵွၵ်ႇ၊ ၸိုင်ႈထႆး ၼင်ႇႁိုဝ် သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး ပေႃးတေၶိုၼ်ႈယႂ်ႇ မႂ်ႇသုင် မၼ်ႈၵိုမ်းယိုၼ်းယၢဝ်းၵႂႃႇလႆႈၶၢဝ်းႁိုင်ၼႆယဝ်ႉ။


text:
ၼ်ႂးတူဝ်ၵူၼ်းႁဝ်းၼႆႉ ၸႃႉၸႃႉလီလီမၼ်း ယူႇတီႈတူဝ်ၸ်ႂၵူၼ်းႁဝ်းၵူၺ်း ဢၼ်ဝႃႈၼၼ်ႉၽ်ႂ ၽ်ႂ ေၵႃေတဢမ်ႇထိင်ၼင်ႇၵဝ်ႇ။ ေတၵိၼ် ေတ လုၵ်ႉ ေတၼွၼ်း ေတႁဵတ်းသင် ေၵႃႈၶ်ႂႈယဝ်ႉ ၸ်ႂ တူဝ်ၸဝ်ႈၵဝ်ၼႆႉယဝ်ႉ ေတဢွၼ်တူဝ်ႁဝ်း လွင်ႈ ၶ်ႂႈႁဵတ်းၶ်ႂႈသၢင်ႈၵႂႃႇဢွၼ်ႇတၢင်း။ ၵွပ်ႈၼႆ ပဵၼ် ၵူၼ်းၼႆႉ ေတလႆႈေမႃတၢမ်းဝႂၢင်းတူဝ်ၸဝ်ႈ ၵဝ်ႇ ႁ်ႂႈမီးတၢင်းသိူဝ်းၸႂ် ႄလႈ ႁႂ်ႈမီးလွင်ႈေၵျႃႇၸ်ႂ ၼၼ်ႉလမ်လွင်ႈႄတႉႄတႉယဝ်ႉ။ ေတယူႇၸွမ်းတၢင်းဢူၺ်းေၵႃႉ ေတႁႃႁဵတ်းၵၢၼ် ၶိုၼ်ႈႁူင်းႁဵၼ်း ေတၶဝ်ႈႁႃ ၵူၼ်းၼ်ႂးတူင်ႇဝူင်းၵူၼ်းၸိူဝ်းၼႆႉ ၶတ်းၸ်ႂ ႁ်ႂႈပၢၵ်ႈပႅတ်ႈ ၸ်ႂ (3) ၸ်ႂၼႆႉေသၵမ်း။သင်ႁဝ်း ဢမ်ႇဢဝ်ပႅတ်ႈလႆႈ ၸ်ႂသၢမ်ၸ်ႂၼႆႉ ေတယူႇၸွမ်းၵူၼ်းတၢင်းၼမ် ေၵႃႈဢမ်ႇလႆႈ ဢူၺ်းေၵႃႉ ၵူၼ်းၶ်ႂႈ လဵၼ်ႈေၵႃႉႁဝ်းေၵႃႈ မၼ်းတိုၼ်းဢမ်ႇမီး ယူႇတီႈလ်ႂ ေၵႃႈၶ်ႂႈယဝ်ႉပိူၼ်ႈေတ ဢမ်ႇႁတ်းႁဵတ်းေၵႃႉႁဝ်း ၵွပ်ႈႁဝ်းမီးလွင်ႈၼမ်ႉၸ်ႂဢမ်ႇလီၼၼ်ႉယဝ်ႉ ၊ ၼ်ႂးၸ်ႂ (3) ၸ်ႂၼႆႉ ပဵၼ် -
- ၸ်ႂႁၼ် လွင်ႈႁၢႆႉပိူၼ်ႈပူၼ်ႉတီႈ ( Negative Thinking)
- ၸ်ႂထၢင်ႇထိူမ်ၼိူဝ်ပိူၼ်ႈ ( Doubts Minds ) ႄလႈ
- မီးၸ်ႂသီႇႄၵႉပိူၼ်ႈ ( Jealousy )
သင်ႁဝ်းမီး ၼမ်ႉၸ်ႂပႅတ်ႈလၢႆၸိူင်ႉၼင်ႇ သၢမ်ၸ်ႂၼႆႉႄတႉ ယူႇတီႈလ်ႂ ေၵႃႈၶ်ႂႈယဝ်ႉ ပိူၼ်ႈ တိုၼ်း ဢမ်ႇၶ်ႂႈႁဵတ်းေၵႃႉႁဝ်း ပိူၼ်ႈတိုၼ်းေတပၢႆႈၵႂႃႇယူႇၵႆၵႆႁဝ်းၵူႈၶၢဝ်းယၢမ်းယဝ်ႉ။
- မီးၸ်ႂႁၼ်လွင်ႈႁၢႆႉပိူၼ်ႈ ( Negative Thinking )
ပိူၼ်ႈႁဵတ်းသင် ပိူၼ်ႈလၢတ်ႈသင် ပိူၼ်ႈၵႂႃႇလႆႈ လွင်ႈပိူၼ်ႈႁဵတ်းၵူႈလွင်ႈလွင်ႈၼၼ်ႉဢမ်ႇ ႁၼ်ပဵၼ်လွင်ႈလီေသပွၵ်ႈ ႁၼ်ထိုင်ပဵၼ်လွင်ႈႁၢႆႉၵူႈလွင်ႈလွင်ႈ။ ၼ်ႂးၵူၼ်းတႆးႁဝ်းၼႆႉ မၼ်းမီးၼမ် ၼႃႇ ၸ်ႂႁၼ်ပဵၼ်လွင်ႈႁၢႆႉၼိူဝ်ပိူၼ်ႈ ဢမ်ႇတွၼ်ႉႁၼ်လီသင် တီႈပိူၼ်ႈႁဵတ်းသၢင်ႈၵူႈလွင်ႈလွင်ႈၼၼ်ႉ ဝၼ်းမိူဝ်ႈၼႆႉ တႆးဢမ်ႇမီးလွင်ႈၽွမ်ႉႁူမ်ႈၵၼ်ၼႆႉ ၵွပ်ႈၵၢၼ် ႄမး
ၼမ်လိူဝ် ေသၵၢၼ် ႄၼး ႄလႈၸင်ႇ ဢမ်ႇၶိုၼ်ႈယ်ႂႇၶိုတ်းပိူၼ်ႈလႆႈ ၵူၼ်းယူႇယဵၼ်ႇယဵၼ်ၶဝ်သမ်ႉ ဢမ်ႇလၢတ်ႈသင် ေသဢဝ် မိုဝ်းလူင်း ႁဵတ်းတူဝ်ထူပ်းယဝ်ႉ သမ်ႉေပႃးၶိုၼ်ႈယ်ႂႇၵမ်းလဵဝ်။ ေပႃးမႃးလဵပ်ႈႁဵၼ်းတူၺ်း ၼ်ႂးၵူၼ်းတႆးႁဝ်းၶဝ်ၵမ်ႉ ပႃႇၼမ်ၼႆႉမီး ၸ်ႂ ႁၼ်လွင်ႈႁၢႆႉ ( Negative Thinking and Negative Vision ) ၼမ်ၼႃႇ ၵူၺ်း ႁူႉေမႃႁၼ်လွင်ႈ ဢမ်ႇလီပိူၼ်ႈလၢႆလၢႆၵူၺ်းႄလႈ တႃႇေတပဵၼ်လွင်ႈလီ ႄလႈ ႁၼ်ထိုင်ၵူၼ်းႁိမ်းႁွမ်း လီေၵႃႈ ဢမ်ႇပဵၼ် မႃးလႆႈယဝ်ႉ။ ယွၼ်ႉၼၼ် ၵၢၼ်မီးၸ်ႂႁၼ်လွင်ႈႁၢႆႉၼိူဝ်ပိူၼ်ႈ ၼမ်ၼၼ်ႉ ႁ်ႂႈဢွၼ် ၵၼ်မူၼ်ႉႄမးႄလႈ ယႃႇပႅတ်ႈၼ်ႂးတူဝ်ၼ်ႂးၸ်ႂႁဝ်း။
- ၸ်ႂထၢင်ႇထိူမ်ၼိူဝ်ပိူၼ်ႈ ( Doubts Minds )
ေတႁဵတ်းၵၢၼ်သင် ေၵႃႈမီးၸ်ႂထၢင်ႇၼိူဝ်ပိူၼ်ႈပဵၼ်လွင်ႈႁၢႆႉဝႆႉ ဢမ်ႇယုမ်ႇယၢမ်ႈပိူၼ်ႈ ထၢင်ႇလဵၵ်ႉပိူၼ်ႈၵူႈၶၢဝ်း။ ဢၢႆႈၼႆႉပဵၼ်ၼႆဢိူဝ်ႈ ေဢးၼႆႉပဵၼ်ၼႆဢိူဝ်း ယႃႇေပယုမ်ႇမၼ်း ယုမ်ႇေၵႃႈ ဢမ်ႇလီ မၼ်းၼႆႉပဵၼ်ၵူၼ်း ဢမ်ႇလီ ႁူႉႁၼ်မီးၸ်ႂၶ်ႂႈထၢင်ႇထိူမ်ၼိူဝ်ပိူၼ်ႈႁႅင်းၼႃႇႄလႈ တူင်ႇဝူင်း ၵူၼ်းႁဝ်းဢမ်ႇၶိုၼ်ႈယ်ႂႇၵူၺ်းဢမ်ႇၵႃး တူဝ်ၸဝ်ႈၵဝ်ႇေၵႃႈ ဢမ်ႇမီလွင်ႈတၢင်းၶ်ႂႈယ်ႂႇ။ ေတႁဵတ်းၵၢၼ် သင် ေၵႃႈယဝ်ႉ ယႃႇေပဝႆႉ မီးၸ်ႂထၢင်ႇထိူမ်လွင်ႈၽၢႆႇႁၢႆႉႁႅင်းၼႃႇၽႅဝ် မၼ်းၸင်ႇႁဵတ်းႁ်ႂႈတိုဝ်ႉတၢင်း ႁဝ်းႄလႈ ၵၢၼ်ၶိုၼ်ႈၼႃႈႁဝ်းတူၵ်းသူမ်းၵူၺ်း ေတႁဵတ်းၵၢၼ်သင် ေၵႃႈလီ ဝႆႉၸ်ႂႁဵတ်းႁတ်းႁတ်း ေသႁဵတ်းသၢင်ႈၵႂႃႇ ေပႃးမီးၸ်ႂထၢင်ႇထိူမ်ၼမ် ေၵႃႈ ၵၢၼ်ဢၼ် ေတႁဵတ်းၼၼ်ႉ ေတဢမ်ႇၸင်ႇလႆႈ ႁဵတ်းေသပွၵ်ႈယဝ်ႉ။
Yan King Center, Rangoon
- မီးၸ်ႂသီႇႄၵႉပိူၼ်ႈ ( Jealousy )
ဢၼ်ပိူၼ်ႈႁဵတ်းပဵၼ်လႆႈ ပူၵ်းပွင်လႆႈၼၼ်ႉ ႁဝ်းဢမ်ႇႁဵတ်းပဵၼ်လႆႈေၵႃႈ ထုၵ်ႇလီပၼ် ႁႅင်းႄလႈ လဵပ်ႈႁဵၼ်းႁႃဢဝ်တၢင်းႁူႉတီႈၶဝ်ၶိုၼ်း ၊ ၼၼ်ႉယဝ်ႉပိူၼ်ႈၸင်ႇႁွင်ႉဝႃႈ ၽူႈမီၼမ်ႉၸ်ႂသုင် ၵမ်ႉပႃႈၼမ် ၼ်ႂးတူင်ႇဝူင်းႁဝ်းၼႆႉ ၵၢၼ်ယၢပ်ႇေတႉ ၽ်ႂဢမ်ႇၶ်ႂႈႁဵတ်း ေပႃးလႆႈယူႇလႆႈၵိၼ်မႃးေတႉ ၶ်ႂႈ လႆႈၶ်ႂႈယူႇမိူၼ်ပိူၼ်ႈယူႇ ႁဝ်းဢမ်ႇႁၼ်မိူဝ်ႈပိူၼ်ႈႁဵတ်းၵၢၼ်ႁိုဝ်ႉတုၵ်ႉၶမႃး ႁဝ်းၵူၺ်းႁူႉ ၶ်ႂႈမီးၸ်ႂသီႇ ႄၵႉပိူၼ်ႈလွင်ႈလဵဝ်ၵူၺ်း။ ပိူၼ်ႈႁဵတ်းၵၢၼ်ၶိုၼ်ႈယ်ႂႇမႃးယဝ်ႉ ဢမ်ႇေမႃပၼ်ႁႅင်းပိူၼ်ႈ ဢမ်ႇေမႃဢဝ် ၼမ်ႉၸ်ႂပိူၼ်ႈ ၵူၺ်းႁူႉ လူဝ်ႇေမႃႁႃသီႇေၵႉပိူၼ်ႈတီႈၼိုင်ႈယဝ်ႉၼိုင်ႈၵူၺ်း လိုၼ်းသုတ်းတူဝ်ၸဝ်ႈၵဝ်ႇ ေၵႃႈဢမ်ႇမီးၽွၼ်းလီသင်။ ေပႃးေတယၢပ်ႇေတႁိုဝ်ႉ ေတတုၵ်ႉၶ ေတႉၵူၼ်းေမႃသီႇႄၵႉပိူၼ်ႈၼၼ်ႉ ၶဝ် ေတပၢႆႈၵႂႃႇယူႇပႅတ်ႈၵႆၵႆေသ ၽွင်းမိူဝ်ႈပိူၼ်ႈလႆႈလီလႆႈပဵၼ် လႆႈသႃမႃးၼၼ်ႉသမ်ႉ ၶိုၼ်းၶ်ႂႈလႆႈမိူၼ် ပိူၼ်ႈၵူႈလွင်ႈလွင်ႈယူႇ။ သင်ၼ်ႂးၸ်ႂတူဝ်ၸဝ်ႈၵဝ်ႇ မီးလွင်ႈၸ်ႂၶ်ႂႈသီႇႄၵႉပိူၼ်ႈ ( Jealousy ) ႁႅ
င်းၼႃႇ ႄလႈ ဢမ်ႇႁၼ်လီပိူၼ်ႈၼႆ ႁ်ႂႈၶတ်းၸ်ႂ ၶတ်းဢွၵ်ႇပႅတ်ႈ ၼ်ႂးတူဝ်ၼ်ႂးၸ်ႂႁဝ်းၵႂႃႇပႅတ်ႈၵမ်းလဵဝ်တႃႉ။
ၼ်ႂးတူဝ်ၼ်ႂးၸ်ႂတူဝ်ၸဝ်ႈၵဝ်ႇ သင်မီး လွင်ႈၼမ်ႉၸ်ႂဢမ်ႇလီ ၼ်ႂးသၢမ်ၸ်ႂၼႆႉ ႁ်ႂႈဢွၼ် ၵၼ်မူၼ်ႉႄမးႄလႈ ၶတ်းၸ်ႂႁ်ႂႈပူၵ်းပွင်တူဝ်ၸဝ်ႈ ၵဝ်ႇလႆႈလီလီ ယႃႇေပ မီပၢႆးဝူၼ်ႉ Negative
ႁႅင်း ၼႃႇႄလႈ ၸ်ႂၶ်ႂႈသီႇႄၵႉပိူၼ်ႈလွင်ႈလဵဝ် ၼ်ႂးသၢမ် ၸ်ႂၼႆႉ ယႃယၢပ်ႇႄတႉႄတႉ တႃႇေတယႃလႆႈၼႆႉ မၼ်းဢမ်ႇငၢႆႈ။ ယုမ်ႇယၢမ်ႈဝႃႈ ၽူႈလူဢၢၼ်ႇ လိၵ်ႈႁဝ်းၶဝ်ၵူႈေၵႃႉ ေတပွင်ၸ်ႂ ႄလႈ ေတ ဢွၼ်ၵၼ် ေမႃၶိုၼ်းထတ်းသၢင်ႈတူၺ်းၶိုၼ်းတူဝ်ၸဝ်ႈၵဝ်ႇၶိုၼ်းယူႇ ဝႃႈၼ်ႂးတူဝ်ၸဝ်ႈၵဝ်ႇၼႆႉမီးၸိူင်ႉ ႁိုဝ်သင်လၢႆလၢႆဢၼ်ဝႃႈၼၼ်ႉ ယႃႇေပလိုမ်း ၸ်ႂတူဝ်ၸဝ်ႈၵဝ်ႇၼႆႉ လူဝ်ႇေသတူဝ်ၸဝ်ႈၵဝ်ႇယိပ်းၵုမ်း ၵမ်လႆႈလီယဝ်ႉ ဢမ်ႇမီၽ်ႂ ေတမႃးယိပ်းၵုမ်းၵမ်လႆႈထႅင်ႈ။ လွင်ႈလီႁ်ႂႈဢွၼ်ၵၼ်ႁဵတ်း လွင်ႈႁၢႆႉ ႁ်ႂႈ ဢွၼ်ၵၼ်ပႅတ်ႈေသ ပူၵ်းပွင်တူဝ်ၸဝ်ႈၵဝ်ႇၶိုၼ်ႈယ်ႂႇယဝ်ႉ ဢမ်ႇၵႃး ႁ်ႂႈပဵၼ်ၽူႈဢွၼ်ႁူဝ် ပူၵ်းပွင်ပႃးလႆႈ ဝၢၼ်ႈမိူင်းႁဝ်းၼၼ်ႉ လႆႈေသၵမ်း ေၶႃႈလိုၼ်းသုတ်း ၶ်ႂႈၽၢၵ်ႇထိုင်ဝႃႈ သင်မီး ၶၢဝ်းယၢမ်း ႁ်ႂႈဢွၼ် ၵၼ်လဵပ်ႈႁဵၼ်းလူဢၢၼ်ႇလိၵ်ႈၼမ်ၼမ် ဝၼ်းၼိုင် တူဝ်ႁဝ်းၸ်ႂႁဝ်း ၸင်ႇေတၵတ်းယဵၼ်မႃးယူႇဢမ်ႇ ႁၢင်ႉၼၼ်ႉယဝ်ႉ။
- သႅင်သိုၵ်း
- www.saisengserk.com


text:
ပၢင်းတရႃႉ၊ ဝဵင်း
ဝဵင်းပၢင်းတရႃႉ (IPA: [pɑ́ŋ ta rɑ᷇]), (မၢၼ်ႈ: ပင်းတယမြို့), (ဢိင်းၵလဵတ်ႈ: Pindaya), (သဵင်ဢွၵ်ႇ [Paangdala]) ၼႆႉ မီးၼႂ်း ၸႄႈဝဵင်းပၢင်းတရႃႉ၊ ၸႄႈတွၼ်ႈတူၼ်ႈတီး၊ ၸႄႈမိူင်းတႆး၊ မိူင်းမျၢၼ်ႇမႃႇသေ ပဵၼ်ဝဵင်းပၵ်းလုမ်း ၸႄႈဝဵင်းပၢင်းတရႃႉၶႃႈဢေႃႈ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းလႄႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
လၢႆးပၵ်းသဝ်းဢွင်ႈတီႈဝဵင်း[မႄးထတ်း | မႄးထတ်းငဝ်ႈငႃႇ]
ပၢႆးမၢၵ်ႈမီးလႄႈၶူဝ်းၵုၼ်ႇၵႃႉၶၢႆ[မႄးထတ်း | မႄးထတ်းငဝ်ႈငႃႇ]
ၵၼ်တေႃႉသူင်ႇလႄႈပၢႆးၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်တီႈၼႂ်းဝဵင်း[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်ႁိမ်းႁွမ်းဝဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၆.


text:
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး ဢွၵ်ႇၽိုၼ်တၢမ်းငဝ်းလၢႆး လွင်ႈ သိုၵ်းလူင်ပွင်ၸိုင်ႈမၢၼ်ႈ ပေႃႉထုပ်ႉ ၵူၼ်းဝၢၼ်ႈ ၼႂ်ႊၸႄႈဝဵင်းမိူင်းၵိုင် ၸိၸမ်ႈဝႃႈ ငဝ်းလၢႆးဝၢၼ်ႈမိူင်းလႅၵ်ႈလၢႆႈမႃးသေတႃႉ ၵူၼ်းမိူၵ်းတႆးတိုၵ်ႉၺႃးပူၼ်ႉပႅၼ်သုၼ်ႇလႆႈၵူၼ်းႁၢဝ်ႈႁႅင်း။
ဝၼ်းတီႈ 05/10/2020 မိူဝ်ႈၼႆႉ ယူႇတီႈၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး (SHRF) ဢွၵ်ႇၽိုၼ်တၢမ်း ငဝ်းလၢႆး ၵဵဝ်ႇၵပ်းလွင်ႈ တပ်ႉသိုၵ်းလူင်ပွင်ၸိုင်ႈမၢၼ်ႈတီႉၺွပ်းပေႃႉထုပ်ႉၵူၼ်းဝၢၼ်ႈလူင်ၸၢမ် ဢိူင်ႇႁူဝ်ၶၢႆး ၸႄႈဝဵင်းမိူင်းၵိုင် 3 ၵေႃႉ ၊ ၸီႉၼႄးဝႃႈ ပဵၼ်ၽူႈဢဝ်ၶၢဝ်ႇသိုၵ်းတႆး RCSS/SSA ပိူဝ်ႈတႃႇၸွပ်ႇၶၢဝ်ႇဢဝ်ၶၢဝ်ႇ ၵၢၼ်တူင်ႉၼိုင်ၶဝ်။ထိုင်တီႈ ႁူဝ်တႅၵ်ႇ ၊ မၢတ်ႇၸဵပ်းႁၢဝ်ႈႁႅင်း။
ၸၢႆးႁေႃသႅင် ၽူႈၶၢၼ်ပၢၵ်ႇ SHRF လၢတ်ႈတီႈ ၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ငဝ်းလၢႆးဝၢၼ်ႈမိူင်းလႅၵ်ႈလၢႆႈ မႃး ၵမ်ႈၽွင်ႈသေတႃႉ ၵူၼ်းၸိူဝ်းယူႇၸမ်ဝဵင်းၵူၺ်း ယူႇငၢႆႈလူမ်ၸႂ်ၽွင်ႈ၊ ၵူၼ်းမိူင်း ၸိူဝ်းယူႇၸွမ်း ဝၢၼ်ႈၼွၵ်ႈ ၼႃးပၢင်ႇ ၸိူဝ်းယူႇၵႆဝဵင်းၼႆႉ ယင်းတိုၵ်ႉထုၵ်ႇ သိုၵ်းမၢၼ်ႈ ပူၼ်ႉပႅၼ်သုၼ်ႇလႆႈၵူၼ်း မိူၼ်ၼင်ႇၶဝ်ယၢမ်ႈႁဵတ်းမႃးၼၼ်ႉယူႇ၊ မၼ်းဢမ်ႇလၢၵ်ႇလၢႆးသင်။ လွင်ႈၼႆႉ ႁဝ်းၶႃႈၶႂ်ႈႁႂ်ႈၵူၼ်းမိူင်းတႆးႁဝ်း၊ ၵူၼ်းၼႂ်းမိူင်းႁူမ်ႈတုမ်တင်းသဵင်ႈ ဢိၵ်ႇၵူၼ်းတင်းလုမ်ႈၾႃႉ လႆႈႁပ်ႉႁူႉၸွမ်းငဝ်းလၢႆး” ဝႃႈၼႆ။
ၼႂ်းၽိုၼ်တၢမ်းငဝ်းလၢႆး ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး လၢတ်ႈဝႃႈ- မိူဝ်ႈဝၼ်းတီႈ 20/9/2020 ယၢမ်းဝၢႆးဝၼ်း 3 မူင်းၼၼ်ႉ ၵူၼ်းဝၢၼ်ႈလူင်ၸၢမ် ဢိူင်ႇႁူဝ်ၶၢႆး ၸႄႈဝဵင်းမိူင်းၵိုင် သၢမ်ၵေႃႉ 1.လုင်းၵႃႇတိၵ ဢႃႇယု 58 ၊ 2.ၸၢႆးၼူၺ်ႇ ဢႃႇယု 30 ပီ လႄႈ 3.ၸၢႆးၼေႇမိၼ်ႇတ ဢႃႇယု 30 ပီ၊ ၵႂႃႇႁႃဝူဝ်းၵႂၢႆးႁိမ်းတိၼ်လွႆတွၼ်း ၸႄႈဝဵင်းမိူင်းၵိုင်သေ ၵႂႃႇႁိုၵ်ႉၽႃႇၺႃးသႂ်ႇသိုၵ်းမၢၼ်ႈ တပ်ႉလွႆတွၼ်း 9 ၵေႃႉ။ ၾၢႆႇသိုၵ်းမၢၼ်ႈ ၸီႉၼႄးဝႃႈၸိူဝ်းၶဝ်ဝႃႈ ပဵၼ်သၢႆလပ်ႉ ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) သူင်ႇမႃးၸွပ်ႇၶၢဝ်ႇၵၢၼ်တူင်ႉၼိုင်ၶဝ်ၼႆသေ တီႉမတ်ႉ ၶဝ်၊ ဢဝ်ၽႃႈယၢင်ပူၵ်ႉၼႃႈပူၵ်ႉတႃၶဝ်သေ ပိတ်ႉထိပ်ႇပေႃႉထုပ်ႉ ထိုင်တီႈမၢတ်ႇၸဵပ်း ဢွၵ်ႇလိူတ်ႈဢွၵ်ႇယၢင်၊ လႆႈႁၢမ်တူဝ်သူင်ႇႁူင်းယႃ။
ပီႈၼွင်ႉၵူၼ်းၺႃးပေႃႉ ဢၼ် ဢမ်ႇၶႂ်ႈဢွၵ်ႇၸိုဝ်ႈ ၵေႃႉၼိုင်ႈ ယၢမ်ႈလၢတ်ႈတီႈ ၽူႈတွႆႇႁွၵ်ႈ ဝႃႈ ၸိူဝ်းၶဝ်ၵႂႃႇႁႃဝူဝ်း ၶဝ်တီႈႁိမ်းတပ်ႉလႄႈ ထုၵ်ႇသိုၵ်းမၢၼ်ႈ တီႉၺွပ်း ၼႄးဝႃႈသိုၵ်းတႆးပွႆႇမႃးၸွပ်ႇၶၢဝ်ႇၼႆသေထဵတ်ႈထၢမ်။ ၵူၼ်းဝၢၼ်ႈသၢမ်ၵေႃႉသမ်ႉဢမ်ႇပွင်ႇၵႂၢမ်းမၢၼ်ႈလႄႈၺႃးပေႃႉထုပ်ႉ ဝႃႈၼႆ။
“ဢိင်ၼိူဝ်ဢမ်ႇပွင်ႇၵႂၢမ်းၵၼ်သေပေႃႉထုပ်ႉၵၼ် ႁဵတ်းတီႈၵၼ် မိူၼ်ၼင်ႇဝႃႈ မီးဢဵၼ်ႁႅင်း ဢဝ်ၵွင်ႈၵၢင်ႇလွၵ်ႇငိုတ်ႈၵၼ်၊ ၶႃၸႂ်ၵၼ်ၸိူဝ်းၼႆႉ ပေႃးဢဝ်သုၼ်ႇလႆႈၵူၼ်းဝႃႈ မၼ်းပဵၼ်လွင်ႈပူၼ်ႉပႅၼ်သုၼ်ႇလႆႈၵူၼ်းႁၢဝ်ႈႁႅင်း။ လွင်ႈဢမ်ႇပွင်ႇၵႂၢမ်းၵၼ်ၼႆႉ မၼ်းပဵၼ်သၽႃႇဝၶိူဝ်းၼိုင်ႈလႄႈၶိူဝ်းၼိုင်ႈ၊ မၢၼ်ႈၶဝ်ၼႆႉၶဝ်ဝႃႈၶဝ်ပဵၼ်ၵူၼ်းၶိူဝ်းယႂ်ႇ ၶဝ်ၶႅၼ်းလူဝ်ႇဝႆႉ ၸႂ်ၵႂၢင်ႈသေ ဢၼ်ဢမ်ႇပွင်ႇၵႂၢမ်းပိူၼ်ႈၼၼ်ႉ ၶဝ်ၶႅၼ်းလူဝ်ႇလဵပ်ႈႁဵၼ်း ႁႂ်ႈပွင်ႇၵႂၢမ်းပိူၼ်ႈလူးၵွၼ်ႇ” ၸၢႆးႁေႃသႅင် သပ်းၸႅင်ႈၼႄၼင်ႇၼႆ။
ၵူၼ်းဝၢၼ်ႈလူင်ၸၢမ် ၸိူဝ်းၺႃးပေႃႉထုပ်ႉၼၼ်ႉပဵၼ်လုင်းၵႃႇတိၵ (လုၵ်ႈၸၢႆးလုင်းၶမ်းဢူး လႄႈပႃႈ ၶမ်းဢူး) ၺႃးပေႃႉထုပ်ႉတီႈႁူဝ်မွၵ်ႈ 15 ၵမ်း၊ ၸၢႆးၼူၺ်ႇ (လုၵ်ႈၸၢႆးလုင်းသိင်း လႄႈ ပႃႈပိၼ်း) ၺႃးပေႃႉထုပ်ႉၸွမ်းႁူဝ် 10 ၵမ်းလႄႈ ၸၢႆးၼေႇမိၼ်ႇတ (လုၵ်ႈၸၢႆး လုင်းၵႃႇတိၵ လႄႈပႃၶွင်ႇ) ၺႃးပေႃႉထုပ်ႉၸွမ်းႁူဝ်လႄႈတူဝ်မွၵ်ႈ 15 ၵမ်း။
သိုၵ်းမၢၼ်ႈဢၼ်ပၵ်းတပ်ႉတီႈလွႆတွၼ်း ပဵၼ်တပ်ႉ ၶလရ 294 (ဢၼ်ပၵ်းတပ်ႉတီႈ တႃႈသၢင်း ၸႄႈဝဵင်းမိူင်းပၼ်ႇ) တင်းတပ်ႉ ၶမရ 575 (ဢၼ်ပၵ်းတပ်ႉတီႈ ဢိူင်ႇၼႃးလေႃ ၸႄႈဝဵင်း မိူင်းပၼ်ႇ)။
လွႆတွၼ်းၼႆႉ ပဵၼ်တီႈလမ်ႇလွင်ႈတၢင်းၵၢၼ်သိုၵ်း၊ တပ်ႉလွႆတွၼ်း တီႈဢၼ်သိုၵ်းလူင်ပွင်ၸိုင်ႈမၢၼ်ႈ ပၵ်းယူႇမိူဝ်ႈလဵဝ်ၼႆႉ ဢွၼ်ၼႃႈၼႆႉပဵၼ်တပ်ႉ ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ပၵ်းယူႇ။ ပူၼ်ႉမႃးမိူဝ်ႈလိူၼ်ၾႅပ်ႊၿိဝ်ႊရီႊ 2020 ၼၼ်ႉ ဢိင်ၼိူဝ် သိုၵ်းလူင်ပွင်ၸိုင်ႈမၢၼ်ႈ ႁႅၼ်းသိုၵ်းလေႃႇတိုၵ်းႁၢဝ်ႈႁႅင်းသေ RCSS ထွၼ်ဢွၵ်ႇပၼ်၊ သိုၵ်းလူင်ပွင်ၸိုင်ႈမၢၼ်ႈ ၶိုၼ်ႈပုတ်ႈပၵ်းယူႇမႃးတေႃႇ ဝၼ်းမိူဝ်ႈၼႆႉ။
မိူဝ်ႈၽွင်းပဵၼ်ပၢင်တိုၵ်းၼၼ်ႉၵေႃႈ သိုၵ်းလူင်ပွင်ၸိုင်ႈမၢၼ်ႈ ယႃႉႁိူၼ်း၊ ယႃႉႁၢၼ်ႉတၢင်းၶၢႆ/သႅင်ႇ သေ ဢဝ်လၢႆၶူဝ်းၶွင်ၵူၼ်းမိူင်း တၢင်းၼမ်။ လိူဝ်သေၼၼ်ႉ ၵမ်းၵမ်းတဵၵ်းၸႂ်ႉႁႅင်းလၢႆၵူၼ်းဝၢၼ်ႈ တေႃႉတၢင်ႇၶိူင်ႈၶူဝ်းသိုၵ်း၊ ၶဝ်ႈၼမ်ႉတၢင်းၵိၼ်လႄႈ ၶၢၼ်းမႆႉတႃႇလွမ်ႉတပ်ႉ မႄးတပ်ႉမႂ်ႇၼိူဝ်လွႆတွၼ်း ၸိူဝ်းၼႆႉပႃးထႅင်ႈ။


text:
ပီ 2022 ၼႆႉ လုၵ်ႈႁဵၼ်းသင်ႇၶၸဝ်ႈလႄႈ ၸၢႆး/ ယိင်း ႁၢင်ႈႁႅၼ်းတေၵႂႃႇၶိုၼ်ႈႁဵၼ်း တီႈၸၼ်ႉၸွမ် မႁႃႇၸူးလႃးလူင်းၵွၼ်း မိူင်းၵွၵ်ႇ(ၵုင်းထဵပ်ႈ) ၸိုင်ႈထႆး မီး 40 ၸဝ်ႈ/ ၵေႃႉ။
မိူဝ်ႈၼႆႉ ဝၼ်းတီႈ 28/4/2022 ယူႇတီႈ ႁွင်ႈၵၢၼ်ၾၢႆႇၵပ်းသိုပ်ႇ သင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆး ပိုၼ်ၽၢဝ်ႇ ဝႃႈပီ 2022 ၼႆႉ လုၵ်ႈႁဵၼ်းသင်ႇၶၸဝ်ႈ 35 တူၼ်လႄႈ လုၵ်ႈႁဵၼ်းၸၢႆး 3 ၵေႃႉ၊ လုၵ်ႈႁဵၼ်းယိင်း 2 ၵေႃႉ ႁူမ်ႈၵၼ် တင်းမူတ်း 40 တူၼ်/ ၵေႃႉ တေႁဵၼ်း တီႈၸၼ်ႉၸွမ် မႁႃၸူႊလႃႊလူင်ႊၵွၼ်ႊ ဝင်းၼွႆႉ ဢယုထယႃး ၸိုင်ႈထႆး ၼႆယဝ်ႉ။
ၸဝ်ႈၶူး သူရိယ ႁူဝ်ၼႃႈ သင်ႇၶတႆး လုၵ်ႈႁဵၼ်းၸၼ်ႉၸွမ် မႁႃၸူႊလႃႊလူင်ႊၵွၼ်ႊ ၸုပ်ႈ 18 လၢတ်ႈတီႈၽူႈတွႆႇႁွၵ်ႈဝႃႈ – “ပီၼႆႉ လုၵ်ႈႁဵၼ်းသင်ႇၶ ၸဝ်ႈ ၵူၼ်းႁိူၼ်းၸၢႆးယိင်း ပၼ်သဵၼ်ႈၸိုဝ်ႈမႃး တႃႇၶိုၼ်ႈႁဵၼ်း တီႈၸၼ်ႉၸွမ်ၼႆႉ မီး 40 ၸဝ်ႈ/ ၵေႃႉ။ ပူၼ်ႉမႃး 2 ပီၼႆႉ ယွၼ်ႉတၢင်း ပဵၼ်ၶူဝ်ႊ ဝိတ်ႉ 19 ႁႅင်းသေ ဢမ်ႇပေႃးမီးလုၵ်ႈႁဵၼ်းၼမ် ပီၼႆႉတႄႉ လႆႈဝႃႈ ၶိုၼ်းၼမ်မႃး၊ ပဵၼ်ပီႇတိႁူမ်ၸူမ်းၸွမ်းတႄႉ”- ဝႃႈၼႆ။
လုၵ်ႈႁဵၼ်းသင်ႇၶၸဝ်ႈလႄႈ ၸၢႆး/ ယိင်း ဢၼ်တေမႃးၶိုၼ်ႈႁဵၼ်း ပီ 2022 ၼႆႉ ၸၼ်ႉ M.A 3 တူၼ်၊ လိူဝ်ၼၼ်ႉ ပဵၼ်ၸၼ်ႉ B.A ၼႆယဝ်ႉ။
တႃႇတေႁဵၼ်းလိၵ်ႈ တီႈ ၸၼ်ႉၸွမ် မႁႃၸူႊလႃႊလူင်ႊၵွၼ်ႊ ၼႆႉ ယူႇတီႈသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆး လႆႈႁပ်ႉသဵၼ်ႈၸိုဝ်ႈ လုၵ်ႈႁဵၼ်းမႃးၸဵမ်မိူဝ်ႈဝၼ်းတီႈ 12/3/2022 တေႃႇထိုင် ဝၼ်းတီႈ 27/4/2022 ၼႆႉ။
သဵၼ်ႈမၢႆ ႁူဝ်ႁုပ်ႈ သင်ႇၶတႆး လုၵ်ႈႁဵၼ်း ဢၼ်မႃးႁဵၼ်းတီႈၸၼ်ႉၸွမ်မိူင်းထႆး ပၢၼ်သိုပ်ႇပၢၼ် ဢၼ်ယူႇတီႈသင်ႇၶတႆး လႆႈႁပ်ႉၵဵပ်းဝႆႉတႄႉ တႄႇဢဝ် ပီ 2005 တေႃႇထိုင် ပီ 2022 ၼႆႉ မီး 417 တူၼ်/ ၵေႃႉ- ဝႃႈၼႆ ။
ၼႂ်းပီ 2021 ပူၼ်ႉမႃးၼႆႉ ႁုပ်ႈသဵၼ်ႈလုၵ်ႈႁဵၼ်းတင်းမူတ်း မီး 173 တူၼ်/ ၵေႃႉ။ ၼႂ်းၼၼ်ႉ ၸၼ်ႉ Ph.D မီး 5 တူၼ်၊ ၸၼ်ႉ M.A 34 တူၼ်/ ၵေႃႉ၊ ၸၼ်ႉ B.A လိုဝ်ႈဝႆႉ 39 တူၼ်/ ၵေႃႉ ၊ B.A ပီ (4) မီး 28 တူၼ်/ ၵေႃႉ၊ B.A ပီ (3) မီး 46 တူၼ်/ ၵေႃႉ၊ B.A ပီ (2) 17 တူၼ်/ ၵေႃႉ လႄႈ B.A ပီ (1) 4 တူၼ်/ ၵေႃႉ ၼႆယဝ်ႉ။


text:
ဝၼ်းထိ 22/03/2017
မိူဝ်ႈဝၼ်းထိ 21/03/2017 ၼႆႉၵူၼ်းမိူင်းၸွမ်းသၢပ်ႇထုင်ႉမႄႈၼမ်ႉတူႈ 400 ပၢႆၶွၼ်ႈတုမ်ၵၼ်တီႈၾင်ႇ မႄႈ ၼမ်ႉတူႈ ၸိုင်ႈတႆးပွတ်းႁွင်ႇသေတုၵ်းယွၼ်းပိူဝ်ႈတႃႇမႅတ်ႇပႅင်းထိင်းသိမ်း၊ၵႅတ်ႇၵင်ႈမႄႈ ၼမ်ႉၶူဝ်း တိုၼ်းသၽႃဝလႄႈတုၵ်းယွၼ်းႁႂ်ႈၵိုတ်းၶူင်းၵၢၼ်သၢင်ႈၽၢႆၼိူဝ်မႄႈၼမ်ႉတူႈ။
ဝၼ်းထိ 21/3/2017 ၶၢဝ်းယၢမ်း 9 မူင်းၵၢင်ၼႂ်တေႃႇထိုင် 11 မူင်းၸမ်တဵင်ႈမိူဝ်ႈဝႃးၵူၼ်းဝၢၼ်ႈၸိူဝ်း ယူႇသဝ်းၸွမ်းသၢႆမႄႈၼမ်ႉတူႈ20 ဝၢၼ်ႈ မိူၼ်ဝၢၼ်ႈတႃႈလူင်၊တႃႈတေႈ၊တူၼ်ႈၵႃႈ၊ဝဵင်းၵဝ်ႇ၊ၼွၵ်ႈၵၢတ်ႇ၊ဝၢၼ်ႈမႂ်ႇ၊ၸၢင်ႈလဵၵ်း၊တူၼ်ႈတီး၊ပဵင်းသၢႆး၊ၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃး၊ဝၢင်ၵိူဝ်၊ဝၢၼ်ႈၵွင်း-ဝၢၼ်ႈမႂ်ႇ၊တိုင်းၶႄႈတိုင်းၸၢမ်၊ၵွင်းပဵင်း၊ၼႃးၶၢႆး၊ဝၢၼ်ႈႁၢႆး၊ႁူဝ်မေႃႇ၊ၼႃးၵိဝ်ႇ၊ပၢင်ၼိူဝ်လႄႈၵုင်းယၢင်ဢိၵ်ႇတင်းပႃႇတီႇ ၵၢၼ် မိူင်းတႆး (ပႃႇတီႇႁူဝ်သိူဝ်လႄႈပႃႇတီႇသိူဝ်ၽိူၵ်ႇ) ၸဵမ်ၸိူဝ်းၼႆႉႁူဝ်ၵူၼ်း 400 ပၢႆၶွၼ်ႈတုမ်ၵၼ်တီႈ တႃႈတေႈ ၾင်ႇမႄႈၼမ်ႉၾၢႆႇႁွင်ႇဝဵင်းသီႇပေႃႉၸိုင်ႈတႆးပွတ်းႁွင်ႇပိူဝ်ႈၶုၵ်းထူပ်းဝၼ်းတူင်ႉၼိုင်ၵႅတ်ႇၶႄ မႄႈၼမ်ႉၸၢတ်ႈ ၸိုင်ႈလုမ်ႈၾႃႉၼႂ်းလိူၼ်မၢတ်ႉၶ်ျ။
သင်ဝႃႈၽၢႆယႄးယႂႃႇတွၼ်ႈၼိူဝ်ပဵၼ်သၢင်ႈယဝ်ႉတူဝ်ႈၵႂႃႇၸိုင်တေႁဵတ်းႁႂ်ႈၼမ်ႉလုပ်ႇထူမ်ႈပႅတ်ႈ ဝၢၼ်ႈ တႃႈလူင်ဢၼ်မီးႁူဝ်ၵူၼ်း 650 ပႃးၸဵမ်ၶူဝ်းၵိုၵ်းပိုၼ်း၊ၸေႇတီႇၵွင်းမူးလႄႈႁႆႈၼႃးတီႈလိၼ် ဢၼ် ၵူၼ်းဝၢၼ်ႈ ၵူၼ်းမိူင်းပိုင်ႈဢိင်ႁဵတ်းႁႃၵိၼ်လဵင်ႉတွင်ႉမႃးပၢၼ်သိုပ်ႇပၢၼ်ၼၼ်ႉယဝ်ႉ။
မႄႈၼမ်ႉတူႈၼႆႉလႆလတ်းယူႇၼိူဝ်သဵၼ်ႈသၢႆဢိင်ႇသၼ်ႇ (ၽႅၼ်ႇလိၼ်ဝႆ) ၵျွၵ်ႉၵျႅၼ်ႉဢၼ်သၼ်ႇၶွၼ်း မိူင်းမၢၼ်ႈ ႁၢဝ်ႉႁႅင်းသုတ်းမိူဝ်ႈပီ 1912 ၼၼ်ႉယဝ်ႉ။သဵၼ်ႈသၢႆဢၼ်ပဵၼ်ၵႅၼ်ၵၢင်မၼ်းသမ်ႉ လတ်းတႂ်ႈ ၼွင်ၶဵဝ်ၸႄႈတွၼ်ႈၵျွၵ်းမႄးၸိုင်ႈတႆးပွတ်းႁွင်ႇတီႈဢၼ်မိူင်းၼေႃႇဝူၺ်းၶဝ်ႁၢင်ႈႁႅၼ်းၽႅၼ်ၵၢၼ် တေ သၢင်ႈၽၢႆႁႅင်းၾႆးၾႃႉ 700 မေႇၵဝတ်ႊၼိူဝ်မႄႈၼမ်ႉတူႈ ဢၼ်ပဵၼ်ယႄးယႂႃႇတွၼ်ႈၵၢင် ၼၼ်ႉ ယဝ်ႉ။
ၼၢင်းလၢဝ်ၶမ်းၵူၼ်းဝၢၼ်ႈတႃႈလူင်ဢၼ်တေၺႃးၼမ်ႉလုပ်ႇထူမ်ႈလႄႈပဵၼ်ပႃး ၽူႈႁူမ်ႈၸတ်းပၢင် ယွၼ်းသူး ပၼ်မႄႈၼမ်ႉၵေႃႉၼိုင်ႈလၢတ်ႈဝႃႈ “လူင်ပွင်ၸိုင်ႈထုၵ်ႇလႆႈထွမ်ႇသဵင်ၵူၼ်းမိူင်းၵွပ်ႈဝႃႈ ၵူၼ်းမိူင်း လိူၵ်ႈၶဝ် ၶိုၼ်ႈမႃး။လူင်ပွင်ၸိုင်ႈဢမ်ႇထုၵ်ႇလီသိုပ်ႇၶပ်းၶိုင်သၢင်ႈၽၢႆဢၼ်ၵူၼ်းမိူင်း သၢၼ် ၶတ်းၼႆႉသင်” ဝႃႈၼႆ။
ပႃႇတီႇၵၢၼ်မိူင်းတႆးပႃႇတီႇႁူဝ်သိူဝ်လႄႈပႃႇတီႇသိူဝ်ၽိူၵ်ႇဢၼ်ၶဝ်ႈႁူမ်ႈၸွမ်းၼႂ်းပၢင်ယွၼ်းသူး ပၼ်မႄႈ ၼမ်ႉတူႈႁႂ်ႈလႆႈလႆလွတ်ႈလႅဝ်းၼၼ်ႉၵေႃႈလၢတ်ႈဝႃႈတေယူႇၶၢင်ႈၵူၼ်းမိူင်း၊ထွမ်ႇသဵင်ၵူၼ်းမိူင်းသေႁူမ်ႈၵႅတ်ႇၶႄၽေး ၶဵၼ်ဢၼ်တေမႃးယႃႉၼႆယဝ်ႉ။
တူဝ်တႅၼ်းပႃႇတီႇၵၢၼ်မိူင်းတႆးဢၼ်ၼိုင်ႈလၢတ်ႈဝႃႈ “ႁဝ်းတေၸုၵ်းမၼ်ႈၽၢႆႇၵူၼ်းမိူင်း၊တေႁဵတ်း သၢင်ႈၸွမ်းသဵင်ႁူဝ်ၸႂ်ၵူၼ်းမိူင်းသေႁူမ်ႈၵႅတ်ႇၶႄမႄႈၼမ်ႉၵႂႃႇ” ဝႃႈၼႆ။
ၵပ်းသိုပ်ႇတွင်ႈထၢမ်
ၸၢႆးထမ်းဢၢႆး +95 (0)9-718-799-82
ၼၢင်းလၢဝ်ၶမ်း +95 (0)9-262-108-062
PDF files:


text:
ၽိုၼ်တၢမ်းငဝ်းလၢႆး ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 7/2/2022
သိုၵ်းမၢၼ်ႈမဝ်းလဝ်ႈႁေႃႈရူတ်ႉ/ၵႃးၽႃႇၵူၼ်းဝၢၼ်ႈၵေႃႉၼိုင်ႈတၢႆၼႂ်းမိူင်းသူႈ ၸိုင်ႈတႆးပွတ်းၸၢၼ်း
ၵူၼ်းဝၢၼ်ႈဢႃယု 28 ၺႃးသိုၵ်းမၢၼ်ႈမဝ်းလဝ်ႈႁေႃႈရူတ်ႉ/ၵႃးသိုၵ်းၽႃႇသႂ်ႇတၢႆ ၼႂ်းမိူင်းသူႈ ၸိုင်ႈတႆး ပွတ်း ၸၢၼ်း မိူဝ်ႈဝၼ်းထိ 29/1/2022။
ၸၢႆးမွင်ႇၺူဝ်ႇ ဢႃယု 28 ၽွင်းတိုၵ်ႉတေၶဝ်ႈၼႂ်းရူတ်ႉ/ၵႃးမၼ်းၸၢႆး ဝၢႆးၵႂႃႇၸွႆႈႁၢင်ႈႁႅၼ်း ပၢင်ၶႅၵ်ႇ ဢူၺ်း ၵေႃႉ ၼႂ်းဝၢၼ်ႈပၢင်ႇၸွႆး (ဝၢၼ်ႈဢၼ်ယူႇသၢပ်ႇဝဵင်းမိူင်းသူႈ)၊ ၽွင်းၼၼ်ႉသိုၵ်းမၢၼ်ႈ ႁေႃႈ ရူတ်ႉ/ၵႃးပဝ်ႇ (ဢမ်ႇတၢင်ႇသင်) မႃးဝႆးဝႆးတၢင်း လင်မၼ်း သေၽႃႇသႂ်ႇႁႅင်းႁႅင်း တူဝ်မၼ်းၸၢႆး ပေႃးသဵၼ် လူင်ၵႂႃႇ 15 ဝႃး။ ၵူၼ်းႁိမ်းႁွမ်းၼၼ်ႉလၢတ်ႈဝႃႈ သဵင်မၼ်းပေႃးလင်လူင်ၵႂႃႇမိူၼ်သဵင် ရူတ်ႉ/ ၵႃး တၢင်ႇယုၵ်းယၢၵ်း ဢၼ်တိုၵ်ႉတၵ်းဝူၵ်ႉ ဢဝ်ယိူဝ်ႇတၢင်ႇသႂ်ႇၼိူဝ်မၼ်း။ သိုၵ်းမၢၼ်ႈ ၽႃႇသႂ်ႇ ယဝ်ႉသိုပ်ႇႁေႃႈရူတ်ႉ မၼ်းၵႂႃႇဢမ်ႇၵိုတ်းရူတ်ႉ မႃးတူၺ်းသင်။
ၵူၼ်းၸိူဝ်းႁိမ်းႁွမ်းၸင်ႇႁိပ်ႈဢဝ်တူဝ်ၸၢႆးမွင်ႇၺူဝ်ႇ ၵႂႃႇႁူင်းယႃမိူင်းသူႈၵမ်းလဵဝ်၊ ၵူၺ်းၵႃႈမေႃယႃတီႈႁူင်းယႃလၢတ်ႈဝႃႈ ႁွႆးၸဵပ်း ႁွႆးၸတ်ႉ ၸွမ်းတူဝ် ၸွမ်းႁူဝ်မၼ်းၸၢႆးႁၢဝ်ႉႁႅင်းၼႃႇလႄႈ ဢမ်ႇႁပ်ႉယူတ်း ယႃပၼ်သေ ၶိုၼ်းၼႄႉၼမ်း ႁႂ်ႈဢဝ်တူဝ်မၼ်းၸၢႆး ၵႂႃႇတီႈႁူင်းယႃ တူၼ်ႈတီႈ ဢမ်ႇၼၼ် တီႈၶူဝ်လမ်။ ၵူၺ်းၵႃႈ ယွၼ်ႉ တၢင်းၸဵပ်း ႁွႆးၸဵပ်းႁၢဝ်ႉႁႅင်းၶိုၼ်ႈ မႃးသေ ငဝ်းလၢႆးလႅပ်ႈဢမ်ႇပေႃးၶႂ်ႈလီယဝ်ႉလႄႈ ပီႈၼွင်ႉလုၵ်ႈမေးမၼ်းၸၢႆးၸင်ႇတႅပ်းတတ်းဢဝ်တူဝ်မၼ်းၸၢႆး မိူဝ်းႁိူၼ်းသေ လႆႈလုသဵင်ႈၵႂႃႇမိူဝ်ႈ ၶၢဝ်းယၢမ်း 1.30 ဝၢႆးဝၼ်း ဝၢႆးမၼ်းၸၢႆး ၺႃးၵႃးၽႃႇသႂ်ႇယဝ်ႉ သွင်ၸူဝ်ႈမူင်း။
ဝၢႆးႁေႃႈ ရူတ်ႉၽႃႇသႂ်ႇမၼ်းၸၢႆးယဝ်ႉ သိုၵ်းမၢၼ်ႈ ၼၼ်ႉ ႁေႃႈရူတ်ႉ/ၵႃး မၼ်းၶဝ်ႈၵႂႃႇၼႂ်းတပ်ႉ ၶလယ 149 ၼႂ်းဝၢၼ်ႈပၢင်ႇၸွႆး၊ ၵွပ်ႈၼၼ် ဢူၺ်းၵေႃႉ မၼ်း ၸၢႆးၸင်ႇဢွၼ်ၵၼ်ၵႂႃႇ တီႈတပ်ႉ သိုၵ်း မၢၼ်ႈ ၼၼ်ႉ တုၵ်း ယွၼ်းႁႂ်ႈဢဝ်လိူင်ႈသိုၵ်းမၢၼ်ႈမဝ်း လဝ်ႈၼၼ်ႉပၼ်။ ၸိူဝ်းၶဝ်လႆႈႁူပ်ႉ ၽူႈမီးၸၼ်ႉသိုၵ်းမၢၼ်ႈ တီႈတပ်ႉၼၼ်ႉသေ ၸဝ်ႈၼႃႈတီႈသိုၵ်းမၢၼ်ႈၼၼ်ႉ လၢတ်ႈဝႃႈ မၼ်းမဝ်းလဝ်ႈ ၼႃႇ လႄႈ တေပၼ်တၢမ်ႇ ႁႂ်ႈမၼ်း တူၵ်းၶွၵ်ႈ၊ ၵူၺ်းၵႃႈ သိုၵ်းမၢၼ်ႈမဝ်းလဝ်ႈၼၼ်ႉ သမ်ႉပဵၼ်လုၵ်ႈသိုၵ်း ထႅင်ႈတပ်ႉၼိုင်ႈ တီႈၼမ်ႉၸၢင်၊ ဢမ်ႇၸႂ်ႈလုၵ်ႈ သိုၵ်းတီႈတပ်ႉပၢင်ႇၸွႆး။
ဝၼ်းၼၼ်ႉ မွၵ်ႈ 8 မူင်းၵၢင်ၶမ်ႈ ၸဝ်ႈၼႃႈတီႈသိုၵ်းမၢၼ်ႈသိပ်းၵေႃႉ တီႈတပ်ႉ ၶလယ 149 ၼၼ်ႉ မႃးၸူး ႁိူၼ်းၸၢႆးမွင်ႇၺူဝ်ႇ ဢၼ်မီးၼႂ်းပွၵ်ႉ 3 ဝဵင်းမိူင်းသူႈသေ ထၢႆႇၶႅပ်းႁၢင်ႈမေးၼၢင်း မၼ်းလႄႈ ဝႂ်ၵပ်းတူဝ် မၼ်းၼၢင်းၵႂႃႇပႃး။ မေးၼၢင်းမၼ်းလၢတ်ႈတုၵ်းယွၼ်းတီႈၸဝ်ႈၼႃႈတီႈ သိုၵ်းမၢၼ်ႈၼၼ်ႉဝႃႈတေၸွႆႈၵမ်ႉထႅမ်ပၼ်ၼႃႈႁိူၼ်းမၼ်းၼၢင်းလႄႈ လုၵ်ႈဢွၼ်ႇမၼ်းၼၢင်း ဢၼ်ဢႃယု 2 ၶူပ်ႇ ၼၼ်ႉၸိူင်ႉႁိုဝ် ၵွပ်ႈဝႃႈလႆႈလုသုမ်းၽူႈၵွၼ်းၼႃႈႁိူၼ်းယဝ်ႉ။ ၸၢႆးမွင်ႇၺူဝ်ႇ ပဵၼ်ၵူၼ်းႁေႃႈ ရူတ်ႉ/ၵႃးတေႃႉသူင်ႇ ၵူၼ်း/ ၶူဝ်းၶွင်။ ၽူႈမီးၸၼ်ႉၽၢႆႇလိူမ်ႈလႆႇၸႄႈဝဵင်း ၶဝ်လၢတ်ႈဝႃႈ တေႁႃႁၢင်ႈ ႁႅၼ်းၸွႆႈထႅမ်ငိုၼ်းတွင်းပၼ်တႃႇ ၼႃႈႁိူၼ်းမၼ်းၼၢင်းယူႇ၊ ၵူၺ်းၵႃႈ ထိုင်မိူဝ်ႈလဵဝ်ယင်း ပႆႇလႆႈ ႁပ်ႉတၢင်းၸွႆႈထႅမ်သင်။
ပီႈၼွင်ႉ လုၵ်ႈမေးၸၢႆးမွင်ႇၺူဝ်ႇ ဢွၼ်ၵၼ်ၸတ်းပၢင်ၸႃႉ ၾင်ၶၢပ်ႈတူဝ်တၢႆ ၼႂ်းမိူင်းသူႈ မိူဝ်ႈ ဝၼ်းထိ 31/1/2022 သေလႆႈၸႂ်ႉၸၢႆႇ 100 သႅၼ်ၵျၢပ်ႈယဝ်ႉ။
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း)
ၸၢႆးသၼ်လွႆ +66: 88 680 4913 (တႆး၊ မၢၼ်ႈ)
PDF files:


text:
မီးၵူၼ်း/ ၸုမ်း ဢၢင်ႈၸိုဝ်ႈသဵင် မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်း ၸိုင်ႈတႆး (RCSS/SSA) သေ ၵဵပ်းၶွၼ်ႇ လႄႈ ၵဵပ်းသိုၵ်း တီႈၵူၼ်းမိူင်း ၼႆယဝ်ႉ။
ၸွမ်းၼင်ႇၽိုၼ်လိၵ်ႈ ဢၼ်တႅမ်ႈသႂ်ႇ Date.29.septemper.2022 “သျှမ်းပြည်ထူထောင်ရေးကောင်စီRCSS SSAရှမ်းမြောက်ပိုင်းသေဒ/နမ့်ခမ်းမြို့လူပ်ရှာရေးတပ်ခွဲ တပ်ရင်း701 Motorvisionမိသားစု နမ့်ခမ်းမြို့ လူသစ်စုဆောင်းရေးတပ်မှ လူကြီးမင်း မိသားစု အသက် 10နှစ်အထက်ရှိသောလူတစ်ဦးဦး လာရောက်ခေါ်ဆောင်မည့်စာလွာ” ၼႆၼၼ်ႉ ဢမ်ႇၸႂ်ႈၽိုၼ်လိၵ်ႈမုၵ်ႉၸုမ်းလႄႈ ဢမ်ႇၵဵဝ်ႇၵပ်းတင်း ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ၼႆ ၶႂ်ႈယွၼ်းပွင်ႇလႅင်း ထိုင် ပေႃႈမႄႈၵူၼ်းမိူင်းႁဝ်းၶဝ်ၵူႈၵေႃႉ ယူႇယဝ်ႉ။
ယၢမ်းၽွင်းတေႃႈလဵဝ် ပွတ်းတၢင်းၵျွၵ်ႉၵူႇ ၸႄႈဝဵင်းလွၵ်ႉၸွၵ်ႇ ဢိင်ႇတင်းထႅင်ႈ လၢႆလၢႆပိုၼ်ႉတီႈ ၼႂ်းၸိုင်ႈတႆး မီးၵူၼ်း/ ၸုမ်း ဢၢင်ႈၸိုဝ်ႈသဵင် RCSS/SSA သေ ဢထမ်ႇမ ၵဵပ်းၶွၼ်ႇ ၵဵပ်းငိုၼ်းၵူၼ်းမိူင်းၼၼ်ႉၵေႃႈ တိုၼ်းဢမ်ႇၵဵဝ်ႇၵပ်းတင်း မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ၼႆ ၶႂ်ႈယွၼ်းပွင်ႇလႅင်းထိုင် ပေႃႈမႄႈၵူၼ်းမိူင်းႁဝ်းၶႃႈၵူႈၵေႃႉယူႇယဝ်ႉ၊ သင်ဝႃႈ မုၵ်ႉၸုမ်းၵဵပ်းၶွၼ်ႇတေႉတေႉၼႆၵေႃႈ တေမီးဝႂ်တိုတ်းပၼ် ပဵၼ်တၢင်းၵၢၼ်၊ သင်ဝႃႈဢမ်ႇမီးဝႂ်တိုတ်းပၼ် ပဵၼ်တၢင်းၵၢၼ် ပေႃးၼႆၸိုင် ပဵၼ်ဢၼ်ပွမ်ၵူၺ်း ယူႇယဝ်ႉ၊ လွင်ႈဢၼ်ဢၢင်ႈၸိုဝ်ႈသဵင်မုၵ်ႉၸုမ်းသေ ၵဵပ်းၶွၼ်ႇတီႈၵူၼ်းမိူင်းၼႆႉ သင်ဝႃႈ ပဵၼ်ၵူၼ်းမုၵ်ႉၸုမ်းႁဵတ်းၵေႃႈ ၵေႃႉႁဵတ်းၼၼ်ႉတိုၼ်းၽိတ်းလႄႈ ယူႇတီႈမုၵ်ႉၸုမ်း တိုၼ်းတေဢဝ်တၢင်းၽိတ်းၵႂႃႇ ၼႆယဝ်ႉ။
ၵွပ်ႈပိူဝ်ႈ မီးၵူၼ်း/ ၸုမ်း ဢၢင်ႈၸိုဝ်ႈသဵင် မုၵ်ႉၸုမ်း RCSS/SSA သေ ႁဵတ်းၽိုၼ်လိၵ်ႈပွမ် ၵဵပ်းၶွၼ်ႇပေႃႈမႄႈၵူၼ်းမိူင်း၊ ၵဵပ်းသိုၵ်းမႂ်ႇ ၸိူဝ်းၼႆႉပႃးလႄႈ ၶႂ်ႈယွၼ်းပွင်ႇလႅင်းထိုင် ပေႃႈမႄႈၵူၼ်းမိူင်းႁဝ်းၶႃႈ ႁႂ်ႈမေႃၸႅၵ်ႇၽႄ ထတ်းထွင်တူၺ်းလီလီ ၼႆယဝ်ႉ။
သင်ပဵၼ်လိၵ်ႈပိုၼ်ၽၢဝ်ႇ ဢမ်ႇၼၼ် ၽိုၼ်လိၵ်ႈ မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ဢၼ်တေႉၼႆၸိုင် တိုၼ်းပိုၼ်ၽႄႈတၢင်း website www.taifreedom.com လႄႈ တီႈၼိူဝ် Facebook Page – Tai Freedom – Shan Version ပဵၼ်တၢင်းၵၢၼ်ယူႇယဝ်ႉ။
သင်ဝႃႈ ပေႃႈမႄႈပီႈၼွင်ႉၵူၼ်းမိူင်းႁဝ်းၶႃႈ မီးလွင်ႈတၢင်းၶႂ်ႈႁူႉသေလွင်ႈလွင်ႈ ဢၼ်ၵဵဝ်ႇၶွင်ႈတင်း မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး (RCSS) ပေႃးၼႆၸိုင် ၵပ်းသိုပ်ႇတွင်ႈထၢမ်လႆႈတီႈ ၽူႈမီးပုၼ်ႈၽွၼ်း RCSS/SSA လႄႈ လုမ်းၵပ်းသၢၼ် RCSS ဢမ်ႇၼၼ် ၵပ်းသိုပ်ႇတွင်ႈထၢမ်လႆႈတီႈ ၽူႈၶၢၼ်ပၢၵ်ႇ ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) လႆႈယူႇဢေႃႈ။
တႆးလွတ်ႈလႅဝ်း


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 12/10/2022
သိုၵ်းမၢၼ်ႈဢဝ်မၢၵ်ႇလူင်ယိုဝ်း၊ ၸၢၵ်ႇမၢၵ်ႇတိူဝ်ႉၺႃးၵူၼ်းမိူင်းတၢႆပႅတ်ႇၵေႃႉ၊ ပႃးတင်းလုၵ်ႈဢွၼ်ႇ သၢမ်ၵေႃႉလႄႈ မၢတ်ႇၸဵပ်းထႅင်ႈ သိပ်းသီႇၵေႃႉ ၼႂ်းမိူင်းပၢႆးၸိုင်ႈတႆးပွတ်းၸၢၼ်း
မိူဝ်ႈၼႂ်းလိူၼ်သႅပ်ႊထႅမ်ႊပိူဝ်ႊ 2022 ၼၼ်ႉ သိုၵ်းမၢၼ်ႈပိုတ်ႇၼႃႈသိုၵ်း ဢဝ်မၢၵ်ႇလူင်ယိုဝ်းၼႂ်းၸႄႈဝဵင်းမိူင်းပၢႆး ၸိုင်ႈတႆးပွတ်းၸၢၼ်းသေ ႁဵတ်းႁႂ်ႈၵူၼ်းဝၢၼ်ႈတၢႆပႅတ်ႇၵေႃႉ၊ပႃးတင်းလုၵ်ႈဢွၼ်ႇ သၢမ်ၵေႃႉလႄႈ မၢတ်ႇၸဵပ်းထႅင်ႈတီႈဢေႇသုတ်းမၼ်းသိပ်းသီႇၵေႃႉ။
မိူဝ်ႈဝၼ်းထိ 8/9/2022 ၼၼ်ႉသိုၵ်းမၢၼ်ႈတပ်ႉၸုမ်းလူင် 66 (တပ်ႉမ) ဢဵၼ်ႁႅင်းမွၵ်ႈ 100 လုၵ်ႉ တီႈဝၢၼ်ႈဝႃရီးပလၢႆႊ ဢၼ်မီးတၢင်းၸၢၼ်းဝဵင်း သေၶဝ်ႈမႃး ၼႂ်းဝဵင်းမိူင်းပၢႆး။ ဝၢႆးၼၼ်ႉ မီးပၢင် တိုၵ်းႁၢဝ်ႉႁႅင်းၸွမ်းၸုမ်းၵႅတ်ႇၶႄၵူၼ်းမိူင်း PDF ဢၼ်တူင်ႉၼိုင်ယူႇတီႈပွႆးၵူင်း ပွၵ်ႉ 1၊ 2 လႄႈ ပွၵ်ႉ 3 ၼႂ်းဝဵင်းမိူင်းပၢႆးသေ သိုၵ်းမၢၼ်ႈဢဝ်မၢၵ်ႇလူင်ယိုဝ်းလူင်ၵႂႃႇၼႂ်းဝဵင်း ၵူႈႁူး ၵူႈတၢင်း။
ယွၼ်ႉပၢင်တိုၵ်းႁၢဝ်ႉႁႅင်းၼႂ်းပွၵ်ႉပွႆးၵူင်း ပွၵ်ႉ 3 သေႁဵတ်းႁႂ်ႈၵူၼ်းဝၢၼ်ႈၼႂ်းပိုၼ်ႉတီႈလႆႈၼီပၢႆႈၵႂႃႇ ပိုင်ႈႁူမ်ႈၼႂ်းသိုင်ႇဢွင်ႈၵဵပ်းၶွင် (ၵူဝ်ႇတွင်ႇ)။ ဝၼ်းၼၼ်ႉဝၢႆးဝၼ်း သိုၵ်းမၢၼ်ႈဢဝ်မၢၵ်ႇလူင်ယိုဝ်း တူၵ်းသႂ်ႇတီႈၵူဝ်ႇတွင်ႇၼၼ်ႉလႄႈ ႁဵတ်းႁႂ်ႈ ဢွၼ်ႇၸၢႆးၵေႃႉၼိုင်ႈ ဢႃယုပႃႈတႂ်ႈ 10 ၶူပ်ႇ မၢတ်ႇၸဵပ်း လိူတ်ႈတူၵ်းၼမ်သေ လႆႈလုတၢႆ၊ လိူဝ်ၼၼ်ႉႁဵတ်းၵူၼ်းဝၢၼ်ႈထႅင်ႈသွင် ၵေႃႉမၢတ်ႇ ၸဵပ်းၸွမ်း။
ပၢင်တိုၵ်းယႂ်ႇလူင်ၼၼ်ႉသိုပ်ႇလၢမ်းထိုင်ဝၼ်းထိ 13/9/2022သေ သိုၵ်းမၢၼ်ႈဢၼ်ပၵ်းတပ်ႉဢဝ်တီႈယူႇ ယူႇတီႈၵျွင်းၽြႃးၼၢႆးၶၢဝ် (မေႇတေႃႇပယႃး) ၼၼ်ႉလႆႈထွႆ။ ဝၢႆးၼၼ်ႉသိုၵ်းမၢၼ်ႈဢၼ်ပၵ်း တပ်ႉယူႇတီႈၼႂ်းမိူင်းပၢႆးလႄႈလွႆၵေႃႇဢဝ်မၢၵ်ႇလူင်မွၵ်ႈ 30 လုၵ်ႈယိုဝ်းသႂ်ႇ လႄႈ မၢၵ်ႇၼၼ်ႉတူၵ်း ၼႂ်းပွၵ်ႉပွႆးၵူင်း ပွၵ်ႉ 1 လႄႈပွၵ်ႉ 3 ဝဵင်းမိူင်းပၢႆးသေ ၵူၼ်းၼုမ်ႇသွင်ၵေႃႉ ဢႃယု မွၵ်ႈ 20 လႆႈမၢတ်ႇၸဵပ်း။
ၼႂ်းဝၼ်းထိ 15-16/9/2022 ၼၼ်ႉ ၼႂ်းမိူင်းပၢႆးဢမ်ႇမီးပၢင်တိုၵ်းသင်။ ၵူၺ်းၵႃႈ သိုၵ်းမၢၼ်ႈဢဝ် မၢၵ်ႇလူင်ယိုဝ်းလူင်ၵႂႃႇၵူႈႁူးၵူႈတၢင်းၼႂ်းဝဵင်းသေ ဝၼ်းထိ 16/9/2022 ၼၼ်ႉၸၢၵ်ႇမၢၵ်ႇ ၺႃးၵူၼ်း မိူင်း 4 ၵေႃႉ လႆႈလုတၢႆ ၼႂ်းၼၼ်ႉသွင်ၵေႃႉပဵၼ်ဢွၼ်ႇယိင်းသွင်ၵေႃႉပီႈၼွင်ႉဢႃယုမွၵ်ႈ 7 ၶူပ်ႇ လႄႈ ၵူၼ်းၸၢႆး ဢႃယုမွၵ်ႈ 50 သွင်ၵေႃႉ။ လိူဝ်ၼၼ်ႉယင်းႁဵတ်းႁႂ်ႈၵူၼ်းပၢႆႈၽေး ၸိူဝ်းပိုင်ႈႁူမ်ႈ ယူႇတီႈ ဝတ်ႉမူၺ်ႇ တေႃႇ ၼၼ်ႉ မၢတ်ႇၸဵပ်းထႅင်ႈ သိပ်းၵေႃႉပၢႆ။
မိူဝ်ႈဝၼ်းထိ 19/9/2022 ၶၢဝ်းယၢမ်းမွၵ်ႈ 2 မူင်းဝၢႆးဝၼ်း သိုၵ်းမၢၼ်ႈၶဝ်ၸႅၵ်ႇႁဵတ်းသွင်ငႃးသေၶဝ်ႈၵႂႃႇၼႂ်းဝဵင်း။ သိုၵ်းမၢၼ်ႈၶဝ်ယူႇတီႈဝတ်ႉမူၺ်ႇတေႃႇ၊ၸႂ်ႉဝတ်ႉမိူၼ်ပဵၼ်တပ်ႉၶဝ်ၶဝ်ႈဢွၵ်ႇတိုၵ်းၸုမ်းၵႅတ်ႇၶႄၵူၼ်းမိူင်း PDF ၶဝ်ၼႂ်းဝဵင်း။ တီႈဝတ်ႉမူၺ်ႇတေႃႇၼၼ်ႉ မီးၵူၼ်းပၢႆႈၽေးမွၵ်ႈ 100 ပိုင်ႈႁူမ်ႈယူႇဝႆႉသေ သိုၵ်းမၢၼ်ႈဢမ်ႇပၼ်ၶဝ်ၵႂႃႇမႃးတၢင်းလႂ်၊ ဢဝ်ၶဝ်ႁဵတ်းႁူဝ်ႉၶႄတူဝ် ၽွင်းပဵၼ် ပၢင်တိုၵ်းၸွမ်း PDF။
ၵူၼ်းပၢႆႈၽေး ၸိူဝ်းတိုၵ်ႉၵိုတ်းယူႇတီႈဝတ်ႉၼၼ်ႉ ၺႃးသိုၵ်းမၢၼ်ႈဢဝ်ၵွင်ႈငႃၵုမ်းၶင်ဝႆႉတီႈဝတ်ႉ တေႃႇထိုင်ဝၼ်းထိ 26/9/2022 တေႃႇၶဝ်ပေႃးထွၼ်တပ်ႉၶဝ်ဢွၵ်ႇၵႂႃႇ။ မီးၵူၼ်းပၢႆႈၽေးၵမ်ႈၽွင်ႈ ၵူၺ်းဢၼ်ၸၢင်ႈႁႃတၢင်း ပၢႆႈဢွၵ်ႇလွတ်ႈ။
လွင်ႈသိုၵ်းမၢၼ်ႈပိုတ်ႇၼႃႈသိုၵ်းၶၢဝ်းတၢင်းသၢမ်ဝူင်ႈၼႆႉ ႁဵတ်းႁႂ်ႈႁိူၼ်းယေးၵူၼ်းဝၢၼ်ႈ 100 ပၢႆ ၼႂ်းပွၵ်ႉပွႆးၵူင်း ပွၵ်ႉ 1 ပွၵ်ႉ 2 လႄႈပွၵ်ႉ 3 မိူင်းပၢႆးလုၵွႆသေ ႁဵတ်းႁႂ်ႈၵူၼ်းဝၢၼ်ႈႁၢမ်းႁိူၼ်းယေးတီႈ ယူႇၼႂ်းဝဵင်း။
သိုၵ်းမၢၼ်ႈယင်းတိုၵ်ႉသိုပ်ႇပၵ်းတပ်ႉဢဝ်တီႈယူႇဝႆႉ တီႈလွႆသႅတ်ႉတေႃႇယႃႇ ဢၼ်မီးတၢင်းတၢင်း ဝဵင်းမိူင်းပၢႆးသေႁဵတ်းႁႂ်ႈၵူၼ်းဝၢၼ်ႈလွမ်မႆႈၸႂ်ၵူဝ်ပဵၼ်ပၢင်တိုၵ်း ဢၼ်ၸၢင်ႈပဵၼ်လႆႈၵူႈၶၢဝ်း ယၢမ်းၼၼ်ႉယူႇယဝ်ႉ။
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း)
ယိင်းလႅင်းႁၢၼ် +66 62 569 5220 (မၢၼ်ႈ)
လူတ်ႇဢဝ်ၽၢႆႇ PDF >>>


text:
လွင်ႈၸွႆႈထႅမ်:ၵူႈမိုဝ်းတၢင်ႇၶႅပ်းႁၢင်ႈ
တီႈၼႃႈလိၵ်ႈၼႆႉ သၢင်းလၢင်းဝႆႉပၼ် လွၵ်းလၢႆး တၢင်ႇၶႅပ်းႁၢင်ႈ လႄႈ ဢဝ်ၸႂ်ႉၶႅပ်းႁၢင်ႈ တီႈ ဝီႇၶီႇၽီးတီးယႃးၶႃႈဢေႃႈ။ သင်ဝႃႈ လူဝ်ႇတၢင်းၸွႆႈထႅမ် လွင်ႈတၢင်ႇၶႅပ်းႁၢင်ႈ ဢမ်ႇၼၼ် လွင်ႈလိူၵ်ႈၶႅပ်းႁၢင်ႈ ဢၼ်သၢင်ႇတေႃႇ တႃႇ ပွင်ႈၵႂၢမ်း ၼႆၸိုင် လူတူၺ်းလႆႈ တီႈ ပိူင်ၵၢၼ် လွင်ႈၸႂ်ႉတိုဝ်းၶႅပ်းႁၢင်ႈ ၼၼ်ႉလႆႈယူႇ။ ၶႅပ်းႁၢင်ႈ လႄႈ ၾၢႆႇမႃႇတီႇမီႇတီႇယႃႇ ဢၼ်လႆႈႁၼ် လိူင်ႇလိူင်ႇၼမ်ၼမ် တီႈၼိူဝ်ဢိၼ်ႇထႃႇၼႅတ်ႉၼၼ်ႉ ဢမ်ႇတူၵ်းထုၵ်ႇ တွၼ်ႈတႃႇဢဝ်မႃးၸႂ်ႉတီႈၼိူဝ် ဝီႇၶီႇၽီးတီးယႃး။ ၾၢႆႇဢၼ်တေတၢင်ႇၶိုၼ်ႈတီႈၼိူဝ် ဝီႇၶီႇၽီးတီးယႃးၼၼ်ႉ လူဝ်ႇလႆႈၽၢင်ႉ ႁႂ်ႈမၼ်းပဵၼ် ၽၢႆႇ ဢၼ်ဝီႇၶီႇၽီးတီးယႃး ႁပ်ႉၶၢမ်ႇလႆႈၼၼ်ႉယဝ်ႉ။ လူတူၺ်း ပိူင်ၵၢၼ် သုၼ်ႇၸဝ်ႈၶွင် ဝီႇၶီႇၽီးတီးယႃးၼၼ်ႉလႄႈ။ ပေႃးပဵၼ်လႆႈၼႆ ပေႃးဝႃႈတေတၢင်ႇၶႅပ်းႁၢင်ႈၸိုင် ဢဝ်ၶႅပ်းႁၢင်ႈဢၼ်ၼမ်ႉၸႂ်ႉမၼ်းၶႅမ်ႉၼၼ်ႉ တၢင်ႇၶိုၼ်ႈလႄႈ။ ၵူၺ်းၵႃႈဝႃႈ သႅၼ်းၾၢႆႇမၼ်း ၽၢင်ႉဝႆႉ ယႃႇပေပၼ်ပူၼ်ႉ ႑႐႐ မႅၵ်ႇၵႃႇပၢႆႉ။ မိူဝ်ႈပႆႇတၢင်ႇ ၶႅပ်းႁၢင်ႈၼၼ်ႉ ၵပ်းၵၢႆႇလူၺ်ႈ လွင်ႈတၢင်းဢၼ်ၸဝ်ႈၵဝ်ႇတႅမ်ႈယူႇၼၼ်ႉသေ ၶဝ်ႈႁႃတူၺ်းတီႈ ဝီႇၶီႇၽီးတီးယႃးဢင်းၵိတ်ႉ (ဢမ်ႇၼၼ်) တီႈ Wikimedia Commons ၼၼ်ႉလႄႈ။ တေၸၢင်ႈလႆႈႁၼ် ၶႅပ်းႁၢင်ႈဢၼ်လူဝ်ႇဝႆႉၼၼ်ႉယူႇ။ ၸႂ့်ပၼ်ၶႅပ်းႁၢင်ႈ ၸိူဝ်းၼၼ်ႉသေၵေႃႈ ၸၢင်ႈထိင်းပၼ်လႆႈ လွင်ႈၶႅပ်းႁၢင်ႈတိုင်ႇၵီႈၼၼ်ႉယူႇ။ ယွၼ်ႉၶိုၼ်းၸႂ်ႉၶႅပ်းႁၢင်ႈၸိူဝ်းၼၼ်ႉသေ တေၸၢင်ႈလႆႈ ၶႅပ်းႁၢင်ႈဢၼ်ၼမ်ႉၸႂ်ႉမၼ်းၶိုၵ်ႉၶိုၵ်ႉသေ၊ သင်ၸိူဝ်ႉဝႃႈ ပူႇၵႄႇဝီႇၶီႇသေၵေႃႉၵေႃႉ မႄးႁဵတ်း Update ပၼ်ၼၼ်ႉၵေႃႈ ၶႅပ်းႁၢင်ႈၸိူဝ်းဢၼ်ႁဝ်းၸႂ်ႉဝႆႉၼၼ်ႉၵေႃႈ တေပဵၼ် Update ၵႂႃႇႁင်းမၼ်းယဝ်ႉ။
တွၼ်ႈတႃႇတၢင်ႇၶႅပ်းႁၢင်ႈ ၶဝ်ႈလွၵ်ႉဢိၼ်ႇလႄႈ တၢင်ႇၸိူဝ်းထတ်း
- တွၼ်ႈတႃႇၸဝ်ႈၵဝ်ႇ တေတၢင်ႇလႆႈၶႅပ်းႁၢင်ႈ ၸဝ်ႈၵဝ်ႇတေလႆႈ ၶဝ်ႈဝႆႉ Log In ယူႇယဝ်ႉ။ သင်ၸိူဝ်ႉဝႃႈ ၸဝ်ႈၵဝ်ႇဢမ်ႇၶဝ်ႈဝႆႉ လွၵ်ႉဢိၼ်ႇၼႆ တေဢမ်ႇၸၢင်ႈလူတ်ႇၾၢႆႇၶိုၼ်ႈၽၢႆႇလႆႈ။
- ပေႃးၸဝ်ႈၵဝ်ႇ ၶဝ်ႈလွၵ်ႉဢိၼ်ႇယဝ်ႉ ၵႂႃႇၼဵၵ်းပၼ်တီႈ "လူတ်ႇၶိုၼ်ႈၾၢႆႇ" ဢၼ်မီးတီႈပႅၵ်ႈၽၢႆႇသၢႆႉၼၼ်ႉလႄႈ။ ပေႃးယဝ်ႉ လိူၵ်ႈပၼ် ၼဵၼ် "Select media files to share" ဢၼ်ဝႃႈၼၼ်ႉသေ လိူၵ်ႈပၼ် ၶႅပ်းႁၢင်ႈ ဢၼ်မီးတီႈၼႂ်းၶိူင်ႈၸၢၵ်ႈၸဝ်ႈၵဝ်ႇ ဢၼ်ၸဝ်ႈၵဝ်ႇၶႂ်ႈ ပိုၼ်ၽႄႈၼၼ်ႉၶႃႈလႄႈ။
- ၵမ်းၼႆႉ လူဝ်ႇလႆႈထႅမ်သႂ်ႇပၼ် လွင်ႈတၢင်း၊ ၶေႃႈသပ်းလႅင်း တွၼ်ႈတႃႇၶႅပ်းႁၢင်ႈၼႆႉယဝ်ႉ။ ၸိုဝ်ႈၾၢႆႇမၼ်းဝႃႇ၊ ၶေႃႈသပ်းလႅင်း ၽၢႆႇဢင်းၵိတ်ႉ ဢိၵ်ႇပႃး ၽႃႇသႃႇတၢင်ႇၸိူဝ်း၊ ဝၼ်းထီႉ၊ ပိူင်ထၢၼ်ႈၸၵႂႃႇၸိူဝ်းၼႆႉယဝ်ႉ။ ပေႃးဝႃႈထႅမ်ယဝ်ႉၼႆ ၼဵၵ်းပၼ် Publish ၼႆၵေႃႈ တေတၢင်ႇၶႅပ်းႁၢင်ႈၼၼ်ႉပၼ်ၵႂႃႇယူႇယဝ်ႉ။
- ပေႃးလူတ်ႇၶိုၼ်ႈၶႅပ်းႁၢင်ႈယဝ်ႉလီငၢမ်းၼႆ တေလႆႈပိုၼ် ၸၼ်ႉလိုၼ်းသုတ်းတေဢွၵ်ႇမႃးၼႄပၼ် တႃႇၶႅပ်းႁၢင်ႈၼၼ်ႉၸႂ်ႉ တီႈၼႂ်းၼႃႈလိၵ်ႈဝီႇၶီႇယဝ်ႉ။
ၶိုၼ်းမႄးၸႂ်ႉ ၶႅပ်းႁၢင်ႈ ဢၼ်တၢင်ႇယဝ်ႉထတ်း
ေႃးဝႃႈတေၸႂ်ႉ ၶႅပ်းႁၢင်ႈၼိုင်ႈၶႅပ်း ဢၼ်ၸဝ်ႈၵဝ်ႇတၢင်ႇဝႆႉ (ဢမ်ႇၼၼ်) ဢၼ်ပိူၼ်ႈသေၵေႃႉၵေႃႉတၢင်ႇဝႆႉၼၼ်ႉၼႆ ထုတ်ႇဢဝ်ၸိုဝ်ႈၶႅပ်းႁၢင်ႈလႄႈ။ ၸွမ်းၼင်ႇႁၢင်ႈဢၼ်ၼႄဝႆႉၽၢႆႇတႂ်ႈၼၼ်ႉ ဢၼ်ပဵၼ်ၼႂ်းလွၵ်းသီလႅင်ၼၼ်ႉ ပဵၼ်ၸိုဝ်ႈၾၢႆႇဢၼ်ႁဝ်းတေဢဝ်ၸႂ်ႉၼၼ်ႉယဝ်ႉ။ ထုတ်ႇဢဝ် ၸိုဝ်ႈၼၼ်ႉလႄႈ။ ဝၢႆးၼၼ်ႉ တႅမ်ႈၶူတ်ႉၼင်ႇပႃႈတႂ်ႈၼႆႉလႄႈ။ Image:ၸိုဝ်ႈၾၢႆႇ|thumb|150px|လွင်ႈတၢင်း ၸဝ်ႈၵဝ်ႇၶႂ်ႈတႅမ်ႈ။ တီႈၽၢႆႇၼႃႈ Image: ဢၼ်ဝႃႈၼၼ်ႉ တေလႆႈသႂ်ႇပၼ် ( [[ )ၼၼ်ႉယဝ်ႉ။ ယွၼ်ႉၼၼ် တေပဵၼ်ၵႂႃႇ ( [[Image:ၸိုဝ်ႈၾၢႆႇ)ၼၼ်ႉယဝ်ႉ။ ယဝ်ႉၵေႃႈ တီႈၽၢႆႇလင်မၼ်း ဢၼ်ဢူတ်းမၼ်း တေလႆႈသႂ်ႇပၼ် ]] ၼၼ်ႉယဝ်ႉ။ ပေႃးၼၼ် တေပဵၼ်ၼင်ႇ ၽၢႆႇတႂ်ႈၼႆႉယဝ်ႉ။ တေပဵၼ်ၼင်ႇ ( |thumb|150px|လွင်ႈတၢင်းဢၼ်ၸဝ်ႈၵဝ်ႇၶႂ်ႈတႅမ်ႈ]] ) ၼၼ်ႉယဝ်ႉ။ တီႈၼၼ်ႈၼၼ်ႉ ဢၼ်ပဵၼ် 150px ဢၼ်ဝႃႈၼၼ်ႉ ပဵၼ်သႅၼ်း ၶႅပ်းႁၢင်ႈယဝ်ႉ။ တီႈၼၼ်ႈၼၼ်ႉ ၶႂ်ႈလႅၵ်ႈလၢႆႈၸိူင်ႉႁိုဝ်ၵေႃႈ လႅၵ်ႈလၢႆႈလႆႈယူႇ။ သင်ၸိူဝ်ႉဝႃႈၸဝ်ႈၵဝ်ႇဝႆႉ 280px ၼႆ တေလႆႈႁၼ်ၼင်ႇႁၢင်ႈၽၢႆႇတႂ်ႈၼၼ်ႉယဝ်ႉ။ လိူဝ်သေၼၼ်ႉဢမ်ႇၵႃး တေၸၢင်ႈၶၢႆႉပႃး ဢွင်ႈတီႈၶႅပ်းႁၢင်ႈၼၼ်ႉယဝ်ႉ။
လွင်ႈႁဵတ်းသၢင်ႈ ၵႄႇလႃႇရီႇ(Gallery)ထတ်း
တွၼ်ႈတႃႇ ပွင်ႈၵႂၢမ်းၼိုင်ႈဢၼ် တေလီတူၺ်း လီယဵမ်ႈ ႁႂ်ႈပေႃးပဵၼ်ဢၼ်လီၶဝ်ႈၸႂ်ၼၼ်ႉ ဢဝ်ၶႅပ်းႁၢင်ႈသႂ်ႇႁႂ်ႈမႅၼ်ႈၸွမ်းပိူင်မၼ်းၵေႃႈလႆႈယူႇၶႃႈ။ ၸိူဝ်းၼၼ်ႉတႄႉ ဢမ်ႇပႄႉဝႃႈ ယၢပ်ႇယဵၼ်းႁႅင်းၼႃႇၼင်ႇၵဝ်ႇ။ ထုတ်ႇဢဝ်ၶူတ်ႉၽၢႆႇတင်းတႂ်ႈၼၼ်ႉလႄႈ။ ပေႃးယဝ်ႉ တီႈၽၢႆႇလင်မၼ်းၼၼ်ႉ သႂ်ႇပၼ် ၸိုဝ်ႈၾၢႆႇလႄႈ။ ( | ဢမ်ႇၸႂ်ႈ (ဢၢႆႇ) ဢမ်ႇၼၼ် (တူဝ်မႄႈလိၵ်ႈ ဢႄႇလ် တူဝ်လဵၵ်ႉ)ၵူၺ်း)။ မီးတီႈႁိမ်းၽၢႆႇသၢႆႉဢမ်ႇၼၼ် ၽၢႆႇတႂ်ႈ Back Key သေ ၼဵၵ်းလေႃး Shift သေၵေႃႈ ဢဝ်လႆႈယူႇ။ ဝၢႆးသေၼၼ်ႉ တႅမ်ႈသႂ်ႇလႆႈ လွင်ႈတၢင်း ဢၼ်ၵဵဝ်ႇလူၺ်ႈၶဝ်ႈၼၼ်ႉ။
Image:| Image:| Image:|
တီႈၼၼ်ႈၼၼ်ႉ ၽၢႆႇလင် Image: ၼၼ်ႉ သႂ်ႇပၼ်ၸိုဝ်ႈၾၢႆႇသေ ၽၢႆႇလင် | ၼၼ်ႉ တႅမ်ႈလွင်ႈ ဢၼ်ၵပ်းၵၢႆႇၵၼ်တင်း ၶႅပ်းႁၢင်ႈၼၼ်ႉလႄႈ။

ပေႃးတႅမ်ႈၸိူင်ႉၼၼ်ၵေႃႈ တေၸၢင်ႈဢဝ်လႆႈ တၢင်းၼမ်သဝ် ဢၼ်ၶႂ်းလႆႈၼၼ်ႉယူႇ။ ပေႃးဢဝ်တူဝ်ယၢင်ႇမၼ်းဝႃႈ - တေဢဝ်ၸွမ်ပိဝ်တႆးသေ ၼႄပၼ် တႃႇသဝ်သီႇသဝ်။ ယွၼ်ႉၼၼ်လႄႈ ၸိုဝ်ႈၽၢႆႇမၼ်းၼႆႉ ပဵၼ် Flag of Shan.png ၼႆယဝ်ႉ။ တီႈ perrow= သႂ်ႇပၼ် 4ယဝ်ႉ။ ၸွမ်ပိဝ်တႆး ႑၊ ႒၊ ႓၊ ႔ ဢၼ်ဝႃႈၼႆႉ ပဵၼ်ၸိုဝ်ႈဢၼ်ၵဵဝ်ႇလူၺ်ႈမၼ်းယဝ်ႉ။ ပေႃးၼၼ် တေလႆႈႁၼ် ပဵၼ်ၼင်ႇၼႆယဝ်ႉ။
ပိူင်ယၢင်ႇထတ်း
တႃႇလဵပ်ႈႁဵၼ်းတူၺ်းပိူင်ယၢင်ႇ : တူၼ်ႈတီး


text:
သိုၵ်းမၢၼ်ႈယိုတ်းဢႃႇၼႃႇၸိုင်ႈမိူင်းသေ ၶိုၼ်းၶွတ်ႇၽွတ်ႈၸုမ်းပွင်ၵၢၼ်ဝၢၼ်ႈမိူင်း၊ ၵၢၼ်ဝၢၼ်ႈမိူင်းဢၼ်ပၼ်ႇယူႇၼၼ်ႉၵေႃႈ ၵိုတ်းယင်ႉပႅတ်ႈမူတ်း၊ ပၢင်ၵုမ် သၽႃးၸႄႈမိူင်းတႆး ၵမ်းထူၼ်ႈသၢမ် ဢၼ်တေၸတ်းႁဵတ်း ၼႂ်းလိူၼ်ၾႅပ်ႊၿိဝ်ႊရီႊ ၼႆႉၵေႃႈတေ ဢမ်ႇပဵၼ်ၸတ်းႁဵတ်းယဝ်ႉ ဝႃႈၼႆ။
ပၢင်ၵုမ်သၽႃးၸႄႈမိူင်းတႆး ၵမ်းထူၼ်ႈသၢမ် ပွၵ်ႈၵမ်ႈႁႅၵ်ႈၼႆႉ တေဢၢၼ်းၸတ်း ႁဵတ်း ၼႂ်းဝၼ်းတီႈ 8/2/2021 တီႈလုမ်းသၽႃးၸႄႈမိူင်းတႆး ၸႄႈဝဵင်းတူၼ်ႈတီး ၸိုင်ႈတႆးပွတ်းၸၢၼ်းၼႆသေတႃႉ ယွၼ်ႉငဝ်းလၢႆးၵၢၼ်မိူင်းလႅၵ်ႈလၢႆႈလႄႈ ဢမ်ႇပဵၼ်ၸတ်းႁဵတ်း ။
ၸၢႆးဢုၵ်ႉၵႃႇ (ႁွင်ႉ) ၸၢႆးၵွင်ၶမ်း ၽူႈတႅၼ်းသၽႃးၸႄႈမိူင်း ၶဵတ်ႇလိူၵ်ႈတင်ႈ မၢႆ 1 ၸႄႈဝဵင်း လၢႆးၶႃႈ လၢတ်ႈဝႃႈ – “မိူဝ်ႈဝၼ်းတီႈ 28-29 ပူၼ်ႉမႃး တီႈလုမ်းသ ၽႃး ၸႄႈမိူင်းတႆး ၵပ်းသိုပ်ႇမႃး ႁႂ်ႈပွင်ႇၶၢဝ်ႇၸူးတီႈလုမ်းသၽႃး ၼႂ်းဝၼ်းတီႈ 2-3 လိူၼ်ၼႆႉ ဝႃႇ။ ဝၢႆးလင်လႅၵ်ႈလၢႆႈယဝ်ႉၼႆႉ ၶဝ်ၵေႃႈဢမ်ႇၵပ်းသိုပ်ႇမႃးၶိုၼ်းထႅင်ႈ ယဝ်ႉၶႃႈ”- ဝႃႈၼႆ။
ပၢင်ၵုမ်သၽႃးၸႄႈမိူင်းတႆး ဢၼ်ဢၢၼ်းၸတ်းႁဵတ်းၼႂ်းလိူၼ်ၾႅပ်ႊၿိဝ်ႊရီႊၼႆႉ မီးၽူႈတႅၼ်းဢၼ်ၵူၼ်းမိူင်းလိူၵ်ႈတင်ႈၶိုၼ်ႈမႃး 105 ၵေႃႉတေမႃးၶိုၼ်ႈပၢင်ၵုမ် ။ပဵၼ် ပႃႇတီႇၼူၵ်ႉယုင်း 29 ၵေႃႉ၊ ႁူဝ်သိူဝ် 26 ၵေႃႉ၊ သၢင်ႇသီႈ 24 ၵေႃႉ၊ သိုၵ်းမၢၼ်ႈ 35 ၵေႃႉ လႄႈ ဢိၵ်ႇပႃးၽူႈတႅၼ်းသၽႃးတၢင်ႇပႃႇတီႇ၊ သုၼ်ႇတူဝ် တင်းမူတ်း တေမီး 140 ၵေႃႉ ။
မိူဝ်ႈဝၼ်းတီႈ 1/2/2021 ယၢမ်းၵၢင်ၼႂ်ၸဝ်ႉ ယူႇတီႈတပ်ႉသိုၵ်းမၢၼ်ႈ ၶဝ်ႈႁုပ်ႈယိုတ်ႈ ဢႃႇၼႃႇ လူင်ပွင်ၸိုင်ႈမိူင်းႁူမ်ႈတုမ် တီႉဢဝ်ၸွမ်ၸိုင်ႈ မိူင်းႁူမ်ႈတုမ် ဢူးဝိၼ်း မိၼ်ႉ၊ ၽူႈၵိူဝ်းၵုမ် ၸိုင်ႈမိူင်း တေႃႇဢွင်ႇသၢၼ်းသူႉၵျီႇလႄႈ ၽူႈၼမ်းၸိၵ်းၸွမ်ၼႂ်း NLD ၵုမ်း တူဝ်ဝႆႉ တေႃႇထိုင်ယၢမ်းလဵဝ် ပႆႇပွႆႇတူဝ် ။
ပၢင်ၵုမ်သၽႃး ၵူၼ်းမိူင်းလႄႈသၽႃးၸိူဝ်ႉၸၢတ်ႈဢၼ်ဢၢၼ်းၸတ်းၼႂ်းဝၼ်းတီႈ 1 ၼၼ်ႉၵေႃႈ ယွၼ်ႉပိူဝ်ႈၽူႈတႅၼ်းၸိူဝ်းႁွတ်ႈၼေႇပျီႇတေႃႇၶဝ်ထုၵ်ႇၵုမ်းၵၵ်းတူဝ်ဝႆႉပၢင်ၵုၼ်သၽႃးလူႉပႅတ်ႈ ။


text:
ၼူၵ်ႉ
ၼူၵ်ႉဢၼ်ဝႃႈၼႆႉ ပဵၼ်တူဝ်မီးပိၵ်ႇသွင်ၶွၼ် လႄႈ မီးၶူၼ်သေ ပဵၼ်သတ်းတူဝ်ဢုၼ်ႇၼၼ်ႉယဝ်ႉ။ ၵူၺ်းၵႃႈ ၼူၵ်ႉၵူႈတူဝ် ဢမ်ႇမိၼ်လႆႈၼင်ႇၵဝ်ႇ။ ၼူၵ်ႉမၢင်မဵဝ်းၼႆႉ သမ်ႉလႅၼ်ႈၽၢႆ၊ မၢင်မဵဝ်း သမ်ႉလမ်ၼမ်ႉလုၺ်းၼမ်ႉၵႅင်ႇ၊ ၼူၵ်ႉၼႆႉ ပဵၼ်သတ်း ဢၼ်မီးသၼ်လင်သေ မေႃၶႆႇၼၼ်ႉယဝ်ႉ။ ၽွင်းမိူဝ်ႈ လုၵ်ႈၶဝ် တႅၵ်ႇဢွၵ်ႇၶႆႉ ပဵၼ်တူဝ်မႃးၼၼ်ႉၵေႃႈ ၶဝ်မေႃလူႁၼ် လုမ်းလႃးပၼ် လုၵ်ႈၶဝ်ယဝ်ႉ။
ၼူၵ်ႉတင်းသဵင်ႈၼႆႉ မဵဝ်းပွင်းမၼ်း မီးယူႇ 10000 လိူဝ်သေ တေလႆႈဝႃႈ ပဵၼ်တူဝ်သတ်း ဢၼ်မီးသၼ်လင် ဢၼ်ၸိူဝ်ႉၽၼ်း (Tetra pod) ပႅၵ်ႇပိူင်ႈၵၼ် ၼမ်သေပိူၼ်ႈၼႆယူႇ၊ တႄႇဢဝ် ႁူဝ်ၵမ်ႇၽႃႇ တေႃႇထိုင် ႁၢင်ၵမ်ႇၽႃႇ ၼူၵ်ႉၵူႈမဵဝ်းမဵဝ်း ဢွၼ်ၵၼ် ယူႇသဝ်းၵိၼ်သၢင်ႈၸွမ်းလူၺ်ႈ သၽႃႇဝၽႂ်မၼ်းဝႆႉယူႇ။ သႅၼ်းၼူၵ်ႉၼႆႉ တႄႇဢဝ် ၼူၵ်ႉပိတ်ႇ ဢၼ်သူပ်းလႅမ် ၸုပ်ႇၵၼ်ၼမ်ႉလူင်ႇမွၵ်ႇ (Bee Hummingbird) တၢင်းယႂ်ႇမီး 5 ၸိၼ်ႇတီႇမီႇထိူဝ်ႇ (2 ထတ်း) တေႃႇထိုင် ၼူၵ်ႉမႃႉၼွၵ်ႇ တၢင်းယႂ်ႇမီး 2.7 မီႇထိူဝ်ႇ (9 ထတ်း)ၼၼ်ႉယဝ်ႉ။ ပေႃးဢဝ် ၸွမ်းၼင်ႇ သၢၵ်ႈႁၢၵ်ႈႁိၼ် ဢၼ်ၶုတ်းလႆႈၼၼ်ႉဝႃႈၸိုင် ၼူၵ်ႉၸိူဝ်းၼႆႉ လုၵ်ႉတီႈ ဢၢၵ်ႇၶၢင်ၵမ်ႇၽႃႇ ဢၼ်ႁွင်ႉဝႃႈ တၢႆႇၼူဝ်ႇသေႃးမႃး တေႃႇထိုင် ပၢၼ်ၵျူးရႅတ်ႉသိၵ်ႉၸ်ဝႃႈၸိုင် မီးမႃး ပီပွင်း လၢၼ်ႉ 150 တေႃႇထိုင် လၢၼ်ႉ 200 ပီၼႆယဝ်ႉ။ ၽူႈလူင်ႉလႅၼ်ၼိၶႃႇတၿေႇၻၶဝ်တႄႉ လၢတ်ႈဝႃႈ ၼူၵ်ႉၸိူဝ်းၼႆႉ လုၵ်ႉတီႈ ၸိူဝ်ႉၽၼ်းတၢႆႇၼူဝ်ႇသေႃး ဢၢၵ်ႇၶၢင်ၵမ်ႇၽႃႇၼၼ်ႉသေ ၵိုတ်းဝႆႉလႄႈ ပဵၼ်မႃးၼႆယဝ်ႉ။
လေႃးၵၼူၵ်ႉ[မႄးထတ်း | မႄးထတ်းငဝ်ႈငႃႇ]
ၸိူဝ်းႁဝ်း လႆႈႁၼ်ၼူၵ်ႉယူႇ ၵူႈဝၼ်းဝၼ်းသေတ ႁဝ်းဢမ်ႇႁူႉလွင်ႈၼူၵ်ႉ လီလီ။ ပေႃးမႃးလၢတ်ႈဝႃႈ ၼူၵ်ႉမိူဝ်ႈၵွၼ်ႇၵွၼ်ႇၼၼ်ႉ မိူၼ်ၼင်ႇ လႅၼ်းလႄႈ ဢၢၵ်ႇၶၢင်ၼႆ ၸိူဝ်းႁဝ်း တေဢမ်ႇယုမ်ႇ။ ၵွပ်ႈၼႆ ပေႃးလူတူၺ်း လွင်ႈၼူၵ်ႉၸိူဝ်းၼႆႉၸိုင် ၸဝ်ႈၵဝ်ႇ တေႁူႉႁၼ် တေမၢႆတွင်းလွင်ႈၼူၵ်ႉသေ တေၶဝ်ႈၸႂ် ၼႂ်းလေႃးၵၼူၵ်ႉယူႇ။
ၼူၵ်ႉၼႆ့ ပဵၼ်တူဝ်မီးသၼ်လင် ဢၼ်မီးၶူၼ် တီႈတူဝ်ၼၼ်ႉယဝ်ႉ။ ၵူၺ်းၵႃႈ ၼူၵ်ႉၼႆႉ ဢမ်ႇမိူၼ် သတ်းတူဝ်ၵၢၼ်း သတ်းတူဝ်သွမ်ၼူမ်းၸိူဝ်းၼၼ်ႉ။ သတ်းတူဝ်ၵၢၼ်းလႄႈ တူဝ်သွမ်ၼူမ်းၸိူဝ်းၼၼ်ႉ တီႈၼိူဝ်ၼင်ၶဝ် ဢွၵ်ႇမႃး ၶူၼ်လႄႈ ၵဵတ်းၼၼ်ႉယဝ်ႉ။ ၶဝ်ဢမ်ႇမိၼ်လႆႈ။ ၵူၺ်းၵႃႈ ၼူၵ်ႉၼႆႉ သမ်ႉပဵၼ် တူဝ်မိၼ်လႆႈသေ ၶူၼ်ၶဝ် မီးလွင်ႈလၢၵ်ႇလၢႆး ဢွၵ်ႇမႃး တမ်ႈတီႈ ၼင်ၶဝ်ၼၼ်ႉယဝ်ႉ။ ၼႂ်းၵမ်ႇၽႃႇၼႆႉ ၼူၵ်ႉမီးယူႇမွၵ်ႈ 13000 တေႃႇထိုင် 14000 မဵဝ်းယဝ်ႉ။ တူၺ်းၸွမ်း ၶိူဝ်းၶဝ်၊ ၸုမ်းၶဝ်၊ တိုၼ်းၶဝ်၊ သၢႆၶဝ်၊ ၸိူဝ်ႉၶဝ်သေ ၸႅၵ်ႇၽႄဝႆႉ ၵူႈပိူင်ပိူင်ယူႇ။ ဢဝ်ၸွမ်းၼင်ႇ ဢၼ်ၸႅၵ်ႇၽႄၼၼ်ႉသေ ၼူၵ်ႉၼႆႉ ၶဝ်ႈပႃးၼႂ်း ၸုမ်းဢၼ်မီးသၼ်လင်ၼၼ်ႉယဝ်ႉ။
ၸွမ်းၼင်ႇ ဢၼ်လႆႈၸတ်းၸႅၵ်ႇဝႆႉၼၼ်ႉ ၶိူဝ်းၼူၵ်ႉ မီး 8600 လိူဝ်ၼၼ်ႉ ၸုမ်းၼူၵ်ႉ မီး 155 ၸုမ်း၊ တိုၼ်းၼူၵ်ႉမီး 27 တိုၼ်း၊ သၢႆ
လုၵ်ႉတီႈၵၢၼ်း ထိုင်တီႈမိၼ်[မႄးထတ်း | မႄးထတ်းငဝ်ႈငႃႇ]
ပေႃးဢဝ် တၢင်းႁၼ်ထိုင် ပၢႆးသၢႆႊၶဝ် ဝႃႈၸိုင် မိူဝ်ႈၵေႃႇငဝ်ႈမၼ်းၼၼ်ႉ ၼူၵ်ႉၼႆႉ လုၵ်ႉတီႈ တူဝ်ၵၢၼ်းမႃးၼႆယဝ်ႉ။ ၸွမ်းၼင်ႇ ဢၼ်ၶုတ်းႁၼ်လႆႈ လုပ်ႇၼူၵ်ႉလူင် ၸၵႄႇလီႇတၢၼ်ႇၼၼ်ႉ မိူဝ်ႈၵမ်ႇၽႃႇႁူဝ်ပိုင်း မိူဝ်ႈၸဝ်ႉၸဝ်ႉၼၼ်ႉ ၼူၵ်ႉၼႆႉ ပဵၼ်တူဝ်ၵၢၼ်းၵႂႃႇ ၸိူင်ႉၼင်ႇ လႅၼ်း၊ ဢၢၵ်ႇၶၢင်ၼၼ်ႉ ၼႆယဝ်ႉ။ တီႈသူပ်းလႅမ်ၼူၵ်ႉၼၼ်ႉ မီးဝႆႉ ၶဵဝ်ႈ၊ တီႈပိၵ်ႇၶဝ်ၼၼ်ႉၵေႃႈ မီးဝႆႉ ၼိဝ်ႉမိုဝ်းၼႆယဝ်ႉ။ ပေႃးၵမ်ႉတူၺ်း ဢၼ်ႁၼ်မႃးၼႆႉၸိုင် ၼူၵ်ႉယၢမ်းမိူဝ်ႈလဵဝ်ၼႆႉ လုၵ်ႉတီႈ ၼူၵ်ႉလူင် ဢၼ်မေႃၵၢၼ်းၼၼ်ႉသေ မႃးၼႆယူႇ။ ၵူၺ်းၵႃး ၼူၵ်ႉယၢမ်းမိူဝ်ႈလဵဝ်ၼႆႉတႄႉ ယွၼ်ႉပိူဝ်ႈ ပိူင်ၽၢင်ၶဝ် လႅၵ်ႈလၢႆႈမႃးယဝ်ႉလႄႈ ၸင်ႇၸႂ်ႉ ႁႅင်းပိၵ်ႇသေ မိၼ်ၼိူဝ်လူမ်း ၼိူဝ်ၵၢင်ႁၢဝ်ၼႆယဝ်ႉ။
ငှက်တောင်မှာ စင်စစ်အားဖြင့် တွားသွားသတ္တဝါနှင့် နို့တိုက်သတ္တဝါတို့၏ ရှေ့လက်ဖျားများဖြစ်သည်ဟု ဆိုနိုင်သည်။ ပျံသန်းနိုင်ရန်အတွက် တစ်မျိုးတစ်ဖုံ ပြောင်းလဲနေခြင်းသာ ဖြစ်၏။ တောင်ပံတို့ကို ခတ်နိုင်စေရန် ရင်အုပ်ရှိ ကြွက်သားတို့သည် ကြီးထွားလျက် ရှိ၏။ ထိုရင်အုပ်သားမှာလည်း ကိုယ်ထည်၏ ဟန်ချက်အနီး၌ပင် တည်ရှိသည်။ အသုံးမလိုသော လက်ကောက်ဝတ်ရိုးနှင့် လက်ဝါးရိုးတို့သည် ပူးပေါင်းလျက်၊ လက်ချောင်းတစ်ချောင်းသာလျှင် ထင်ရှားစွာ ကျန်ရစ်သည်။
ၵွပ်ႈသင် ၼူၵ်ႉမေႃမိၼ်[မႄးထတ်း | မႄးထတ်းငဝ်ႈငႃႇ]
ယွၼ်ႉပိူဝ်ႈ သၽႃႇဝ ႁၢင်ႈၽၢင် တူဝ်ၶၼ်ႇထႃႇၶဝ်ၼၼ်ႉသေ ၼူၵ်ႉၼႆႉ ၸင်ႇမိၼ်လႆႈယဝ်ႉ။ ပေႃးလဵပ်ႈႁဵၼ်းတူၺ်း ၼူၵ်ႉၸိုင် ၼူၵ်ႉၼႆႉ လုပ်ႇၶဝ်ၵႅၼ်ႇၶႅင်သေ ပဵၼ်ၵူင်ဝႆႉလႄႈ မဝ်ထွင်ယွင်ဝႆႉယဝ်ႉ။ ပွင်ႈလုပ်ႇသၼ်လင်ၶဝ်ၼၼ်ႉ ၸပ်းတိတ်းၵၼ်ဝႆႉသေ ၵႂႃႇၵၢမ်းသႂ်ႇ လုပ်ႇၼေႃႇႁၢင်ၶဝ်ယဝ်ႉ။ လိူဝ်သေၼၼ်ႉ လုပ်ႇတၢင်ႇၸိူဝ်း ၸိူင်ႉၼင်ႇ လုပ်ႇၶီႈၶၢင်ႈၶဝ်ၼၼ်ႉၵေႃႈ သမ်ႉမႃး ၵူင်ႇလဵပ်ႈဝႆႉ တူဝ်ၶၼ်ႇထႃႇၶဝ်ဝႆႉ လၢႆၸၼ်ႉလၢႆထၢပ်ႈလႄႈ တူဝ်ၶၼ်ႇထႃႇၶဝ် မၼ်ႈၵႅၼ်ႇ ၼႅၼ်ႈၼႃလီသေ သမ်ႉမဝ်ဝႆႉယဝ်ႉ။ တႃႇႁိူဝ်းမိၼ် တေမိၼ်လႆႈၼၼ်ႉ ၶိူင်ႈၸၢၵ်ႈၼၵ်းလူင်လႄႈ ၵူၼ်းၶီႇမၼ်းၼၼ်ႉ လႆႈဝႆႉပၼ် တီႈႁိမ်းသုၼ်ၵၢင်သေ ႁႂ်ႈၼမ်ႉၼၵ်း ၽဵင်ႇၵၼ်ယူႇ။ မိူၼ်ၼၼ် ၼင်ႇၵဝ်ႇ ၼင်ႇႁိုဝ် ၼမ်ႉၼၵ်းတူဝ်ၼူၵ်ႉ တေၽဵင်ႇၵၼ်ၼၼ်ႉၵေႃႈ ၶိူင်ႈၶူဝ်းၼၵ်း တီႈတူဝ်ၶဝ်ၼၼ်ႉ လႆႈမီးဝႆႉႁိမ်း သုၼ်ၵၢင်ၼၼ်ႉသေ ႁဵတ်းႁႂ်ႈ ၼမ်ႉၼၵ်းတူဝ်ၼူၵ်ႉ ၽဵင်ႇၵၼ်ယူႇ။ ၶိူင်ႈတူဝ်မဝ် ၸိူဝ်းပဵၼ် ၵွၵ်းႁူဝ်၊ ႁၢင်၊ ပိၵ်ႇ လႄႈ တိၼ်ၸိူဝ်းၼၼ်ႉ သမ်ႉလႆႈၵႂႃႇမီးဝႆႉ တီႈၵႆသုၼ်ၵၢင်ၼၼ်ႉယဝ်ႉ။ ၵွၼ်ႈၼိူဝ်ႉၵွၼ်ႈၼင်မဝ် ဢၼ်ၸၢင်ႈႁဵတ်းႁႂ်ႈ ၶိူင်ႈတူဝ်မဝ် ၵွၵ်းႁူဝ် ႁၢင် ပိၵ်ႇ တိၼ် ၼိုင်လႆႈၼၼ်ႉ သမ်ႉလႆႈမႃးမီးဝႆႉ တီႈတူဝ်လွမ်ႈ တူဝ်ၵူမ်ၼူၵ်ႉၼၼ်ႉယဝ်ႉ။ ၵွၼ်ႈၼိူဝ်ႉ ဢၼ်ၼၵ်းသေပိူၼ်ႈၼၼ်ႉတႄႉ ပဵၼ်ၶႃလူင်ၼူၵ်ႉသေ လႆႈမႃးမီးဝႆႉ တီႈသုၼ်ၵၢင် တူဝ်ၼူၵ်ႉ ႁဵတ်းႁႂ်ႈ ၼမ်ႉၼၵ်းတူဝ် ၽဵင်ႇၵၼ်ဝႆႉယူႇ။ ၽၢႆတႂ်ႈၶႃလူင်ၼၼ်ႉတႄႉ ၵူၺ်းပဵၼ် ပွတ်းလုပ်ႇလဵၵ်ႉသေးဢွၼ်ႇၵူၺ်းသေ ပွတ်းလုပ်ႇၼၼ်ႉ သမ်ႉတေႃႇၸပ်းဝႆႉ ၼိဝ်ႉတိၼ် ပွင်ႈတိၼ်ၼူၵ်ႉယဝ်ႉ။ တီႈၼိဝ်ႉတိၼ်ၸိူဝ်းၼၼ်ႉ ၵမ်ႉပႃႈၼမ် ဢမ်ႇမီးၶူၼ်၊ ဢမ်ႇဢွၵ်ႇၶူၼ်။


text:
ဝူၼ်ႉၶွပ်ႈၶိုၼ်းပိုၼ်းမိူဝ်ႈသိုၼ်း
ၸုမ်းသိုၵ်းမၢၼ်ႈဢၼ်မိၼ်းဢွင်ႇလၢႆႇဢွၼ်ႁူဝ် မွၵ်ႇၸုမ်းၸၢဝ်းၶိူဝ်းႁူပ်ႉထူပ်းဢုပ်ႇဢူဝ်းၸုမ်းၸၢဝ်းၶိူဝ်း မိူဝ်ႈဝၼ်းတီႈ 20 လိူၼ်မေႊ 2022 ပူၼ်ႉမႃးၼႆႉပဵၼ်ၵၢၼ်လၢၵ်ႇလၢႆးပိူင်ၼိုင်ႈယူႇ။ ဢၼ်လၢၵ်ႇလၢႆးသေၼၼ်ႉ ယင်းမွပ်ႈ သူး (ရင်ႊဝလ်ႊ) ၶိုၵ်ႉတွၼ်း ပၼ် ၸွမ်သိုၵ်းလူင်ယွတ်ႈသိုၵ်း ၽူႈၼမ်း ၶွင်ႊသီႊ ဢဝ်ၶိုၼ်း ၸိုင်ႈတႆး ယင်းဝႃႈ – ပဵၼ်ၽူႈၵတ်ႉလႅၼ်ႇၵၢၼ်မိူင်းၵၢၼ်သိုၵ်း (ၵၢၼ်ယွင်ႈယေႃးၽူႈၶဵၼ်ႁဝ်းၼၼ်ႉ ႁၼ်ဝႃႈ ပဵၼ်ၵၢၼ်လၢၵ်ႇလၢႆးတႄႉတႄႉ)။
ငၢႆးမိူၼ်မိူဝ်ႈပၢၼ် ၸွမ်သိုၵ်းၼေႇဝိၼ်း ဢွၼ်တပ်ႉသိုၵ်းမၢၼ်ႈႁုပ်ႈယိုတ်းဢဝ်ၸိုင်ႈမိူင်းဝႆႉတင်းမူတ်းသေ ယိပ်းၵမ် ဢမ်းၼၢၸ်ႈတင်းပိုၵ်း။ ဝၢႆးႁုပ်ႈယိုတ်းဢမ်းၼၢၸ်ႈၸိုင်ႈမိူင်း မိူဝ်ႈဝၼ်းတီႈ 2 လိူၼ်မၢတ်ၶျ်ႉယဝ်ႉၵေႃႈ ၸုမ်းသိုၵ်း ၼေႇဝိၼ်း ၶွတ်ႇၽွတ်ႈ ပိုၼ်ၽၢဝ်ႇတင်ႈၸိုဝ်ႈပဵၼ် ၶွင်ႊသီႊလုၵ်ႉၾိုၼ်ႉ (တော်လှန်ရေးကောင်စီ)။
ထိုင်မႃးဝၼ်းတီႈ 11 လိူၼ်ၵျုၼ်ႊ 1963 မႃး ၸွမ်သိုၵ်းၼေႇဝိၼ်းပိုၼ်ၽၢဝ်ႇႁွင်ႉ ၸုမ်းၸၢဝ်းၶိူဝ်းယိပ်းၵွင်ႈၵၢင်ႇ ၵူႈမူႇၵူႈၸုမ်း ၵႂႃႇဢုပ်ႇဢူဝ်း ပိူဝ်ႈတႃႇလွင်ႈငမ်းယဵၼ်။ ၼႂ်းၼၼ်ႉပႃးတင်းတပ်ႉသိုၵ်းလွတ်ႈလႅဝ်းၵွၼ်းၶေႃ ၸိုင်ႈတႆး (SSIA) ဢိၵ်ႇတင်း တပ်ႉၽွမ်ႉႁူမ်ႈၸိူဝ်ႉၸၢတ်ႈၸိုင်ႈတႆး (SNUF) ပဵၼ်တင်းတူဝ်တႅၼ်းၸုမ်းလႄႈ တူဝ်တႅၼ်း ၸုမ်းယိပ်းၵွင်ႈၵၢင်ႇ ၸိုင်ႈတႆး လုၵ်ႉၾိုၼ်ႉၼႆလႄႈ တူဝ်တႅၼ်း တပ်ႉသိုၵ်းလွတ်ႈလႅဝ်းၵွၼ်းၶေႃ ၸိုင်ႈတႆး (SSIA) ဢိၵ်ႇတင်း တပ်ႉၽွမ်ႉႁူမ်ႈၸိူဝ်ႉၸၢတ်ႈၸိုင်ႈတႆး (SNUF) လႆႈၵႂႃႇၶဝ်ႈႁူမ်ႈပိူဝ်ႈတႃႇဢုပ်ႇဢူဝ်းလွင်ႈငမ်းယဵၼ် ၸွမ်း ၶွင်ႊသီႊလုၵ်ႉၾိုၼ်ႉ သိုၵ်းမၢၼ်ႈဢၼ်ၼေႇဝိၼ်းဢွၼ်ႁူဝ်။
ၼႂ်းၼၼ်ႉၾၢႆႇတႆးမီး
1. ၸဝ်ႈပိုၼ်းတႆး
2. ၸဝ်သိူဝ်ဝၢႆႇ (ၸဝ်ႈၸၢင်ႉ ယွင်ႁူၺ်ႈ)
3. ၸဝ်ႈသိူဝ်ထႅၼ်ႈ
4. ၸဝ်ႈသၢႆဝၼ်း (ၸဝ်ႈၶမ်းဝၼ်း)
5. ၸဝ်ႈဢုင်းၶွင်ႇ
ၼႂ်းၶဝ်ၸဝ်ႈ 5 ၵေႃႉၼႆႉ ၸဝ်ႈပိုၼ်းတႆးလႄႈၸဝ်ႈဢုင်းၶွင်ႇ လုၵ်ႉၼႂ်းထိူၼ်ႇသေၶဝ်ႈၵႂႃႇ ၼႂ်းဝဵင်းၵဵင်းတုင်ယဝ်ႉ ၶီႇႁိူဝ်းဝိၼ်တီႈၵဵင်းတုင်ၵႂႃႇလူင်းတႃႈၵုင်ႈ မိူဝ်ႈဝၼ်းတီႈ 20 လိူၼ်ဢေႃႊၵသ်ႉ 1963 ။ ၸုမ်းၸိူဝ်းၸဝ်ႈသိူဝ်ဝၢႆႇ (ၸဝ်ႈၸၢင်ႉ ယွင်ႁူၺ်ႈ) ၸဝ်ႈသိူဝ်ထႅၼ်ႈ ၸဝ်ႈသၢႆဝၼ်းၶဝ်သမ်ႉၵႂႃႇၶိုၼ်ႈႁိူဝ်းဝိၼ် တီႈႁၢႆးဝူဝ်းသေ ႁွတ်ႈၽႅဝ်ၵႂႃႇ ဝဵင်းလူင်တႃႈၵုင်ႈ ၼႂ်းဝၼ်းတီႈ 23 လိူၼ်ဢႃႊၵသ်ႉ 1963။
ၸုမ်းတူဝ်တႅၼ်းတပ်ႉသိုၵ်းလွတ်ႈလႅဝ်းၵွၼ်းၶေႃ ၸိုင်ႈတႆး (SSIA) လႄႈတင်း တပ်ႉၽွမ်ႉႁူမ်ႈၸိူဝ်ႉၸၢတ်ႈၸိုင်ႈတႆး (SNUF) ႁူမ်ႈပႃးၸုမ်းတူဝ်တႅၼ်းလူင်ပွင်ၸိုင်ႈၶွင်ႊသီႊသိုၵ်းမၢၼ်ႈလုၵ်ႉၾိုၼ်ႉ ဢၼ်မီးၸွမ်သိုၵ်းလူင် ၼေႇဝိၼ်း ဢွၼ်ႁူဝ်ၼၼ်ႉ လႆႈဢုပ်ႇဢူဝ်းၵၼ်မိူဝ်ႈဝၼ်းတီႈ 25 လိူၼ်ဢေႃးၵသ်ႉ ပဵၼ်ပွၵ်ႈၵမ်းဢွၼ်တၢင်းသုတ်းလႄႈ ထႅင်ႈဝၼ်းၼိုင်ႈၵေႃႈ ဝၼ်းတီႈ 28 လိူၼ်ဢေႃးၵသ်ႉပဵၼ်ပွၵ်ႈၵမ်းတီႈသွင် ။
ၼႂ်းပၢင်ဢုပ်ႇၵုမ်ၵၼ်ၼၼ်ႉ တၢင်းၾၢႆႇတူဝ်တႅၼ်းၸုမ်းယိပ်းၵွင်ႈၵၢင်ႇလုၵ်ႉၾိုၼ်ႉ ၸိုင်ႈတႆး တုၵ်းယွၼ်း 3 ၶေႃႈ။
1. ႁႂ်ႈဝႆႉၸၼ်ႉထၢၼ်ႈၽဵင်ႇပဵင်းၵၼ်
2. ႁႂ်ႈမီးသူၼ်ႇလႆႈႁဵတ်းသၢင်ႈႁၢင်ႈပွင်ၸိုင်ႈမိူင်းႁင်းၶေႃ
3. ႁႂ်ႈၵေႃႇသၢင်ႈလွၵ်းပိူင်မိူင်းႁူမ်ႈတုမ်ဢၼ်ၸိုၼ်ႈၸၢင်ႇ
ၼႂ်း 3 ၶေႃႈတုၵ်းယွၼ်းၶွင်တပ်ႉသိုၵ်းလွတ်ႈလႅဝ်းၵွၼ်းၶေႃ ၸိုင်ႈတႆး (SSIA) လႄႈတပ်ႉၽွမ်ႉႁူမ်ႈၸိူဝ်ႉၸၢတ်ႈၸိုင်ႈ
တႆး (SNUF) ၼၼ်ႉ လိူဝ်သေၶွင်ႊသီႊလုၵ်ႉၾိုၼ်ႉ သိုၵ်းမၢၼ်ႈဢမ်ႇဝႆႉၼမ်ႉၼၵ်းယဝ်ႉ ယင်းပၢႆလူလၢႆႁႂ်ႈၸုမ်းသိုၵ်း ယိပ်းၵွင်ႈၵၢင်ႇလုၵ်ႉၾိုၼ်ႉၶဝ် ၶဝ်ႈမႃးဝၢင်းမွပ်ႈၶိူင်ႈပၼ်သိုၵ်းၶွင်ႊသီႊမၢၼ်ႈသေ ၶဝ်ႈပႃးပူၵ်းပွင်တႂ်ႈၵၢၼ်ၽွင်းငမ်း ၶွင်ႊသီႊသိုၵ်းမၢၼ်ႈၼႆလႄႈ ပၢင်ဢုပ်ႇဢူဝ်းၵၼ်ၵမ်းၼၼ်ႉၵေႃႈ ပဵၼ်သုၼ်ႁၢမ်းပဝ်ႇႁၢင်ႉႁိူၼ်ၸိူင်ႉၵၢတ်ႈၵႂႃႇပႅတ်ႈ။
ဢိင်လူၺ်ႈလွင်ႈဢၼ်ၸွမ်သိုၵ်းလူင်ၼေႇဝိၼ်းဢွၼ်ႁူဝ် ၶွင်ႊသီႊသိုၵ်းမၢၼ်ႈသေ ပိုၼ်ၽၢဝ်ႇႁွင်ႉဢုပ်ႇဢူဝ်းၵၼ် ဢၢင်ႈဝႃႈ တႃႇၵေႃႇသၢင်ႈလွင်ႈငမ်းယဵၼ်ၼႆၼၼ်ႉ ဢမ်ႇၸႂ်ႈပိူဝ်ႈတႃႇၵၢၼ်တေသၢင်ႈလွင်ႈငမ်းယဵၼ် မၼ်းပဵၼ်ပိူဝ်ႈ တႃႇႁႂ်ႈဝၢင်းၶိူင်ႈၵွင်ႈၵၢင်ႇၵူမ်ႈယွမ်းၼွမ်းၸူးသိုၵ်းမၢၼ်ႈၼၼ်ႉၵွႆးၼႆလႄႈ ထိုင်မႃး ဝၼ်းတီႈ 1 လိူၼ်သႅပ်ႉထႅမ်ႊၿိူဝ်ႊ 1963 တူဝ်တႅၼ်းၸုမ်းယိပ်းၵွင်ႈၵၢင်ႇလုၵ်ႉၾိုၼ်ႉၸင်ႇမႃးႁဵတ်းပၢင်ၸႅင်ႈၶၢဝ်ႇ ၸီႉၸႅင်ႈပွင်ႇလႅင်းၼႄ ၸုမ်းသိုဝ်ႇၶၢဝ်ႇ ၶဝ်ၼႂ်းဝဵင်းတႃႈၵုင်ႈ လူၺ်ႈလွင်ႈတၢင်းဢၼ်လႆႈႁူပ်ႉထူပ်းဢုပ်ႇဢူဝ်းတင်းၸုမ်းသိုၵ်းမၢၼ်ႈ ၶွင်ႊသီႊလုၵ်ႉၾိုၼ်ႉ (တော်လှန်ရေး ကောင်စီ) ဢၼ်မီးၸွမ်သိုၵ်းလူင်ၼေႇဝိၼ်းဢွၼ်ႁူဝ်။
ထိုင်မႃးဝၼ်းတီႈ 2 လိူၼ်သႅပ်ႉထႅမ်ႊၿိူဝ်ႊ ၸုမ်းသိုၵ်းမၢၼ်ႈၼေႇဝိၼ်းၵေႃႈဢဝ်ႁိူဝ်းဝိၼ်သူင်ႇပၼ် ၸိူဝ်းၶဝ်ၶိုၼ်းပွၵ်ႈ ႁွတ်ႈထိုင်ဝဵင်းတႃႈၶီႈလဵၵ်းသေ လုၵ်ႉတီႈဝဵင်းတႃႈၶီႈလဵၵ်းယဝ်ႉသိုပ်ႇဢဝ်ရူတ်ႉၵႃးၸွမ်းသူင်ႇပၼ် ႁိမ်းၼႃႈလိၼ် ဢၼ်တပ်ႉသိုၵ်းလုၵ်ႉၾိုၼ်ႉၶဝ်ယူႇၼၼ်ႉယဝ်ႉ။
ဝၢႆးသေၼၼ်ႉၵေႃႈ တူဝ်တႅၼ်းၸုမ်းယိပ်းၵွင်ႈၵၢင်ႇလုၵ်ႉၾိုၼ်ႉ ၸိုင်ႈတႆး သွင်ၸုမ်းလႄႈတူဝ်တႅၼ်းၸုမ်းသိုၵ်းမၢၼ်ႈ ဢၼ်ၽူႈၵွၼ်းတိူင်းသိုၵ်းပွတ်းဢွၵ်ႇၶူင်း (ရပခ) ဢွၼ်ႁူဝ်ၼၼ်ႉ လႆႈႁူပ်ႉဢုပ်ႇဢူဝ်းၵၼ်ထႅင်ႈၵမ်းၼိုင်ႈ မိူဝ်ႈဝၼ်း တီႈ 14 လိူၼ်ၼူဝ်ႊဝႅမ်ႊၿိူဝ်ႊ 1963 ၼႂ်းတပ်ႉသိုၵ်းမၢၼ်ႈ (ခလရ 18) တီႈဝဵင်းလွႆႇလႅမ် ပွၵ်ႈၼိုင်ႈမိူဝ်ႈဝၼ်းတီႈ 26 လိူၼ်ၼူဝ်ႊဝႅမ်ႊၿိူဝ်ႊ 1963 တီႈဝဵင်းတူၼ်ႈတီးထႅင်ႈပွၵ်ႈၼိုင်ႈၵေႃႈ ၾၢႆႇၸုမ်းယိပ်းၵွင်ႈၵၢင်ႇလုၵ်ႉၾိုၼ်ႉ ၸိုင်ႈတႆး ယင်းယိပ်းၵမ်လၵ်းၼမ်းၶေႃႈႁဵၵ်ႈႁွင်ႉတုၵ်းယွၼ်း 3 ၶေႃႈၼၼ်ႉမိူၼ်ၵဝ်ႇတိၵ်းတိၵ်းၵွႆးလႄႈ ၾၢႆႇတပ်ႉသိုၵ်းမၢၼ်ႈ ၸင်ႇဝႃႈ ပေႃးပဵၼ်ၼႆ ႁဝ်းဢမ်ႇမီးသင်တေၸၢင်ႈဢုပ်ႇၵၼ်ထႅင်ႈယဝ်ႉၼႆသေ တႄႇဢဝ်ဝၼ်းတီႈ 18 လိူၼ်ၻီႊ သႅမ်ႊၿိူဝ်ႊ 1963 ၼၼ်ႉမႃးၵေႃႈ လႆႈတႅပ်းပုတ်းတႅပ်းၶၢတ်ႇၵွင်လင်ပႅတ်ႈလွင်ႈၵၢၼ်ဢုပ်ႇဢူဝ်းၵၼ်သေ သိုပ်ႇႁဵတ်း ၼႃႈတီႈ ၵၢၼ်ပုၼ်ႈၽွၼ်းၽႂ်မၼ်းၼၼ်ႉယဝ်ႉ။


text:
ဝၼ်းတီႈ 15/10/2022 ဝၼ်းမိူဝ်ႈၼႆႉ ၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း လူင်းလၢႆးမိုဝ်းၵိုတ်းတိုၵ်းတူဝ်ႈမိူင်း NCA ၶွပ်ႈတဵမ် 7 ပီ ၾၢႆႇသိုၵ်းယိုတ်းမိူင်း ၸတ်းႁဵတ်းပၢင်မၢႆတွင်း မီးတူဝ်တႅၼ်းၸုမ်းယိပ်းၵွင်ႈၶဝ်ႈႁူမ်ႈ 7 ၸုမ်း RCSS/SSA ၵေႃႈၶဝ်ႈႁူမ်ႈ။
ၸဝ်ႈသိုၵ်းဢုမ်ႈၶိူဝ်း ၽူႈၶၢၼ်ပၢၵ်ႇ RCSS လၢတ်ႈၽူႈတွႆႇႁွၵ်ႈဝႃႈ- “ၾၢႆႇႁဝ်းၶႃႈတႄႉ မီး ၸဝ်ႈသႅဝ်းႁၢၼ်လႄႈ ၸဝ်ႈလွၼ်ႉသၢင် တႅၼ်းတၢင်မူႇၸုမ်းသေၵႂႃႇၶဝ်ႈႁူမ်ႈၶႃႈဢေႃႈ။ ပၢင်ၵႅဝ်ႈၼႆႉတေမီး မိူဝ်ႈၼႆႉဝၼ်းလဵဝ်ၵူၺ်း။ တီႈၼေႇပျီႇတေႃႇ။ ၶပ်းမၢႆလႄႈ လွင်ႈလၢၵ်ႇလၢႆးမီးသင်တႄႉႁဝ်းၶႃႈဢေႃႈဢမ်ႇႁူႉၶႃႈ။ ဢၼ်ၵႂႃႇၶဝ်ႈႁူမ်ႈ မီးၸုမ်းလႂ်လၢႆလၢႆၵေႃႈ ႁဝ်းၶႃႈဢမ်ႇႁူႉၶႃႈ”- ဝႃႈၼႆ။
လွင်ႈၼႆႉ တူဝ်ၽူႈၶၢၼ်ပၢၵ်ႇ ၸုမ်းသိုၵ်းမၢၼ်ႈ ဢၼ်ပဵၼ် ၸွမ်ႁၢၼ်ၸေႃႇမိၼ်းထုၼ်း လၢတ်ႈတီႈၶၢဝ်ႇ VOA ဝႃႈ- ၸုမ်းလူင်းလၢႆးမိုဝ်း NCA ဢၼ်မႃးႁူပ်ႉၸွမ်ၸိၵ်းသိုၵ်းမၢၼ်ႈယဝ်ႉ 7 ၸုမ်း ၼၼ်ႉတေမႃးၶဝ်ႈႁူမ်ႈတင်း 7 ၸုမ်း။ ၸုမ်း SSPP ၊ UWSA လႄႈ NDAA တႄႉမႃးႁူပ်ႉၸွမ်ၸိၵ်းသိုၵ်းမၢၼ်ႈယူႇသေတႃႉ ဢမ်ႇၶဝ်ႈႁူမ်ႈပၢင် ၶွပ်ႈၶူပ်ႇ NCA 7 ပီ ဝႃႈၼႆ ။
လွင်ႈၼႆႉ ၸုမ်းတပ်ႉသိုၵ်းလုၵ်ႈႁဵၼ်း 88 ဢၼ်ပဵၼ်ၸုမ်း ABSDF လၢတ်ႈပဵၼ်တၢင်းၵၢၼ်ဝႃႈ ဢမ်ႇပဵၼ်ၵႂႃႇၶဝ်ႈႁူမ်ႈပၢင်ၶွပ်ႈၶူပ်ႇ NCA 7 ပီဝႃႈၼႆဝႆႉ။
ၼၢင်းယိၼ်ႇယိၼ်ႇၸူဝ်း ၽူႈၶၢၼ်ပၢၵ်ႇ ၸုမ်းဢွၼ်ႁူဝ်ၶၵ်ႉၵၢၼ်ငမ်းယဵၼ် PPST လၢတ်ႈတီႈၶၢဝ်ႇ VOA ဝႃႈ- ၼွၵ်ႈလိူဝ်ၸုမ်း ယၢင်းၽိူၵ်ႇ KNU လႄႈၶျၢင်း CNF ဢၼ်တိုၵ်ႉပဵၼ်ပၢင်တိုၵ်းတင်းသိုၵ်းမၢၼ်ႈယူႇ ၼၼ်ႉတႄႉ ၸိူဝ်းၵိုတ်းလိူဝ် 7 ၸုမ်း ဢၼ်လူင်းလၢႆးမိုဝ်း NCA တေၵႂႃႇၶဝ်ႈႁူမ်ႈပၢင်ၵုမ်တင်းမူတ်း- ဝႃႈၼႆ။
“ဢၼ်ၶဝ်မွၵ်ႇမႃးၸုမ်း PPST ၼႆတႄႉဢမ်ႇမီးၶႃႈ ။ႁဝ်းၶႃႈၵေႃႈတေႁဵတ်းၵႂႃႇၸွမ်းမူႇပိူင် ႁဝ်းၶႃႈ 3 ၶေႃႈၼၼ်ႉၵူၺ်းၶႃႈ ”- ဝႃႈၼႆ။
မူႇပိူင် PPST 3 ၶေႃႈတႄႉပဵၼ် 1- တႃႇဢဝ်လၢႆးၵၢၼ်မိူင်းၵႄႈလိတ်ႈပၼ်ႁႃၵၢၼ်မိူင်း၊ 2- တႃႇႁႂ်ႈပဵၼ်ပၢင်ဢုပ်ႇဢူဝ်းၵၢၼ်မိူင်းဢၼ်မီးမီးတီႈပွင်ႇတဵမ်ထူၼ်ႈဢၼ်ပႃးၵူၼ်းၸိူဝ်းထုၵ်ႇလႆႈၶဝ်ႈႁူမ်ႈပႃးတင်းမူတ်း၊ 3- တႃႇႁႂ်ႈလႆႈပဵၼ်ၸုမ်းဢၼ်ၵႅတ်ႇၶႄႁႄႉၵင်ႈပၼ်ၵူၼ်းမိူင်းၽၵ်းၵႃႇ – ဝႃႈၼႆ။
တီႈပၢင် NCA တဵမ် 7 ပီ ဝၼ်းမိူဝ်ႈၼႆႉဢၼ်ႁဵတ်းတီႈၼေႇပျီႇတေႃႇၼၼ်ႉ တူဝ်ၸွမ်ၸိၵ်းသိုၵ်းလူင်မၢၼ်ႈမိၼ်းဢွင်ႇလၢႆႇတႄႉ ဢမ်ႇၶဝ်ႈႁူမ်ႈ။ ၵူၺ်းသူင်ႇၶလိပ်ႈဝီႊတီႊဢူဝ်ႊ မွၵ်ႇလၢတ်ႈၶေႃႈၵႂၢမ်း မႃးၸူး ၽူႈၶဝ်ႈႁူမ်ႈပၢင်ၵူၺ်း။
ၼႂ်းၶလိပ်ႉၼၼ်ႉမၼ်းလၢတ်ႈဝႆႉဝႃႈ- “လိၵ်ႈၵိၼ်ၵႅၼ်ႇ NCA ၼႆႉမၼ်းပဵၼ်ၵၢင်ၸႂ် ၸုမ်းၸၢဝ်းၶိူဝ်းၼႂ်းမိူင်းႁဝ်းသေတႅမ်ႈဢွၵ်ႇလူင်းလၢႆးမိုဝ်းဝႆႉလႄႈ ၵၢၼ်ငမ်းယဵၼ်မိူင်းႁဝ်းၼႆႉ ၵႃႈၸူဝ်ႈတိုၵ်ႉပႃး ၸုမ်းၼွၵ်ႈမိူင်းၶဝ်ႈမႃးၵၢဝ်ႉၵၢႆႇသုၵ်ႉယုင်ႈၸွမ်းၼႆႉမၼ်းတိုၼ်းတေဢမ်ႇဢွင်ႇ။ လူဝ်ႇပဵၼ်ၸုမ်းၸၢဝ်းၶိူဝ်းၼႂ်းမိူင်းႁဝ်း ဢုပ်ႇၵုမ်ၵၼ်သေႁဵတ်းသၢင်ႈၵႂႃႇမၼ်းၸင်ႇတေဢွင်ႇမၢၼ်။ ပိူင်လူင်မၼ်း ယႃႇပေၵႂႃႇထွမ်ႇၶေႃႈၵႂၢမ်းၸိူဝ်းဢၼ်ၶႂ်ႈယႃႉလွင်ႈငမ်းယဵၼ်ၼႂ်းမိူင်းသေ လၢတ်ႈမႃး သႄႇသူၼ်းမႃးၸိူဝ်းၼၼ်ႉလႃးလႃး ”-ဝႃႈၼႆ။
ၼႂ်းၶေႃႈၵႂၢမ်းၼၼ်ႉ မိၼ်းဢွင်ႇလၢႆႇလၢတ်ႈပႃးဝႃႈ ယူႇတၢင်းၶွင်ႇသီႇသိုၵ်းတႄႉ တွၼ်ႈတႃႇငမ်းယဵၼ်ၼႆႉ တေလူင်းမိုဝ်းႁဵတ်းသၢင်ႈဢၼ်တေၸၢင်ႈပဵၼ်လႆႈတႄႉတႄႉမၼ်းၵူၺ်း။ ဢုပ်ႇၵၼ်တင်းၸုမ်းယိပ်းၵွင်ႈၵၢင်ႇၸၢဝ်းၶိူဝ်း 10 ၸုမ်း ၊ ၸုမ်း 2 ၵမ်းယဝ်ႉ။ ၵူႈမူႇၸုမ်းၵေႃႈ ယွမ်းႁပ်ႉလႆႈၸႂ်တႃႇၵေႃႇသၢင်ႈမိူင်းႁူမ်ႈတုမ် ဢၼ်ဢိင်ၼိူဝ်ၾႅတ်ႊတရႄႊလႄႈတီႊမူဝ်ႊၶရေႊသီႊ ယိပ်းၵမ်ပိူင်တီႊမူဝ်ႊၶရေႊသီႊ ပႃႇတီႇၸုမ်ႇၵူႊ၊ တေၸုၵ်းမၼ်ႈၸွမ်းပိူင်ငဝ်ႈပိုင်းမိူင်း 2008 သေ ႁဵတ်းသၢင်ႈငမ်းယဵၼ်ၵႂႃႇ – ဝႃႈၼႆပႃး။
“တီႈပၢင်ႁူပ်ႉထူပ်းၸုမ်းၵူႈၸုမ်း ၵူႈၵမ်းၼၼ်ႉ လႆႈၶေႃႈတွပ်ႇဢၼ်လီႁၼ်ႉၸႂ်တွၼ်ႈတႃႇၸိုင်ႈမိူင်းလႄႈၵူၼ်းမိူင်း”- ၸွမ်ၸိၵ်းသိုၵ်းမိၼ်းဢွင်ႇလၢႆႇလၢတ်ႈၵႂႃႇပႃးၼင်ႇၼႆ။
ၸုမ်းယိပ်းၵွင်ႈၵၢင်ႇ 7 ၸုမ်း ဢၼ်ၶဝ်ႈႁူမ်ႈပၢင်ၶွပ်ႈၶူပ်ႇ NCA 7 ပီ ၼႆႉပဵၼ် – ၶွင်ႇသီႇဢဝ်ၶိုၼ်းၸိုင်ႈတႆး RCSS ၊ ၸုမ်းပူတ်းပွႆႇၸိူဝ်ႉၸၢတ်ႈပဢူဝ်း PNLO ၊ၸုမ်းၽွမ်ႉႁူမ်ႈတီႊမူဝ်ႊၶရႅတ်ႉတိတ်ႉ လႃးႁူႇ LDU ၊ပႃႇတီႇပူတ်းပွႆႇမိူင်းရၶႅင်ႇ ALP ၊ၶွင်ႇသီႇငမ်းယဵၼ် / တပ်ႉသိုၵ်းပူတ်းပွႆႇၸိူဝ်ႉၸၢတ်ႈယၢင်း / ၸုမ်းၸိူဝ်ႉၸၢတ်ႈယၢင်းၽိူၵ်ႇ KNU/KNLA-PC ၊ တပ်ႉသိုၵ်းယၢင်းၽိူၵ်ႇ ၵမ်ႉၸွႆႈတီႊမူဝ်ႊၵရေႊသီႊ DKBA ၊ ပႃႇတီႇမိူင်းမွၼ်းမႂ်ႇ NMSP ၸိူဝ်းၼႆႉ။


text:
ပီၼႆႉ ထုင်ႉၼႃးၵွင်းမူး ၸႄႈဝဵင်းမိူင်းတူၼ် တေၸတ်းႁဵတ်း ပၢင်ပွႆးသူင်ႇသင်ႇပီၵဝ်ႇ 2116 ၼီႈလႄႈ ႁပ်ႉတွၼ်ႈပီမႂ်ႇတႆး 2117 ၼီႈ ၸွမ်းၼင်ႇၾိင်ႈႁိတ်ႈႁွႆးမီးၼၼ်ႉ။
ပေႃးထိုင်မႃး ဝၼ်းတီႈ 21-23/11/2022 ၼၼ်ႉ ၵေႃလိၵ်ႈလၢႆးလႄႈၾိင်ႈငႄႈတႆး ထုင်ႉၼႃးၵွင်းမူး တေဢွၼ်ၼမ်းၸတ်းႁဵတ်း ပၢင်ပွႆးႁပ်ႉၸဵင်ပီမႂ်ႇတႆး 2117 ၼီႈ တီႈထုင်ႉၼႃးၵွင်းမူး ဝၢႆးလင်လႆႈလိုဝ်ႈဝႆႉ ၶၢဝ်းတၢင်း 2 ပီ ယွၼ်ႉပိူဝ်ႈတၢင်းပဵၼ်ၶူဝ်ႊဝိတ်ႉလၢမ်းၽႄႈ။
ၵႅမ်ႁူဝ်ပဝ်ႈၵေႃႈလိၵ်ႈလၢႆးလႄႈၾိင်ႈငႄႈတႆးထုင်ႉၼႃးၵွင်းမူး လၢတ်ႈတီႈၽူႈတွႆႇႁွၵ်ႈဝႃႈ- “ ဢမ်ႇလႆႈႁဵတ်းမႃး ၶၢဝ်းတၢင်းသွင်ပီၼၼ်ႉၼႃႇၼေႃ ။ ပီၼႆႉတႄႉမီးတိုဝ်ႉတၢင်း လီဢိတ်းၶႃႈၵႂႃႈ။ ၵႆႉပၼ်ႇပုတ်ႈၵၼ်ႁဵတ်းယူႇဢေႃႈ ။ မၢင်ပွၵ်ႈၵေႃႈ တၢင်းမိူင်းတူၼ်ဢွၼ်ၸတ်းႁဵတ်း မၢင်ပီၵေႃႈ တၢင်းႁဝ်းၼႆႉ ဢွၼ်ၸတ်းႁဵတ်း ၸိူင်ႉၼႆဢေႃႈ။ ယူႇတီႈႁဝ်းႁႃးတင်းသဵင်ႈ ဢုပ်ႇဢူဝ်းၵၼ်ၼၼ်ႉၶႃႈၼႃႇၼႆ။ မိူဝ်ႈပီ 2000 ၼၼ်ႉ ယၢမ်ႈႁဵတ်းၶိုၵ်ႉယႂ်ႇပွၵ်ႈၼိုင်ႈဢေႃႈ တီႈၼႃးၵွင်းမူးၼႆႉ ဝၢႆးၼႆႉ လႆႈႁဵတ်းဢမ်ႇပေႃးယႂ်ႇၵႂၢင်ႈပဵင်းၼၼ်ႉယဝ်ႉ” ဝႃႈၼႆ။
တႃႇႁပ်ႉပီမႂ်ႇတႆးပီၼႆႉ တေၸတ်းပႃးပၢင်ၶေႉၶဵင်ႉ လဵၼ်ႈဢဵၼ်ႈႁႅင်း မိူၼ်ၼင်ႇမၢၵ်ႇသွင်းဝၢႆ မၢၵ်ႇၼင်လွမ်ႈ လႅၼ်ႈၶေႉ ၵၼ် ၸိူဝ်းၼႆႉ။ ပၢင်ပိတ်ႉမၢၵ်ႇၼင်တႄႉ တႄႇၶေႉၶဵင်ၵၼ်ၵႂႃႇယူႇယဝ်ႇသေ ပေႃးထိုင်ဝၼ်း ပီမႂ်ႇတႆး 2117 ၼီႈ ၸင်ႇတွၼ်ႈသူး ဝႃႈၼႆ။
တီႈတေၸတ်းႁဵတ်း ပၢင်ပွႆးပီမႂ်ႇတႆးၼႆႉ ပဵၼ်ထုင်ႉၼႃးၵွင်းမူး ယၢၼ်ၵႆၵၼ်တင်း ဝဵင်းမိူင်းတူၼ် 21 လၵ်း မီးၼႂ်းၵႄႈ မိူင်းႁၢင်လႄႈဝဵင်းပုင်ႇပႃႇၶႅမ် ၸိုင်ႈတႆးပွတ်းဢွၵ်ႇ လႅၼ်လိၼ်တိတ်းၸပ်းမိူင်းထႆး။ ၼႂ်းပၢင်ပွႆးပီမႂ်ႇတႆး တေမီး လွင်ႈၵႃႈ ၾိင်ႈငႄႈၾိင်ႈထုင်းၵူႈၸိူဝ်းၸိူဝ်းသေ ပီႈၼွင်ႉ တီႈၸမ်တီႈၵႆ တေမႃးၶဝ်ႈႁူမ်ႈၸွမ်း။ ယၢမ်းလဵဝ်ၵူၼ်းတိတ်းၸပ်းတၢင်းပဵၼ်ၶူဝ်ႊဝိတ်ႉ ဢမ်ႇပေႃးမီးၼမ်ယဝ်ႉဝႃႈၼႆသေတႃႉ ၵူၼ်းမိူင်းၸိူဝ်းတေမႃးၶဝ်ႈႁူမ်ႈပၢင်ပွႆး ဢမ်ႇထုၵ်ႇလီလူင်လိုမ်းလွင်ႈသႂ်ႇၽႃႈပူၵ်ႉပၢၵ်ႇ ႁႄႉၵင်ႈဝႆႉၵွၼ်ႇၼင်ႇႁိုဝ်တၢင်းပဵၼ်တေဢမ်ႇလၢမ်းၽႄႈထႅင်ႈ – ၽူႈၶဝ်ႈပႃးၼႂ်းၸုမ်းဢွၼ်ႁူဝ်ပွင်ပဵၼ်ပၢင်ပွႆးလၢတ်ႈၼင်ႇၼႆ။


text:
သၢႆၵႃးသိုၵ်းမၢၼ်ႈ ထုၵ်ႇၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း ႁၢင်ႈၵၢင်မၢၵ်ႇတႅၵ်ႇသႂ်ႇ 3 လုၵ်ႈ ၼႂ်းၼၼ်ႉ ၸၢၵ်ႇမၢၵ်ႇတိူဝ်ႉသႂ်ႇ ၵူၼ်း မႄးၵႃး လူႉတၢႆ 2 ၵေႃႉ တီႈၸႄႈဝဵင်းမူႇၸေႊ။
မိူဝ်ႈဝႃး ဝၼ်းတီႈ 16/11/2022 ယၢမ်းဝၢႆးဝၼ်းမွၵ်ႈ 1:30 မူင်း သၢႆၵႃးသိုၵ်းမၢၼ်ႈ တပ်ႉၶလယ 15 တင်းမူတ်း 17 လမ်း လုၵ်ႉတၢင်းဝဵင်းမိူင်းၵူဝ်းလူင်းမႃး တေသိုပ်ႇမုင်ႈၸူးတၢင်းၵျိင်ႊသၢၼ်ႊၵျေႃႉၼႆသေ ထုၵ်ႇၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း ႁၢင်ႈ ၵၢင်မၢၵ်ႇတႅၵ်ႇသႂ်ႇ 3 လုၵ်ႈ ၼႂ်းၵႄႈဝၢၼ်ႈႁူဝ်ၼွင် – ဝၢၼ်ႈၵွင်းၶၢင် ၼႂ်းၸႄႈဝဵင်းမူႇၸေႊ ၸိုင်ႈတႆးပွတ်းႁွင်ႇ ၸၢၵ်ႇမၢၵ်ႇ သဵၼ်တိူဝ်ႉသႂ်ႇ ၵူၼ်းမႄးၵႃး တီႈႁိမ်းၶၢင်ႈတၢင်းၼၼ်ႉ လူႉတၢႆ 2 ၵေႃႉ။
ၵူၼ်းပိုၼ်ႉတီႈ ဝဵင်းမူႇၸေႊ လၢတ်ႈတီႈၽူႈတွႆႇႁွၵ်ႈဝႃႈ – “မၢၵ်ႇၼႆႉ တင်းမူတ်း တေတႅၵ်ႇ 3 လုၵ်ႈ တႃႇ 2 လုၵ်ႈၼၼ်ႉ တႅၵ်ႇ ႁိမ်းၵူၼ်းမႄးၵႃး ဢၼ်တိုၵ်ႉမႄးၵႃးဝႆႉယူႇႁိမ်းၶၢင်ႈတၢင်းၼၼ်ႉ။ ၵူၼ်းမႄးၵႃးၼၼ်ႉ တႃႇၵေႃႉၼိုင်ႈ ဢဝ်မႃးႁူင်းယႃ ဢမ်ႇ တၼ်းၶိုတ်းသေ လူႉၸွမ်းတၢင်း။ ထႅင်ႈၵေႃႉၼိုင်ႈ မႃးလူႉတီႈႁူင်းယႃ။ ၵူၺ်းၵႃႈ ၵႃးသိုၵ်းမၢၼ်ႈလႄႈ ၵူၼ်းသိုၵ်းၶဝ်ၼၼ်ႉ တႄႉ ဢမ်ႇတိူဝ်ႉမၢတ်ႇၸဵပ်းလူႉတၢႆသင်။ ၵႃးသိုၵ်းမၢၼ်ႈ သိုပ်ႇပူၼ်ႉၵႂႃႇၽႅဝ်တီႈႁိမ်းၵွင်းမူးပဵင်းၸႂ် ထုၵ်ႇမၢၵ်ႇတႅၵ်ႇသႂ်ႇထႅင်ႈ 1 လုၵ်ႈ ၼၼ်ႉတႄႉ တႅၵ်ႇတိူဝ်ႉသႂ်ႇမၢၵ်ႇၵႃးၶဝ် ပွင်ႇလမ်းၼိုင်ႈ ။ ၸုမ်းဢၼ်မႃးႁၢင်ႈၵၢင်မၢၵ်ႇၼၼ်ႉ ပဵၼ်ၸုမ်း PDF ၼႆၶႃႈ ဢေႃႈ”- ဝႃႈၼႆ။
ၵူၼ်းမႄးၵႃး 2 ၵေႃႉ ဢၼ်ၺႃးၸၢၵ်ႇမၢၵ်ႇသေ လႆႈလူႉတၢႆၵႂႃႇၼၼ်ႉ ပဵၼ်ၽူႈၸၢႆးတင်းသွင် ၵေႃႉၼိုင်ႈ ဢႃယု တေမီးမွၵ်ႈ 37 ပီ၊ ထႅင်ႈၵေႃႉၼိုင်ႈ တေမီးဢႃယုမွၵ်ႈ 20 ပီ ၼႆယဝ်ႉ။
လိူဝ်ၼၼ်ႉ ၵႃးၵူၼ်းမိူင်း ဢၼ်ၺႃးၸၢၵ်ႇမၢၵ်ႇလူႉၵွႆၸွမ်းၼၼ်ႉ တင်းမူတ်းမီး 3 လမ်း။ ပႃးၵႃးလူင် ဢၼ်ၵူၼ်းမိူင်းၵႂႃႇမႄး ပၼ်ၼၼ်ႉသေ လႆႈၺႃးၸၢၵ်ႇမၢၵ်ႇလူႉတၢႆၸွမ်းၼၼ်ႉ လမ်းၼိုင်ႈ။
“ၵႃးၵူၼ်းမိူင်း ဢၼ်ၺႃးၸၢၵ်ႇမၢၵ်ႇလူႉၵွႆၸွမ်းၼၼ်ႉ 3 လမ်း။ ပႃးၵႃးလူင် ပီႇဢီး ဢၼ်တိုၵ်ႉၵွႆဝႆႉ ႁိမ်းၶၢင်ႈတၢင်းၼၼ်ႉသေ တိုၵ်ႉမႄးဝႆႉယူႇၼၼ်ႉ လမ်းၼိုင်ႈ။ ထႅင်ႈလမ်းၼိုင်ႈ ၸဝ်ႈၵႃးဢမ်ႇယူႇ ႁၢႆဝႆႉ ၵႃးတႄႉ လွၵ်းၽၵ်းတူဝႆႉ ပိုတ်ႇဢဝ်လႆႈ။ ထႅင်ႈ လမ်းၼိုင်ႈ ပဵၼ်ၵႃးၵူၼ်းပၢင်ႇသၢႆး သွင်ၽူဝ်မေး ၽွင်ႈတိုၵ်ႉတေဢဝ်မေးမႃးၼႄမေႃယႃ ပဵၼ်မႄႈမၢၼ်း ၵတ်းၵႃႈ သွင်ၽူဝ် မေး ဢမ်ႇတၼ်းပဵၼ်သင်။ ၵႃးသိုၵ်းမၢၼ်ႈ ဢၼ်ၺႃးမၢၵ်ႇတႅၵ်ႇတိူဝ်ႉသႂ်ႇၼၼ်ႉ ပဵၼ်သၢႆၵႃးသိုၵ်းမၢၼ်ႈ သွင်လမ်းလိုၼ်း သုတ်း”- ၵူၼ်းပိုၼ်ႉတီႈ ဝဵင်းမူႇၸေႊ သိုပ်ႇလၢတ်ႈၼႄၼင်ႇၼႆ။
ဝၢႆးမၢၵ်ႇတႅၵ်ႇယဝ်ႉၼၼ်ႉ သိုၵ်းမၢၼ်ႈ ၸိူဝ်းၼၼ်ႉ လမ်းလိမ်းယိုဝ်းၵွင်ႈၵႂႃႇၵူႈႁူးၵူႈတၢင်း ၸွမ်းႁိမ်းႁွမ်းၼၼ်ႉ တင်းႁိုင်။
ဝၢႆးမၢၵ်ႇတႅၵ်ႇယဝ်ႉ ထိုင်မႃးယၢမ်းႁူဝ်ၶမ်ႈမွၵ်ႈ 5 မူင်း ၵႃးပျီႇတူႉၸိတ်ႉသႅၼ်း Vigo 5 လမ်း တၢင်ႇၵူၼ်းတဵမ်ၵႃးသေ ၼႅတ်ႈ ၵႂႃႇဢဝ်ႁူမ်ႇလူမ်ႈပၼ် ၵႃးသိုၵ်းမၢၼ်ႈ ဢၼ်မၢၵ်ႇပွင်ႇဝႆႉ လမ်းၼိုင်ႈၼၼ်ႉ။ ယၢမ်းလဵဝ် ၵႃးသိုၵ်းမၢၼ်ႈ 17 လမ်းလႄႈ ၵူၼ်း သိုၵ်းၶဝ်ၼၼ်ႉတႄႉ မႃးမီးဝႆႉတီႈ 105 လၵ်းယဝ်ႉ ဝႃႈၼႆ။
မိူဝ်ႈဝၼ်းတီႈ 14/11/2022 ပူၼ်ႉမႃးၼႆႉ ၵႃးသိုၵ်းမၢၼ်ႈ 17 လမ်း တပ်ႉၶလယ 15 ၼႆႉ ၶိုၼ်ႈမိူဝ်းတၢင်းဝဵင်းမိူင်းၵူဝ်းသေ လူင်းမႃး တေမုင်ႈၸူးတၢင်းသျိင်ႊသၢၼ်ႊၵျေႃႉ ယွၼ်ႉမီးလွင်ႈလႅၵ်ႈလၢႆႈတပ်ႉၵၼ် ၵူၼ်းပိုၼ်ႉတီႈမူႇၸေႊလၢတ်ႈ။
ၼႂ်းဢွင်ႈတီႈ မၢၵ်ႇတႅၵ်ႇ ႁိမ်းႁွမ်းၸိူဝ်းၼၼ်ႉ ၵမ်ႈၼမ် မီးဝႆႉၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း တူင်ႉၼိုင်ယူႇဝႆႉ ပဵၼ်ၸုမ်းဢူၺ်း လီပွတ်းႁွင်ႇလႄႈ PDF ယဝ်ႉၵေႃႈ သိုၵ်းမၢၼ်ႈ ၸိူဝ်းၼႆႉ။


text:
သိုၵ်းမၢၼ်ႈၸႂ်ႉႁိူဝ်းမိၼ်ယိုဝ်းတၢင်းၵၢင်ႁၢဝ်တိူဝ်ႉၺႃးၵူၼ်းမိူင်းတၢႆသၢမ်ၵေႃႉ၊မၢတ်ႇၸဵပ်းၸဵတ်းၵေႃႉၼႂ်းၸႄႈဝဵင်း ၵျွၵ်းမႄးၸိုင်ႈတႆးပွတ်းႁွင်ႇ
ၽိုၼ်တၢမ်းငဝ်းလၢႆး ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး မၢႆ 01/2017
ဝၼ်းထိ 16/01/2017
သိုၵ်းမၢၼ်ႈဢဝ်ဢဝ်ၶိူင်ႈမိၼ်ၵျႅတ်ႊသွင်လမ်းပွႆႇမၢၵ်ႇလူင်းၵူႈႁူးၵူႈတၢင်းတီႈဝၢၼ်ႈပၢင်မၢၵ်ႇမိုဝ်းၸႄႈဝဵင်း ၵျွၵ်းမႄးၸိုင်ႈတႆးပွတ်းႁွင်ႇမိူဝ်ႈဝၼ်းထိ 26/12/2016 သေၵူၼ်းမိူင်းသၢမ်ၵေႃႉလႆႈတၢႆ၊ၸဵတ်းၵေႃႉမၢတ်ႇ ၸဵပ်းပႃးတင်းၼၢင်း ယိင်းသွင်ၵေႃႉလႄႈ ဢွၼ်ႇၸၢႆးႁႃႈၶူပ်ႇၵေႃႉၼိုင်ႈ။
ၼႂ်းဝၼ်းၼၼ်ႉမွၵ်ႈ 8:00 မူင်းၵၢင်ၼႂ်သိုၵ်းမၢၼ်ႈၶမယ 506 ဢၼ်ယူႇတီႈဝၢၼ်ႈယွင်ပၢင်လဢဝ် ၵွင်ႈလူင် ယိုဝ်းသႂ်ႇၸွမ်း တီႈလွႆယဵၼ်တီႈဢၼ်မီးတပ်ႉသိုၵ်းတဢၢင်း (ပလွင်ႈ) ယူႇဝႆႉႁၢင်ႇၵႆဝၢၼ်ႈပၢင်မၢၵ်ႇမိုဝ်းမွၵ်ႈၼိုင်ႈလၵ်း။သိုၵ်းမၢၼ်ႈၸႂ်ႉ ၵွင်ႈလူင်ၶဝ်ယိုဝ်းတေႃႇထိုင် 6:30 ႁူဝ်ၶမ်ႈ။
ၼႂ်းဝၢၼ်ႈပၢင်မၢၵ်ႇမိုဝ်းၼႆႉမီးလင်ႁိူၼ်းၵူၼ်းမိူင်းယူႇသဝ်းမွၵ်ႈ 100 သေမီးႁူဝ်ၵူၼ်း 300 ပၢၵ်ႇပၢႆ။ၽွင်းတႄႇ ၵိူတ်ႇပဵၼ် ပၢင်တိုၵ်းၼၼ်ႉၵူၼ်းဝၢၼ်ႈဢွၼ်ၵၼ်ၵူဝ်ႁႄသေၼီပၢႆႈၽေးၵႂႃႇပိုင်ႈႁူမ်ႈယူႇဝႆႉတီႈႁိူၼ်းလုင်းလုင်း ၸိၵ်ႉတ။ႁိူၼ်းလုင်း ၼႆႉၵႂၢင်ႈယႂ်ႇလိူဝ်ပိူၼ်ႈလႄႈၵူၼ်းဝၢၼ်ႈဢွၼ်ၵၼ်ဝူၼ်ႉဝႃႈတေႁူမ်ႇလူမ်ႈလွတ်ႈၽေးၼႆ ၵၼ်ယဝ်ႉ။
ၵူၺ်းၵႃႈၽွင်းၶၢဝ်းယၢမ်း 4:05 ဝၢႆးဝၼ်းၼၼ်ႉ ၵျႅတ်ႊ ႁိူဝ်းမိၼ်တိုၵ်းသိုၵ်းမၢၼ်ႈသွင်လမ်းလုၵ်ႉ တၢင်းလႃႈ သဵဝ်ႈၶိုၼ်ႈမႃးပွႆႇမၢၵ်ႇသႂ်ႇၸွမ်းလွႆယဵၼ်လႄႈၼႂ်းဝၢၼ်ႈပၢင်မၢၵ်ႇမိုဝ်း။
မၢၵ်ႇလုၵ်ႈၼိုင်ႈတူၵ်းသႂ်ႇ ႁိူၼ်းလုင်းလုင်းၸိၵ်ႉတသေ တိူဝ်ႉၺႃးသႂ်ႇၵူၼ်းဝၢၼ်ႈ ၸၢႆးသၢမ်ၵေႃႉ တၢႆထင်တီႈ ပႃးၸဵမ် လုင်းလုင်းၸိၵ်ႉတ လႄႈတိူဝ်ႉၺႃးပႃးၼၢင်းယိင်းသွင်ၵေႃႉ၊ ဢွၼ်ႇၸႆၢး ဢႃယု 5 ၶူပ်ႇ ၼိုင်ႈၵေႃႉ လႄႈ ၵူၼ်းၸၢႆးထႅင်ႈ ၵေႃႉၼိုင်ႈမၢတ်ႇၸဵပ်းႁၢဝ်ႉႁႅင်း။ ဝူဝ်းၵူၼ်းဝၢၼ်ႈသွင်တူဝ် တူဝ်ၼိုင်ႈၵေႃႈတၢႆထင်တီႈ တူဝ်ၼိုင်ႈမၢတ်ႇၸဵပ်း။
မၢၵ်ႇသၢမ်လုၵ်ႈတူၵ်းႁိမ်းႁွမ်း ၵျွင်းမုၼ်ၸဝ်ႈသေတိူဝ်ႉၺႃးသင်ၶၸဝ်ႈသီႇတူၼ် ၸိူဝ်းတိုၵ်ႉပၢႆႈ သေႃႉႁူမ်ႈ တႂ်ႈ ဝတ်ႉ/ၵျွင်း။ လိူဝ်ၼၼ်ႉတူၵ်းသႂ်ႇႁိူၼ်းၵူၼ်းၼႂ်းဝၢၼ်ႈမွၵ်ႈ 16 လင်လႆႈလုၵွႆယွၼ်ႉမၢၵ်ႇ။
ဝၢႆးဢဝ်မၢၵ်ႇပွႆႇသႂ်ႇယဝ်ႉသိုၵ်းမၢၼ်ႈၶဝ်ႈမိူဝ်းၼႂ်းဝၢၼ်ႈပၢင်မၢၵ်ႇမိုဝ်းသေ ပၵ်းပၢင်သဝ်းၶဝ်ယူႇဝႆႉၼႂ်းဝၢၼ်ႈ။ သိုၵ်း မၢၼ်ႈ ၸိသင်ႇ ႁႂ်ႈဢဝ်တူဝ်တၢႆၵူၼ်းဝၢၼ်ႈသၢမ်ၵေႃႉၼၼ်ႉ ၵႂႃႇၾင်ပႅတ်ႈ တီႈပႃႇႁဵဝ်ႈတီႈပၢင်လၢင်းမိူဝ်ႈယၢမ်း 7:30 ၵၢင်ၶိုၼ်း။ မိူဝ်ႈဢဝ်တူဝ်တၢႆၵူၼ်းဝၢၼ်ႈၵႂႃႇၾင်ၼၼ်ႉ သိုၵ်းမၢၼ်ႈၵႂႃႇၸွမ်းၵမ်ႈၽွင်ႈ မီးၵူၼ်းဝၢၼ်ႈ ၽူႈၸၢႆး 5 ၵေႃႉၼၢင်းယိင်း ၼိုင်ႈ ၵေႃႉ။ သိုၵ်းမၢၼ်ႈတိုၼ်းဢမ်ႇပၼ်ၵူၼ်းဝၢၼ်ႈ ၸတ်းပၢင်ၸႃႉ တၢမ်ႁိတ်ႈ ႁွႆႈၾိင်ႈထုင်းသင်။ တူဝ်တၢႆၵူၼ်းဝၢၼ်ႈ ၼၼ်ႉဢမ်ႇသႂ်ႇၵွမ်ႇသင်ၵဵၼ်သႂ်ႇသၢတ်ႇသေၾင်ၸိူင်ႉၼၼ်ၵူၺ်း။
ၵူၼ်းၸိူဝ်းဝၢတ်ႇၸဵပ်းၸိူဝ်းၼၼ်ႉ ၸဝ်ႈၸၢင်းၶဝ်ၵပ်းၽူင်းႁႃၸုမ်းၼမ်ႉၶူင်းၼႂ်းဝဵင်းႁႂ်ႈမႃးႁပ်ႉၵႂႃႇ ယူတ်းယႃ တီႈၼႂ်းဝဵင်း ၼႆလႄႈယၢမ်း 7:30 တၢမ်းၶမ်ႈၸုမ်းၼမ်ႉၶူင်းႁပ်ႉမိူဝ်းထိုင်တီႈ ႁူင်းယႃလႃႈသဵဝ်ႈၶၢဝ်းယၢမ်း 11:30 ၵၢင်ဝၼ်းထႅင်ႈ ဝၼ်းၼိုင်ႈယူႇယဝ်ႉ။ ၼၢင်းၶိၼ်ႇတၢၼ်းၼု ဢႃယု 35 ဢၼ်လႆႈမၢတ်ႇၸဵပ်း ၵေႃႉၼိုင်ႈ ၼၼ်ႉၵေႃႈၽူဝ်မၼ်းၼၢင်း ၸၢႆး ဢၢႆႈဝုၼ်း လႄႈပေႃႈၾၢႆႇၽူဝ်မၼ်းၼၢင်း လုင်းလုင်းၸိၵ်ႉတ ၺႃးမၢၵ်ႇဢၼ် ႁိူဝ်းမိၼ်သိုၵ်းမၢၼ်ႈပွႆႇလူင်း ၼၼ်ႉတူၵ်း တႅၵ်ႇသႂ်ႇသေလႆႈလုတၢႆ။ မၼ်းၼၢင်းမီးလုၵ်ႈလၢင်း ႁူၵ်းၵေႃႉ လႄႈ တိုၵ်ႉ ပႃးတွင်ႉဝႆႉထႅင်ႈပႅတ်ႇလိူၼ်။ မၼ်းၼၢင်းၺႃး ၸၢၵ်ႇမၢၵ်ႇႁၢဝ်ႉႁႅင်း သေလႆႈတႅပ်းၶႃၾၢႆႇၶႂႃပႅတ်ႈ မိူဝ်ႈဝၼ်း ထိ 06/01/2017 ၼၼ်ႉယူႇယဝ်ႉ။
ဝၢႆးသိုၵ်းမၢၼ်ႈဢဝ်ႁိူဝ်းမိၼ်ပွႆႇမၢၵ်ႇယဝ်ႉၵူၼ်းဝၢၼ်ႈ 200 ပၢၵ်ႇပၢႆလႆႈဢွၼ်ၵၼ်ပၢႆႈၽေးသိုၵ်းၵႂႃႇပိုင်ႈႁူမ်ႈၼႂ်းဝဵင်း ၵျွၵ်းမႄးတီႈဝတ်ႉ/ၵျွင်းၼမ်ႉၸဵတ်းလိၼ်း။ၼႂ်းဝူင်ႈလိုၼ်းသုတ်းလိူၼ်ၵျႅၼ်ႊၼႃႊဝႃႊရီႊၼႆႉၵူၼ်း ဝၢၼ်ႈ ၵမ်ႈၼမ်ၶိုၼ်း ဢွၼ် ၵၼ်ပွၵ်ႈၶိုၼ်းဝၢၼ်ႈႁိူၼ်းၽႂ်မၼ်းယဝ်ႉ။ၵူၺ်းၵႃႈသိုၵ်းမၢၼ်ႈၶမယ 506 ၼၼ်ႉ တႄႉတိုၵ်ႉသိုပ်ႇပၵ်းယူႇဝႆႉၼႂ်း ဝၢၼ်ႈသေသိုၵ်းမၢၼ်ႈတပ်ႉ 501 လႄႈ 502 ၸိူဝ်းၼႆႉၶိုၼ်းသိုပ်ႇ ထႅမ်ဢဵၼ်ႁႅင်း ၶဝ်ႈဢဝ်တီႈယူႇၼႂ်းပိုၼ်ႉတီႈၼႆႉထႅင်ႈ ယူႇယဝ်ႉ။
သၢႆမၢႆၵူၼ်းဝၢၼ်ႈ ၸိူဝ်းမၢတ်ႇၸဵပ်း ယွၼ်ႉၸၢၵ်ႇမၢၵ်ႇႁိူဝ်းမိၼ်တိုၵ်းသိုၵ်းမၢၼ်ႈ
သၢႆမၢႆႁိူၼ်းလႄႈၶူဝ်းႁိူၼ်းၸိူဝ်းလုလႅဝ်ယွၼ်ႉ ၸၢၵ်ႇမၢၵ်ႇႁိူဝ်းမိၼ်တိုၵ်းသိုၵ်းမၢၼ်ႈ
ၵပ်းသိုပ်ႇတွင်ႈထၢမ်
ၸၢႆးႁေႃသႅင် +66: (0) 62- 941-9600 (ဢင်းၵိတ်း၊ တႆး)
ၼၢင်းလွၼ်ႉလႅင်း +66: (0) 63-838-9029 (ဢင်းၵိတ်း၊ မၢၼ်ႈ)


text:
မႅင်းၶူဝ်ႇရူဝ်ႇၼႃႇဝၢႆးရႅတ်ႈ SARS-CoV-2 ဢၼ်မႂ်ႇၼႆႉ ႁဵတ်းႁႂ်ႈ ပဵၼ်မႃး တၢင်းပဵၼ် ဢၼ်ႁွင်ႉဝႃႈ ၶူဝ်းဝိတ်ႈ-19။
- မႅင်းၶူဝ်ႇရူဝ်ႇၼႃႇဝၢႆးရႅတ်ႈၼႆႉ ပဵၼ်ၸပ်းငၢႆႈသေ ၽႄႈၸွတ်ႇလႆႈ ၵူၼ်းတေႃႇၵူၼ်း ၶၼ်ၶၼ်ဝႆးဝႆးယူႇယဝ်ႉ။
- ပိူင်ၾၢင်တၢင်းပဵၼ်မၼ်းၼႆႉ ၶႂ်ႈငၢႆးၵၼ်တင်း ပဵၼ်ၶႆႈဝတ်းယႂ်ႇ ဢမ်ႇၼၼ် ပဵၼ်ၶႆႈပဵၼ်ၼၢဝ်ၼၼ်ႉသေ ဢမ်ႇၵႃး ၸၢင်ႊပဵၼ်မႃး ပၼ်ႁႃ ၼႂ်းၵၢၼ်ထူၺ်ႈၸႂ် ၼႂ်းတူဝ်ၶိင်းၵူၼ်းၵွၼ်ႇယဝ်ႉ။
- ၶူဝ်းဝိတ်ႈ-19 ၼႆႉ
- ၸၢင်ႊႁဵတ်းႁႂ်ႈ မီးပၼ်ႁႃယႂ်ႇလူင် တီႈပၵ်းပိူင်သဵၼ်ႈတၢင်းလွတ်ႇလူမ်း ၵူၼ်းႁဝ်း သေ ႁဵတ်းႁႂ်ႈထူၺ်ႈၸႂ်ယၢပ်ႇမႃးလိူဝ်ၵဝ်ႇယူႇယဝ်ႉ။
- မၢင်ပွၵ်ႈမၢင်လႂ် ၸၢင်ႊပဵၼ်မႃး ပၼ်ႁႃ ၼႂ်းၵၢၼ်ပၢႆးယူလီႁူဝ်ၸႂ်
- ၽူႈလႂ်ၽႂ်သေဢမ်ႇဝႃႈ ၸၢင်ႊၸပ်းပဵၼ် ၶူဝ်းဝိတ်ႈ-19 ယူႇယဝ်ႉ၊ ၵူၺ်းၵႃႈ ၵေႃႉၼိုင်ႈတင်းၵေႃႉၼိုင်ႈ တႄႉ တေဢမ်ႇမိူၼ်ၵၼ်
- ၵူၼ်းမၢင်ၵေႃႉ တေႃႉတႄႉမီးပိူင်ၾၢင် ၸိူင်ႉၼင်ႇ ပဵၼ်ၶႆႈပဵၼ်ၼၢဝ်ၼၼ်ႉသေ ၸိုၼ်ႈၶႅၼ်းၸၢႆႇႁၢႆၵႂႃႇၶိုၼ်း ငၢႆႈငၢႆႈယူႇ
- ၵူၺ်းၵႃႈ ၵူၼ်းမၢင်ၵေႃႉ လႆႈၶၢမ်ႇတေႉတေႉဝႃႈဝႃႈသေ ပဵၼ်ၶႆႈပဵၼ်ၼၢဝ် ႁၢဝ်ႈႁၢဝ်ႈႁႅင်းႁႅင်းယူႇယဝ်ႉ
- ၵူၼ်းမၢင်ၵေႃႉ ယင်ၸၢင်ႊတၢႆၵွၼ်ႇယဝ်ႉ
- ၶူဝ်းဝိတ်ႈ-19 ၼႆႉ ၸၢင်ႊႁဵတ်းႁႂ်ႈ ၵူၼ်းၸိူဝ်းၼႄဝႆႉ တႂ်ႈၼႆႉ တၢႆၵႂႃႇပႅတ်ႈ
- ၵူၼ်းထဝ်ႈၵူၼ်းၵႄႇ
- ၵူၼ်းႁႅင်းဢူၼ်ႈ ဢမ်ႇၼၼ် ႁႅင်းၸင်ႈၶၢမ်ႇတူဝ်ၶိင်း ဢမ်ႇလီ
- ၵူၼ်းၸိူဝ်းမီးတၢင်းပဵၼ် လႆႈထုၵ်ႇယူတ်းယႃဝႆႉ
- ၵူၼ်းၸိူဝ်း ဢမ်ႇလႆႈယူတ်းယႃ ၸဵမ်ၸဝ်ႉ
- ၵူၼ်းၽၢၼ် ၸိူဝ်းဢမ်ႇမီးတႃႇၵိၼ်တႃႇယႅမ်ႉ တဵမ်ထူၼ်ႈသေ ဢမ်ႇမီးတီႈယူႇတီႈသဝ်း
- ၵူၼ်းၽၢၼ် ၸိူဝ်းဢမ်ႇမီးတိုဝ်ႉတၢင်း၊ ဢမ်ႇမီးငိုၼ်းတွင်း တႃႇၵႂႃႇယူတ်းယႃလႆႈ တီႈလီတီႈငၢမ်း
- ၶူဝ်းဝိတ်ႈ-19 ၼႆႉ ၸၢင်ႊႁဵတ်းႁႂ်ႈ ၵူၼ်းၸိူဝ်းၼႄဝႆႉ တႂ်ႈၼႆႉ တၢႆၵႂႃႇပႅတ်ႈ
- ပိူင်ၾၢင်ၵူၼ်းၸပ်း တၢင်းပဵၼ် ၶူဝ်ႈဝိတ်ႈ-19 ၼႆႉ တေၼႄပိူင်ၾၢင်မိူၼ် ပဵၼ်ၶႆႈပဵၼ်ဝတ်း၊ ဢႆ၊ ၶီၸၢမ်၊ ၶေႃးၸဵပ်း၊ ပဵၼ်တွင်ႉၵႂႃႇ၊ ႁူဝ်ၶႆႈ၊ တူဝ်ၶိင်းၵူၼ်ႉၵူၼ်ႉၶိုၼ်ႈၶိုၼ်ႈ၊ ဢမ်ႇလႆႈဢၢႆႊသႅဝ်။
- ၵူၼ်းၸပ်းတၢင်းပဵၼ် ၶူဝ်းဝိတ်ႈ-19 ၼႆႉ တေၸၢင်ႈၼေပိူင်ၾၢင်တၢင်းပဵၼ် တင်းသဵင်ႈ ႁိုဝ် ဢမ်ႇၼၼ် သေဢၼ်ဢၼ်
- ၵူၼ်းၸပ်းတၢင်းပဵၼ် ၶူဝ်ႈဝိတ်း-19 ၼႆႉ တေဢမ်ႇၼႄ ပိူင်ၾၢင် ဢမ်ႇလႆႈ ဢၢႆသႅဝ် ၵူႊၵေႃႉ
- ၵူတ်ႇထတ်းတၢင်းပဵၼ် ယွၼ်ႉလူၺ်ႈ ဢမ်ႇလႆႈ ဢၢႆသႅဝ် ၼႆႉ ဢမ်ႇထိုင်တီႈထိုင်တၢင်း ၸၢင်ႊႁူႉလႆႈ
- ပေႃးၸပ်းပဵၼ်ၶူဝ်ႈဝိတ်း -19 ယဝ်ႉသေတႃႉ တေၸၢင်ႊလႆႈ ဢၢႆသႅဝ်သေ ဢမ်ႇၵႃႈ တေၸၢင်ႊၽႄၸွတ်ႇလႆႈထိုင် ၵူၼ်းတၢင်ႇၵေႃႉယူႇ
တၢင်းပဵၼ် ၶူဝ်းဝိတ်ႈ-19 ၼႆႉ လႆႈဢဝ်ၶၢဝ်းယၢမ်း 2 ဝၼ်းတေႃႇ 14 ဝၼ်းသေ တႃႇတင်ႈတူဝ်ၶိုၼ်ႈမႃး။
- “ၶၢဝ်းယၢမ်းတင်ႈတူဝ်ၶိုၼ်ႈမႃး” ဢၼ်ဝႃႈၼႆႉ ပဵၼ်ၶၢဝ်းယၢမ်း ဢၼ် မႅင်းဝၢႆးရႅတ်ႈ တႄႇၶဝ်ႈမႃး တေႃႇထိုင် ၶၢဝ်းယၢမ်း ဢၼ်ပိူင်ၾၢင် တၢင်းပဵၼ်ၶူဝ်းဝိတ်ႈ-19 ဢွၵ်ႇပဵၼ်မႃးၼၼ်ႉယဝ်ႉ
- ၼႂ်းၶၢဝ်းယၢမ်းၼၼ်ႉ ၸၢင်ႊၶႆႈၸၢင်ႊၼၢဝ်၊ ၸၢင်ႊၶႅၼ်းႁၢႆၶိုၼ်း ဢမ်ႇၼၼ် တေၸၢင်ႊႁူႉဝႃႈ ဢမ်ႇမီး တၢင်းပဵၼ် ၶူဝ်းဝိတ်ႈ-
- ၵွပ်ႈၼႆ ၸင်ႇၼႄႉၼမ်းဝႃႈ ႁႂ်ႈၸႅၵ်ႇယူႇၶေႃၶေႃ ၊ယူႇၵေႃႉလဵဝ် ႁိုင် 14 ဝၼ်း ၼႆယဝ်ႉ
- တီႈၵူၼ်းမၢင်ၵေႃႉ ၼႄပိူင်ၾၢင်တၢင်းပဵၼ်မႃး ၼႂ်းၶၢဝ်းတၢင်း သွင်သၢမ်ဝၼ်း
- တီႈၵူၼ်းမၢင်ၵေႃႉ ၼႄပိူင်ၾၢင်တၢင်းပဵၼ်မႃး ၼႂ်းၶၢဝ်းတၢင်း 10 ဝၼ်း ဢမ်ႇၼၼ် 12 ဝၼ်း
- ၵူၼ်းမၢင်ၵေႃႉ ဢမ်ႇၼႄပိူင်ၾၢင်သင်သေဢိတ်း
ၵူၼ်းၵူႊၵေႃႉၼႆႉ ဢမ်ႇမီးဝႃႈ မီးႁႅင်းၸင်ႈၶၢမ်ႇတူဝ်ၶိင်းၵူၼ်း တႃႇတေႃႇသူႈ မႅင်းၶူဝ်ႇရူဝ်ႇၼႃႇဝၢႆးရႅတ်ႈ ႁိုဝ် ၶူဝ်ႈဝိတ်း-19
- ၸပ်းတၢင်းပဵၼ် ၶူဝ်ႈဝိတ်း-19 ယဝ်ႉသေတႃႉ သမ်ႉဢမ်ႇၼႄပိူင်ၾၢင်တၢင်းပဵၼ်ၼႆႉ ဢမ်ႇၸႂ်ႈဝႃး မီးႁႅင်းၸင်ႈၶၢမ်ႇတူဝ်ၶိင်းၵူၼ်း
- မၼ်းတိုၼ်းတေၸၢင်ႊၽႄၸွတ်ႇလႆႈ တၢင်းပဵၼ် တေႃႇ ၵူၼ်းတၢင်ႇၵေႃႉယူ
- ၸၢင်ႊႁဵတ်းႁႂ်ႈ ၵူၼ်းႁိူၼ်း၊ ပီႊၼွင်ႉဢူၺ်းၵေႃႉ၊ ၵူၼ်ႁဵတ်းၵၢၼ်ၸွမ်းၵမ် ၸပ်းတၢင်းပဵၼ် မႅင်းၶူဝ်ႇရူဝ်ႇၼႃဝၢႆးရႅတ်းသေ ပဵၼ်ၽေးၶဵၼ်ၼႆႉယူႇ
- ၽူႈလႂ်ၽႂ်သေဢမ်ႇဝႃႈ ၸပ်းတၢင်းပဵၼ်ၶူဝ်ႈဝိတ်း-19 သေ ယူတ်ႉယႃႇႁၢႆၶႅၼ်းၶိုၼ်းမႃးသေတႃႉ ၸၢင်ႊၸပ်းၶိုၼ်းထႅင်ႈယူႇ
- တီၸိူင်ႈမိူင်းမၢင်ႈတီၼႆႉ ၵူၼ်းၸပ်းပဵၼ်ၶူဝ်ႈဝိတ်း-19 သေ ယူတ်ႉယႃႇႁၢႆၶႅၼ်းယဝ်ႉသေ ၶိုတ်ၸပ်းပဵၼ်ထႅင် ၼႆႉ မီးတင်းၼမ်
- ယွၼ်ႉၶဝ်ဢမ်မီး ႁႅင်းၸင်ႈၶၢမ်ႇတူဝ်ၶိင်းလီ
မႅင်းၶူဝ်ႇရူဝ်ႇၼႃႇဝၢႆးရႅတ်ႈၼႆႉ ၸၢင်ႊပႃးၵႂႃႇ ၼႂ်းၼမ်ႉဢၼ်လုၵ်ႉတီႈတူဝ်ၶိင်းၵူၼ်း ဢၼ်မီးမႅင်းၼၼ်ႉသေ ဢွၵ်ႇၵႂႃႇယူႇယဝ်ႉ။ ပိူင်ယႂ်ႇမၼ်း ပဵၼ်တွမ်ႇၼမ်ႉလဵၵ်ႉလဵၵ်ႉဢွၼ်ႇ ဢၼ်ၽူင်ႉဢွၵ်ႇမႃး မိူဝ်ႈဢႆ မိူဝ်ႈၶီႇၸၢမ်ၼၼ်ႉ။
တွမ်ႇၼမ်ႉလဵၵ်ႉလဵၵ်ႉဢွၼ်ႇၸိူဝ်းဢၼ်ပႃးဝႆႉ မႅင်းၶူဝ်ႇရူဝ်ႇၼႃႇဝၢႆးရႅတ်ႈသေ ၸၢင်ႊၽႅဝ်မႃးထိုင် တီႈၶူႈၼင်၊ သူပ်း ႄလႈမၢၵ်ႇတႃ ႁဝ်းသေ ႁဵတ်းႁႂ်ႈမႅင်းၸပ်းတီႈႁဝ်းယူႇယဝ်ႉ။
- ၵူၼ်းၵေႃႉၼိုင်ႈတင်းၵေႃႉၼိုင်ႈ ယူႇႁၢင်ႇၵႆၵၼ် မွၵ်ႈ 2 မီႇတႃႇၼႆႉ တေၸၢင်ႊလွတ်ႈၽေးၶဵၼ်ၼႆႉယူႇ
- ပေႃးတေဢႆ ၶီႇၸၢမ်ၼႆၵေႃႈ ႁႂ်ႈဢဝ်ငွၵ်းသွၵ်ႇၸဝ်ႈၵဝ်ႇ တူမ်းသေႁေႉၵင်ႈ ၼင်ႇႁိုဝ် တွမ်ႇၼမ်ႉလဵၵ်ႉလဵၵ်ႉဢွၼ်ႇၶဝ် တေဢမ်ႇၽူင်ႉပိဝ်ၵႂႃႇၼႂ်းလူမ်း ႁိမ်းႁွမ်းၸဝ်ႈၵဝ်ႇၼၼ်ႉ
- ၵူၼ်းၵူႊၵေႃႉ တေလႆႈသႂ်ႇၽႅၼ်ႇတူမ်းသူပ်း မိူဝ်ႈၵႂႃႇမိူဝ်ႈပႆ တၢင်းၼွၵ်ႈ ဢမ်ႇၼၼ် မိူဝ်ႈႁူပ်ႉထူပ်းၵူၼ်းတၢင်ႇၵေႃႉ ၼႆယဝ်ႉ
- ၽႅၼ်ႇတူမ်းသူပ်းၼႆႉ တေႁေႉၵင်ႈပၼ် တွမ်ႇၼမ်ႉလဵၵ်ႉလဵၵ်ႉဢွၼ်ႇၶဝ် တေဢမ်ႇၶဝ်ႈမႃးထိုင် သူပ်းႁဝ်း ၶူႈၼင်ႁဝ်း
- ႁဝ်းတေၸၢင်ႊၸႂ်ႉ ၽႅၼ်ႇတူမ်းသူပ်း ဢၼ်ဢဝ်ၽႅၼ်ႇယူဝ်းယူဝ်း ႄလႈ ၶူဝ်းၶွင် တၢင်ႇမဵဝ်း ႁဵတ်းဝႆႉၼၼ်ႉ ၸႂ်ႉတိုဝ်း
- ၽႅၼ်ႇတူမ်းသူပ်းၼႆႉ တေလႆႈမီး သၢမ်ၸၼ်ႉ ၸင်ႇတေႁေႉၵင်ႈလႆႈ ထိုင်တီႈထိုင်တၢင်း-
- ၸၼ်ႉၽၢႆႇၼွၵ်ႈ တေႁေႉလႆႈ တွမ်ႇၼမ်ႉလဵၵ်ႉလဵၵ်ႉဢွၼ်ႇၶဝ် ၼင်ႇႁိုဝ် တေဢမ်ႇၽႅဝ်မႃးထိုင် သူပ်းႁဝ်း ၶူႈၼင်ႁဝ်း
- ၸၼ်ႉၽၢႆႇၼႂ်းတႄႉ တေႁေႉလႆႈ တွမ်ႇၼမ်ႉလဵၵ်ႉလဵၵ်ႉဢွၼ်ႇၶဝ် ဢၼ်တေလုၵ်ႉၼႂ်းသူပ်းႁဝ်း ၶူင်ႈၼင်ႁဝ်း ဢွၵ်ႇမႃးၼၼ်ႉ တေဢမ်ႇၽႅဝ်ၵႂႃႇၼႂ်းလူမ်း
- ၵွပ်ႈၼႆ ႁဝ်းလူဝ်ႇမီး ၽႅၼ်ႇတူမ်းသူပ်း ဢၼ်မီးသၢမ်ၸၼ်ႉ ၸင်ႇတေထိုင်တီႈ
- ဢၼ်ႁဵတ်းလႆႈထႅင်ႈၼၼ်ႉတႄႉ ဢဝ်ၽႅၼ်ႇတူမ်းသူပ်း သွင်ၸၼ်ႉၼၼ်ႉ ႁႂ်ႈပဵၼ်ၸိူင်ႉၼင်ႇ ထွင်းဢွၼ်ႇသေ ဢဝ်ၸေႈၸဵတ်ႉ ၸႂ်ႉပွၵ်ႈလဵဝ်ၼၼ်ႉ သႂ်ႇလႆႈထႅင်ႈၵွၼ်ႇယဝ်ႉ
- ၽႅၼ်ႇတူမ်းသူပ်း မီးၸၼ်ႉလဵဝ်ၼၼ်ႉတႄႉ ဢမ်ႇထိုင်တီႈသင်၊ တွမ်ႇၼမ်ႉဢွၼ်ႇၸိူဝ်းၼၼ်ႉ ၸၢင်ႊၸပ်းဝႆႉ တီႈၼၼ်ႉသေ ၸၢင်ႊၸိုမ်းၶဝ်ႈမႃးထိုင် တၢင်းၼႂ်းလႄႈ မႅင်းၸၢင်ႊၸပ်းယူႇယဝ်ႉ
- ၽႅၼ်ႇတူမ်းသူပ်းၼႆႉ တေလႆႈမီး သၢမ်ၸၼ်ႉ ၸင်ႇတေႁေႉၵင်ႈလႆႈ ထိုင်တီႈထိုင်တၢင်း-
- ႁဝ်းတေၸၢင်ႊၸႂ်ႉ ၽႅၼ်ႇတူမ်းသူပ်း ဢၼ်ဢဝ်ၽႅၼ်ႇယူဝ်းယူဝ်း ႄလႈ ၶူဝ်းၶွင် တၢင်ႇမဵဝ်း ႁဵတ်းဝႆႉၼၼ်ႉ ၸႂ်ႉတိုဝ်း
- ၽႅၼ်ႇတူမ်းသူပ်းၼႆႉ တေႁေႉၵင်ႈပၼ် တွမ်ႇၼမ်ႉလဵၵ်ႉလဵၵ်ႉဢွၼ်ႇၶဝ် တေဢမ်ႇၶဝ်ႈမႃးထိုင် သူပ်းႁဝ်း ၶူႈၼင်ႁဝ်း
- မႅင်းၶူဝ်ႇရူဝ်ႇၼႃႇဝၢႆးရႅတ်ႈၼႆႉ ယူႇဝႆႉ ၼႂ်းတွမ်ႇၼမ်ႉလဵၵ်ႉလဵၵ်ႉဢွၼ်ႇသေ ပိဝ်ယူႇဝႆႉၼႂ်းလူမ်း ႁိုင် 30 မီႉၼိတ်ႉ တေႃႇထိုင် 3 ၸူဝ်ႈမူင်း
- မိူၼ်ၵၼ်တင်း တဝ်ႈသိတ်းၼႂ်းလူမ်း (ၸိူင်ႉၼင်ႇ၊ တဝ်ႈသိတ်းႁႂ်ႈလူမ်းသႅၼ်ႈသႂ်၊ ၼမ်ႉႁွမ်၊ ယႃႈသိတ်းယုင်း)၊ တွမ်ႇၼမ်ႉဢွၼ်ႇၽွင်ၼမ်ႉဢွၼ်ႇၶဝ် တေပိဝ်ယူႇဝႆႉ ၼႂ်းလူမ်းသေ တေႃႉဢဝ် မႅင်းၵူဝ်ႇရူဝ်ႇၼႃႇဝၢႆးရႅတ်ႈ ပိဝ်ဝႆႉ ၼႂ်းလူမ်းယူႇယဝ်ႉ
- ၵွပ်ႈၼႆ ၵၢၼ်သႂ်ႇၽႅၼ်ႇတူမ်းသူပ်းၼႆႉ လမ်ႇလွင်ႈတေႉတေႉ
- တွမ်ႇၼမ်ႉဢွၼ်ႇၸိူဝ်းၼၼ်ႉ ၵမ်ႉပႃႈၼမ် တူၵ်းၵႂႃႇၼိူဝ်ပိုၼ်ႉ ဢမ်ႇၼၼ် ၼိူဝ်ၶူဝ်းၶွင်သေဢၼ်ဢၼ် ဢၼ်ပဵင်းဝႆႉၼၼ်ႉ
- ပေႃႈဝႃႈ မီးယူၼႂ်းႁွင်ႈတင်း ၵူၼ်းတၢင်ၵေႃႉၸိုင် တေလႆႈသႂ်ႇၽႅၼ်ႇတူမ်းသူပ်း ၵူႊၶၢဝ်းယၢမ်း
- ယႃႈႁႂ်ႈၵူၼ်းၼမ်ၼမ် မီးၼႂ်းႁွင်ႈဢၼ်လဵဝ်သေ တေလႆႈယူႇႁၢင်ႇၵႆၵၼ်ဝႆႉ
- တေလႆႈမီး လူမ်းၶဝ်ႈဢွၵ်ႇလီ တႃႇတေႁေႉပၼ် တွမ်ႇၼမ်ႉလဵၵ်ႉလဵၵ်ႉဢွၼ်ႇၶဝ် ၸိူဝ်းတေဢွၵ်ႇမႃႈမိူဝ်ႈဢႆ၊ မိူဝ်ႈၶီႈၸၢမ် သေ ၽႄႈၸွတ်ႇၵႂႃႇၸွမ်းလူမ်း
ၵူၼ်းၼႆႉ ၵႆႉမီးတၢင်းယၢမ်ႈ ဢဝ်မိုဝ်း ယိပ်းၵမ်တိူဝ်ႉ ၶူႈၼင် ႄလႈ သူပ်း ၸဝ်ႈၵဝ်ႇ၊ ပိူင်ယႂ်ႇမၼ်း မိူဝ်ႈၶႆႈမိူဝ်ႈၼၢဝ်။ သင်ဝႃႈ ႁဝ်းမီး မႅင်းၶူဝ်ႇရူဝ်ႇၼႃႇဝၢႆးရႅတ်ႈၼႆၸိုင် တွမ်ႇၼမ်ႉဢွၼ်ႇၸိူဝ်းပႃး မႅင်းၼၼ်ႉ တေၸပ်းၵႂႃႇၼိူဝ် မိုဝ်းႁဝ်း။
- ၼႆႄလႈ မိုဝ်းဢၼ်ၸပ်းမႅင်းဝႆႉၼၼ်ႉ ၸၢင်ႊႁဵတ်းႁႂ်ႈ မႅင်းၽႄႈလူင်ၵႂႃႇ ၵႄႈၵၢင်ၵူၼ်းယူႇယဝ်ႉ
- သင်ႁဝ်းတိူဝ်ႉမိုဝ်း၊ တိူဝ်ႉၶူင်ႈၼင်၊ သူပ်း ႄလႈ မၢၵ်ႇတႃႁဝ်း ၼႆၸိုင် မႅင်းၸၢင်ႊၸပ်း
- ၵွပ်ႈၼႆ ႁဝ်းတေလႆႈၸႂ်ႉတိုဝ်း ၵွၼ်ႈသီ ႄလႈ ၼမ်ႉသေ ၵႆႉသုၵ်ႈသီမိုဝ်းလၢင်ႉမိုဝ်း၊ သုၵ်ႈၼိုင်ႈပွၵ်ႈ တီႈဢေႇသုတ်း ႁႂ်ႈႁိုင် 20 သႅၵ်ႉၵၢၼ်ႉ ၼႆယဝ်ႉ
- သင်ဝႃႈ ဢမ်ႇမီး ၵွၼ်ႈသီ တင်း ၼမ်ႉၼႆၸိုင် ၸႂ်ႉတိုဝ်းလႆႈ ၼမ်ႉယႃႈလၢင်ႉမိုဝ်း ဢမ်ႇၸႂ်ႉတိုဝ်း ထၢတ်ႈဢယႅတ်ႈပျၢၼ်ႇႁဵတ်းဝႆႉၼၼ်ႉ
- ၵွပ်ႈၼႆ ႁဝ်းတေလႆႈၸႂ်ႉတိုဝ်း ၵွၼ်ႈသီ ႄလႈ ၼမ်ႉသေ ၵႆႉသုၵ်ႈသီမိုဝ်းလၢင်ႉမိုဝ်း၊ သုၵ်ႈၼိုင်ႈပွၵ်ႈ တီႈဢေႇသုတ်း ႁႂ်ႈႁိုင် 20 သႅၵ်ႉၵၢၼ်ႉ ၼႆယဝ်ႉ
- သင်ႁဝ်းတိူဝ်ႉမိုဝ်း၊ တိူဝ်ႉၶူင်ႈၼင်၊ သူပ်း ႄလႈ မၢၵ်ႇတႃႁဝ်း ၼႆၸိုင် မႅင်းၸၢင်ႊၸပ်း
- သင်ဝႃႈ ဢဝ်မိုဝ်းႁဝ်းတိူဝ်ႉၺႃး ၶူႈၼင် ဢမ်ႇၼၼ် သူပ်းယဝ်ႉ သမ်ႉၵႂႃႇယိပ်းၺႃး တီႈပိုတ်ႇၾၵ်းတူ ႄလႈ တၢင်ႇတီႈ ၼႆၸိုင် မႅင်းၼႆႉ ၸၢင်ႊၸပ်းဝႆႉ တီႈၼၼ်ႉ
- သင်ဝႃႈ ၵူၼ်းတၢင်ႇၵေႃႉ မႃးယိပ်းၺႃး တီႈပိုတ်ႇၾၵ်းတူ လႄႈ တၢင်ႇတီႈ ၸိူဝ်းမီးမႅင်းဝႆႉၼၼ်ႉယဝ်ႉ တိူဝ်ႉယိပ်း ၶူင်ႈလင် သူပ်း မၢၵ်ႇတႃ ၼႆၸိုင် မႅင်းတေၸပ်း တီႈၵူၼ်းၵေႃႉၼၼ်ႉယူႇယဝ်ႉ
- မႅင်းၼႆႉ ဢမ်ႇၸီးၶဝ်ႈလႆႈ တီႈၽိဝ်ၼင်ႁဝ်း
- မႅင်းၼႆႉ ၶီးၸိုၼ်ႈမီးၸႂ်လႆႈ ႁိုင်လႆႈထိုင် သၢမ်ဝၼ်း ၼိူဝ်ၶူဝ်းၶွင်သေဢၼ်ဢၼ် ဢမ်ၼၼ် ႁိုင်သေၼၼ်ႉ တီႈဢၼ်ႉၵတ်းၼၼ်ႉ
- ၵွပ်ႈၼႆ ႁဝ်းလူဝ်ႇၸႂ်ႉ ၵွၼ်ႈသီ တင်း ၼမ်ႉသေ ၵႆႉသုၵ်ႈမိုဝ်း တီႈဢေႇသုတ်း ႁိုင် 20 သႅၵ်ႉၵၢၼ်ႉ
- သင်ဝႃႈ ဢမ်ႇမီး ၵွၼ်ႈသီ တင်း ၼမ်ႉၼႆၸိုင် ၸႂ်ႉတိုဝ်းလႆႈ ၼမ်ႉယႃႈလၢင်ႉမိုဝ်း ဢမ်ႇၸႂ်ႉတိုဝ်း ထၢတ်ႈဢယႅတ်ႈပျၢၼ်ႇႁဵတ်းဝႆႉၼၼ်ႉ
- ၵွပ်ႈၼႆ ႁဝ်းလူဝ်ႇၸႂ်ႉ ၵွၼ်ႈသီ တင်း ၼမ်ႉသေ ၵႆႉသုၵ်ႈမိုဝ်း တီႈဢေႇသုတ်း ႁိုင် 20 သႅၵ်ႉၵၢၼ်ႉ
- လူဝ်ႇလႆႈၶႃႈမႅင်းပႅတ်ႈ တီႈပိုတ်ႇၾၵ်းတူ လႄႈ ၼႃႈပဵင်း တၢင်ႇဢၼ် ၸိူဝ်းၼၼ်ႉမၢၼ်ႇမၢၼ်ႇ
- သင်ဝႃႈ ၵူၼ်းတၢင်ႇၵေႃႉ မႃးယိပ်းၺႃး တီႈပိုတ်ႇၾၵ်းတူ လႄႈ တၢင်ႇတီႈ ၸိူဝ်းမီးမႅင်းဝႆႉၼၼ်ႉယဝ်ႉ တိူဝ်ႉယိပ်း ၶူင်ႈလင် သူပ်း မၢၵ်ႇတႃ ၼႆၸိုင် မႅင်းတေၸပ်း တီႈၵူၼ်းၵေႃႉၼၼ်ႉယူႇယဝ်ႉ
ၼင်ႇလၢတ်ႈမႃး မိူဝ်ႈၵႆႈၼၼ်ႉယဝ်ႉ၊ သင်ႁဝ်း ဢႆ ၶီႇၸၢမ် ၼႆၸိုင် တွမ်ႇၼမ်ႉလဵၵ်ႉလဵၵ်ႉဢွၼ်ႇ ၸိူဝ်းပႃးဝႆႉ မႅင်းၶူဝ်ႇရူဝ်ႇၼႃႇဝၢႆးရႅတ်ႈၼၼ်ႉ တေပိဝ်ၵႂႃႇယူႇဝႆႉ ၼႂ်းလူမ်း တီႈဢေႇသုတ်း 30 မီႉၼိတ်ႉ တေႃႇထိုင် 3 ၸူဝ်ႈမူင်း။
- တွမ်ႇၼမ်ႉလဵၵ်ႉလဵၵ်ႉဢွၼ်ႇ ၸိူဝ်းၼႆႉ တေတူၵ်းမႃးထိုင် တီႈၼႃႈပဵင်း
- မႅင်းၼႆႉ ၸၢင်ႊယူႇလႆႈ ၼိူဝ်ၼႃႈပဵင်း ၸိူဝ်းၼၼ်ႉ ႁိုင်ထိုင်သၢမ်ဝၼ်း
- သင်ဝႃႈ ႁဝ်းတိူဝ်ႉၺႃး ၼႃႈပဵင်းၸိူဝ်းၼၼ်ႉၵေႃႈယဝ်ႉ တိူဝ်ႉထႅင်ႈ ၶူႈၼင် သူပ်း မၢၵ်ႇတႃ ၸိူဝ်းၼႆႉၸိုင် မႅင်းၸၢင်ႊၸပ်း တီႈႁဝ်းယဝ်ႉ
- ၼႆႄလႈ ႁဝ်းလူဝ်ႇၸႂ်ႉ ၵွၼ်ႈသီ တင်း ၼမ်ႉသေ ၵႆႉသုၵ်ႈမိုဝ်း တီႈဢေႇသုတ်း ႁိုင် 20 သႅၵ်ႉၵၢၼ်ႉ
- သင်ဝႃႈ ဢမ်ႇမီး ၵွၼ်ႈသီ တင်း ၼမ်ႉၼႆၸိုင် ၸႂ်ႉတိုဝ်းလႆႈ ၼမ်ႉယႃႈလၢင်ႉမိုဝ်း ဢမ်ႇၸႂ်ႉတိုဝ်း ထၢတ်ႈဢယႅတ်ႈပျၢၼ်ႇႁဵတ်းဝႆႉၼၼ်ႉ
- ႁဝ်းတေလႆႈ ၶႃႈမႅင်းပႅတ်ႈ တီႈၼိူဝ်ၼႃႈပဵင်းၸိူဝ်းၼၼ်ႉ မၢၼ်ႇမၢၼ်ႇ
ဢၼ်ႁဝ်းတေလႆႈတွင်းမၢႆဝႆႉၼၼ်ႉတႄႉ-
- တေလႆႈသႂ်ႇၽႅၼ်ႇတူမ်းသူပ်း ၵူႊၶၢဝ်း မိူဝ်ႈၵႂႃႇမိူဝ်ႈပႆ တၢင်းၼွၵ်ႈ
- တေလႆႈၸႂ်ႉတိုဝ်း ၵွၼ်ႈသီ ႄလႈ ၼမ်ႉသေ ၵႆႉသုၵ်ႈသီမိုဝ်းလၢင်ႉမိုဝ်း
- ပေႃးဝႃႈမီႈပိူင်ၾၢင်တၢင်းပဵၼ် ႁိုင် ယူႇၸမ်တင်းၵူၼ်း ၵူတ်ႇထတ်းႁူႉဝႃႈ ၸပ်းပဵၼ်ၶူဝ်ႈဝိတ်း-19 ၸိုင် တေလႆႈၸႅၵ်ႇယူႇႁင်းၶေႃၶေႃ ယူၵေႃႉလဵဝ်
- ထုၵ်ႇလီ ၵႂႃႇၵူတ်ႇထတ်းတူၺ်း တၢင်းပဵၼ်ၶူဝ်ႈဝိတ်း-19
- ယူႇၵေႃႉလဵဝ်၊ ၸႅၵ်ႇယူႇတီႈႁိူၼ်းႁင်းၵွႆးၶေႃၶေႃ၊ ၸႅၵ်ႇယူႇႁင်းၵွႆးၶေႃၶေႃ တီႈပိူၼ်ႈၶပ်ႉၶိုင်ဝႆႉပၼ် ၸိူဝ်းၼႆႉ ပဵၼ်လၢႆးတၢင်း ဢၼ်ၵႅတ်ႇၶေႁေႉၵင်ႈလႆႈ တၢင်းပဵၼ် ၶူဝ်းဝိတ်ႈ-19 ဢၼ်တေၽႄႈတိူၼ်းၸွတ်ႇၸႅတ်ႇမႃးၼၼ်ႉ
- ပေႃးႁဝ်းယူႇၵေႃႉလဵဝ်ၶေႃၶေႃ ႁင်းၽႂ်ႁင်းမၼ်းၼႆၸိုင် တိုဝ်ႉတၢင်း တႃႇမႅင်းၶူဝ်ႇရူဝ်ႇၼႃႇဝၢႆးရႅတ်ႈ တေၽႄႈၸွတ်ႇၵႂႃႇၼၼ်ႉ ဢေႇၵႂႃႇတေႉတေႉယဝ်ႉ
- ယူႇၵေႃႉလဵဝ်၊ ၸႅၵ်ႇယူႇႁင်းၵွႆးၶေႃၶေႃ၊ ယူႇႁၢင်ႇၵႆယၢၼ်ၵူၼ်းၼမ်၊ ၼင်ႇၵႃႊပဵၼ်လႆႈ ယူႇတီႈႁိူၼ်း ၸိူဝ်းၼႆႉ ၸၢင်ႊၸွႆႈထႅမ်လႆႈ ႁႂ်ႈတိုဝ်ႉတၢင်း တႃႇမႅင်းၶူဝ်ႇရူဝ်ႇၼႃႇဝၢႆးရႅတ်ႈ တေၽႄႈၸပ်း ၵူၼ်းၵေႃႉတေႃႇၵေႃႉၼၼ်ႉ ဢေႇၵႂႃႇတေႉတေႉယူႇယဝ်ႉ
- မႅင်းၶူဝ်ႇရူဝ်ႇၼႃႇဝၢႆးရႅတ်ႈၵေႃႈ တေဢမ်ႇမီးတီႈၵႂႃႇလႂ်ထႅင်ႈယဝ်ႉ!
- မိူဝ်ႈမႅင်းၶူဝ်ႇရူဝ်ႇၼႃႇ ဝၢႆးရႅတ်ႈ တေဢမ်ႇၸၢင်ႊၵႂႃႇၸပ်း ၵူၼ်းၵေႃႉလႂ်ယဝ်ႉ ၼႆၸိုင် တေၸၢင်ႊၵုမ်းၵမ်လႆႈ တၢင်းပဵၼ် ၶူဝ်းဝိတ်ႈ-19 ၼၼ်ႉၵေႃႈ ၵႂၢတ်ႇၽဵဝ်ႈပႅတ်ႈလႆႈယူႇယဝ်ႉ၊ ၵမ်းလိုၼ်းသုတ်း တေႁၢႆၵႂႃႇယူႇယဝ်ႉ။
တႃႇတွင်းၼႆႉၸမ်း- ႁဝ်းႁူမ်ႈၵၼ်တေႃႇသူႈ တၢင်းပဵၼ် ၶူဝ်းဝိတ်ႈ-19 ၵူၺ်း၊ ဢမ်ႇၸႂ်ႈဝႃႈ ႁဝ်းတေႃႇသူႈ ၵူၼ်းၸိူဝ်းမီးမႅင်း ၶူဝ်ႇရူဝ်ႇၼႃႇဝၢႆးရႅတ်ႈ ၼၼ်ႉ ၼႆယဝ်ႉ။


text:
မိူဝ်ႈၼႆႉ ဝၼ်းထီႉ 30 September 2022 (လိူၼ်သိပ်းဢဵတ်းမႂ်ႇ 6 ၶမ်ႈ ပီႊတႆး 2116 ၼီႈ) ယၢမ်းၵၢင်ၼႂ်လႃႈမွၵ်ႈ 10:00 မူင်းၼၼ်ႉ ႁိူဝ်းမိၼ်တၢင်ႇၵူၼ်းလမ်းၼိုင်ႈ ထုၵ်ႇၺႃးယိုဝ်း ၽွင်းတိုၵ်ႉမိၼ်လူင်းတီႈ ၶူင်ႇႁိူဝ်းမိၼ် ဝဵင်းလွႆၵေႃႇသေ ႁဵတ်းႁႂ်ႈ ၵူၼ်းဢၼ်ၶီႇမႃးၸွမ်းၼႂ်းႁိူဝ်းမိၼ်ၼၼ်ႉ မၢတ်ႇၸဵပ်း 1 ၵေႃႉ ၼႆယဝ်ႉ။
ၵူၼ်းဢၼ်ၶီႇမႃးၸွမ်းႁိူဝ်းမိၼ်ၼၼ်ႉၵေႃႉၼိုင်ႈ လၢတ်ႈၼႄတီႈသိုဝ်ႇၶၢဝ်ႇဝႃႈ ႁိူဝ်းမိၼ်လမ်းၼႆႉ လုၵ်ႉတီႈဝဵင်းတႃႈၵုင်ႈ ဢွၵ်ႇၶၢဝ်းတၢင်းမႃးသေ ထုၵ်ႇၺႃးယိုဝ်း ၽွင်းတိုၵ်ႉမိၼ်လူင်း တီႈၶူင်ႇႁိူဝ်းမိၼ် ဝဵင်းလွႆၵေႃႇ၊ ငိၼ်းဝႃႈတႄႉ ၼႂ်းႁိူဝ်းမိၼ် မီးၽူႈယႂ်ႇၵူၼ်းလူင် ၼႂ်းတပ်ႉသိုၵ်းမၢၼ်ႈၵေႃႉၼိုင်ႈ ၶီႇမႃးၸွမ်းလႄႈ ၸင်ႇထုၵ်ႇၺႃးယိုဝ်း ဝႃႈၼႆ။
ဝၢႆးသေႁိူဝ်းမိၼ် ထုၵ်ႇၺႃးယိုဝ်းယဝ်ႉ ၸုမ်းသိုၵ်းမၢၼ်ႈ မႃးဢဝ်ႁူမ်ႇလူမ်ႈ တီႈၶူင်ႇႁိူဝ်းမိၼ် ဝဵင်းလွႆၵေႃႇၼၼ်ႉတင်းၼမ်၊ လိူဝ်သေၼၼ်ႉ တီႈၼႂ်းဝဵင်းလွႆၵေႃႇ ၵေႃႈ ၸုမ်းသိုၵ်းမၢၼ်ႈ ၵူတ်ႇထတ်းၸႅတ်ႈ ၵူၼ်းမိူင်းၸိူဝ်းၵႂႃႇမႃး ႁၢဝ်ႈႁႅင်းဝႆႉ ဝႃႈၼႆ။
လွင်ႈႁိူဝ်းမိၼ်တၢင်ႇၵူၼ်းလမ်းၼိုင်ႈ ထုၵ်ႇၺႃးယိုဝ်း တီႈၶူင်ႈႁိူဝ်းမိၼ် ဝဵင်းလွႆၵေႃႇၼႆႉ ပဵၼ်ၽႂ်/ၸုမ်းလႂ် ပိုတ်းယိုဝ်းဢၼ်ဝႃႈၼၼ်ႉတႄႉ ဢမ်ႇပႆႇလႆႈႁပ်ႉႁူႉၸွမ်း ၼႆယဝ်ႉ။
တႆးလွတ်ႈလႅဝ်း


text:
ဝၼ်းထိ 27/03/2017
ၵူၼ်းဝၢၼ်ႈဢမ်ႇမီးတၢင်းၽိတ်းသင်သွင်ၵေႃႉၺႃးတပ်ႉပႂ်ႉလႅၼ်လိၼ်မၢၼ်ႈတိၺွပ်းၼႂ်းမိူင်းယွင်းၸိုင်ႈတႆးပွတ်းဢွၵ်ႇမိူဝ်ႈဝၼ်းထိ 12-18/03/2017။
မိူဝ်ႈဝၼ်းထိ 12/03/2017 ၶၢဝ်းယၢမ်း 8 မူင်းႁူဝ်ၶမ်ႈၸုမ်းတပ်ႉပႂ်ႉလႅၼ်လိၼ်မၢၼ်ႈမၢႆ 1008 ၶဝ်ႈမိူဝ်းၼႂ်းႁိူၼ်းလုင်းၼၢၼ်ဢုၼ်ႇဢႃယု54 ၼႂ်းဝၢၼ်ႈထိၼ်ဢိူင်ႇဝၢၼ်ႈတပ်ႉၸႄႈဝဵင်းမိူင်းယွင်း။ၶဝ်ယႃႉၽၵ်းတူႁိူၼ်းလုင်းၼၢၼ်ဢုၼ်ႇသေၶဝ်ႈမိူဝ်းသွၵ်ႈတဝ်ႁႃၼႂ်းႁိူၼ်းၵူၺ်းၵႃႈဢမ်ႇၺႃးလုင်းၼၢၼ်ဢုၼ်ႇ။
ၸုမ်းၼၼ်ႉသိုပ်ႇသွၵ်ႈႁႃလုင်းၼၢၼ်ဢုၼ်ႇသေၵႂႃႇထူပ်းႁၼ်မၼ်းၼႂ်းဝတ်ႉဝၢၼ်ႈပၢၼ်ဢၼ်ႁၢင်ႇယၢၼ်ဝၢၼ်ႈထိၼ် 2 လၵ်းယူႇၼႃႈတၢင်းၸၢၼ်းၽွင်းၵၢင်ၼႂ် 1 မူင်းၼႂ်းဝၼ်းထိ 13/03/2017။ၸုမ်းတပ်ႉပႂ်ႉလႅၼ်လိၼ်မၢၼ်ႈၼၼ်ႉဢဝ်လုင်းၼၢၼ်ဢုၼ်ႇၵႂႃႇတီႈမၢၼ်ႈ 335 ဢၼ်ပၵ်းဝႆႉတီႈၼႂ်းဝဵင်းမိူင်းယွင်းၼၼ်ႉယဝ်ႉ။တီႈၼၼ်ႈၶဝ်ၸႅတ်ႈထၢမ်လုင်းၼၢၼ်ဢုၼ်ႇလႄႈၸိၼႄးဝႃႈလုင်းၼၢၼ်ဢုၼ်ႇၵဵပ်းၶွၼ်ႇၸွႆႈသိုၵ်းတႆးၼႆယဝ်ႉ။ဝႆၢးၼၼ်ႉသိုၵ်းမၢၼ်ႈဢဝ်လုင်းၼၢၼ်ဢုၼ်ႇၵုမ်းၶင်ဝႆႉၼႂ်းႁွင်ႈတႃႇၶၢဝ်းတၢင်းသၢမ်ဝၼ်းသေတဵၵ်းၸႂ်ႉမၼ်းၵႂႃႇဢွၵ်ႇတၢင်းၸွမ်းၶဝ်လႄႈၸႂ်ႉပႃးၵွင်ႈၵႂႃႇၸွမ်း။
ထိုင်မႃးဝၼ်းထိ 16/03/2017 ၶၢဝ်းယၢမ်း 11 မူင်းၵၢင်ၶိုၼ်းၸုမ်းတပ်ႉပႂ်ႉလႅၼ်လိၼ်ၶဝ်ၵႂႃႇၺွပ်းၸၢႆးၼွႆႉသၢင်ႇသႅင်ဢႃယု 48 ၵူၼ်းဝၢၼ်ႈႁူဝ်ယၢင်းဢၼ်ယူႇတၢင်းတူၵ်းဝၢၼ်ႈပၢၼ်တီႈႁိူၼ်းမၼ်း။တပ်ႉပႂ်ႉလႅၼ်လိၼ်မၢၼ်ႈၼၼ်ႉဢဝ်တူဝ်မၼ်းၸၢႆးၵႂႃႇၸူးတပ်ႉမၢၼ်ႈ 335 ၼႂ်းမိူင်းယွင်း၊ၵူၺ်းၵႃႈၵၢမ်ႇလီလႄႈၸိူဝ်ႉၶိူဝ်းပီႈၼွင်ႉပႃးၸဵမ်ၽူႈယႂ်ႇၵူၼ်းလူင်ဝၢၼ်ႈၸွမ်းၵႂႃႇၶႆႈတီႈတပ်ႉမၢၼ်ႈၶဝ်သေႁပ်ႉႁွင်းဝႃႈမၼ်းၸၢႆးပဵၼ်ၵူၼ်းဝၢၼ်ႈထမ်းမတႃး(ယူဝ်းယူဝ်း)ၵူၺ်းဢမ်ႇၵဵဝ်ႇၶွင်ႈၵၼ်တင်းသိုၵ်းတႆးၼႆသေသိုၵ်းမၢၼ်ႈၶဝ်ၶိုၼ်းပွႆႇပၼ်မိူဝ်ႈဝၼ်းထိ 17/03/2017 ၶၢဝ်းယၢမ်း 4 ဝၢႆးဝၼ်း။
မိူဝ်ႈတပ်ႉပႂ်ႉလႅၼ်လိၼ်မၢၼ်ႈၶဝ်ၵႂႃႇၺွပ်းၸၢႆးၼွႆႉသၢင်ႇသႅင်ၼၼ်ႉၶဝ်ဢဝ်ပႃးလုင်းၼၢၼ်ဢုၼ်ႇၵႂႃႇၸွမ်းၶဝ်။ထိုင်မႃးဝၼ်းထိ 18/03/2017 ၼၼ်ႉၸုမ်းတပ်ႉပႂ်ႉလႅၼ်လိၼ်ၶဝ်ဢမ်ႇႁၼ်လၵ်းထၢၼ် (သၢၵ်ႈသေႇ) လွင်ႈဝႃႈလုင်းၼၢၼ်ဢုၼ်ႇၼႆႉၵဵဝ်ႇၶွင်ႈၸွမ်းသိုၵ်းတႆးတေႉၼႆၼၼ်ႉသေၶိုၼ်းပွႆႇလုင်းၼၢၼ်ဢုၼ်ႇပွၵ်ႈႁိူၼ်းၶိုၼ်း။ၽိူဝ်ႇထိုင်ႁိူၼ်းယဝ်ႉလႆႈႁူႉဝႃႈငိုၼ်းလႄႈၶူဝ်းၶွင်ဢၼ်မီးၵႃႈၶၼ် 20 လၢၼ်ႉၵျၢပ်ႈၺႃးသွၵ်ႈတဝ်ဢဝ်ၵႂႃႇ။မိူဝ်ႈသွင်ပီပူၼ်ႉမႃးၼၼ်ႉၵေႃႈလုၵ်ႈၸၢႆးလုင်းၼၢၼ်ဢုၼ်ႇၸၢႆးသၢမ်တိပ်ႉၺႃးသိုၵ်းမၢၼ်ႈၶမရ 573 ယိုဝ်းတၢႆတီႈႁိူၼ်းၶဝ်တေႃႇၼႃႈတေႃႇတႃပေႃႈမႄႈၼၼ်ႉယဝ်ႉ။
ၵပ်းသိုပ်ႇတွင်ႈထၢမ်
ၸၢႆးႁေႃသႅင် +66: (0) 62- 941-9600 (ဢင်းၵိတ်း၊ တႆး)
ယိင်းလွၼ်ႉလႅင်း +66: (0) 63-838-9029 (ဢင်းၵိတ်း၊ မၢၼ်ႈ)
PDF files:


text:
ေပႃးမႃး လဵပ်ႈႁဵၼ်းတူၺ်း မူိင်းႁိမ်းၸမ်ႁဝ်း ဢၼ် တုိၵ်ႉၶိုၼ်ႈယ်ႂႇ ပူၼ်ႉၵႂႃႇမူိင်းမၢၼ်ႈၼႆႉ ေတပဵၼ်မူိင်းလ်ႂၼႆ ၸုိင်ႈၶႃႈႄတႉ ၶႆႈထတ်းႁၼ် ၺႃးဝႆႉဝႃႈ ပဵၼ် မူိင်းလၢဝ်း ( Laos ) ၊ မူိင်းလၢဝ်းၼႆႉ ႁူဝ်ၵူၼ်းမီးယူႇ ႁူၵ်းလၢၼ်ႉပၢႆ 6.4 million spread over 236,800 km2 (91,400 sq miles) ေတဢမ်ႇေပႃးမီး ၼင်ႇလိၼ်ပဵင်း ေတပဵၼ်လွႆ ေတမူိၼ်မူိင်းတႆး မူိင်းလွႆၵမ်ႉပႃႇၼမ် ၊ ဢၼ်လီသုၼ်ၸ်ႂ ၼႆႉပဵၼ်လွႆလူင် လွမ်ႉႁွမ်ႈဝႆႉ ၵူႈၽၢႆၽၢႆေသ ၵုၼ်ႉၵၢင်ႉ ၶိုၼ်ႈယ်ႂႇ ပူၼ်ႉမူိင်းမၢၼ်ႈၵႂႃႇၼႆႉ လီသူၼ်ၸ်ႂႄတႉႄတႉ။
မိူင်းလၢဝ်းၼႆႉ ( Laos ) ပဵၼ်လၢႆးဢုပ်ႇပိူင် မူိင်း ၶွမ်ႇမိၼ်ၼီႉ ( Communist Countries ) ေသ ၊ လွင်ႈ ႁဵတ်းသၢင်ႈၵၢၼ်ငၢၼ်းၶဝ်ေတပဵၼ် ေတသူင်ႇၶူဝ်းၶွင်ႇမူိင်းၶဝ်ၵႂႃႇၼ်ႂးမူိင်းပိူၼ်ႈ ( Export ) ၊ ဢၼ်လႆႈ မႃးငိုၼ်းၸူိဝ်းၼၼ်ႉ ၶိုၼ်းဢဝ်မႃးႁဵတ်းသၢင်ႈ လွင်ႈၶိုၼ်ႈယ်ႂႇမူိင်းၶဝ် ၊ ေၵႃႇသၢင်ႈလူတ်းၾႆးမၢၵ်ႇၵွင်ႈ ၊ ႁဵတ်းသၢင်ႈႁူင်းၼမ်ႉၾႆးၾႃႉ ၊ လႆႈဝႃႈႁၼ်မီးလွင်ႈတၢင်း လဵၵ်ႈလၢႆမႃးႄတႉႄတႉ။
လူင်းထုၼ်း ( Investments ) တီႈမူိင်းႄၶႇ ( China ) ၊ မူိင်းထႆး ( Thailand ) ႄလႈ မူိင်းသႅင်ၵဵဝ်ႇဝႅတ်ႉၼၢမ်း ( Vietnam ) ၵမ်ႉပႃႇၼမ်ယူႇ။ မိူင်းမၢၼ်ႈၼႆႉ မူိင်းလ်ႂဢမ်ႇမူိင်းလ်ႂေၵႃႈ ၽ်ႂၽ်ႂေၵႃႈ ၶႆႈမႃး လူင်းထုၼ်း လူင်းတူင်း ( Investments ) ၵမ်ႉပႃႇၼမ် ၊ လူိဝ်ဝႃႈ ဢၼ်ၼၼ်ႉေၵႃႈဢမ်ႇၸ်ႂႈ ဢၼ်ၼႆႉေၵႃႈဢမ်ႇႁဵတ်း ၊ မူိၼ်ၼင်ႇ ၶူဝ်းၶွင် ၶိုၵ်ႉတွၼ်း ၸုိင်ႈ သဵင်ႈယ်ႂႇ မၢႆၸိုင်ႈ သၢမ်သွၵ်း ( Samsung ) တႃႇေတမႃးလူင်းထုၼ်း ၼ်ႂးမူိင်းမၢၼ်ႈ 4.5 ပီႇလီႇယၼ်ႇ ( 4.5 Billion ) ၊ မူိင်းလၢဝ်းၼႆႉ ေၶႃႈယိူင်းဢၢၼ်း ၶဝ်ၶႆႈႁဵတ်း ၵၢၼ်ၼမ်ႉၾႆးၾႃႉ ၊ ၵၢၼ်ႁဵတ်းႁႆႈ ႁဵတ်းၼႃး ။ ႁွင်ႈၼမ်ႉ ၾႆးၾႃႉ လူင်ၼႆႉ ၶဝ်ႁဵတ်းယဝ်ႉၵႂႃႇ 13 ဢၢၼ်ႇ ၊ ယိူင်းဢၢၼ်း ၶႆႈႁဵတ်းသၢင်ႈ ထႅင်ႈ မီးထႅင်ႈမွၵ်ႇ 70 လုၵ်ႈၵႂႃႇ။
ႁႅင်းၾႆးၾႃႉဢွၵ်ႇ 1000 မၢၵ်ႇၵႃႇဝႃႉ ( 1000 MKV ) တီႈၼမ်ႉသီႇယူႈ ၼႆႉ ဢဝ်ႁႅင်းငိုၼ်းတီႈ ၵမ်ႇၾႃႇပၢတ်ႇ ( Bank ) ႄလႈ ပၢတ်ႇ ADB ေသလႆႈႁဵတ်းသၢင်ႈဢွင်ႇၵႂႃႇမူိဝ်ႈပီ 2010 ၼၼ်ႉယူႇ။ ၵွပ်ႈယွၵ်ႇၼမ်ႉၾႆးၾႃႉ ၼႆႉႄလႈ ၼ်ႂးၶၢဝ်းတၢင်း 25 ပီ မူိင်းလၢဝ်း ၼႆႉႁႃလႆႈငိုၼ်းၵႂႃႇ 2 ပီႇလီႇယၼ်ႇ ( 2 Billion ) ။ ၵူႈပွၵ်ႈ ဝဵင်းလူင် မူိင်းလၢဝ်း ဝီႇယၼ်တိင်း ( Vientiane ) ၼႆႉလႆႈဝႃႈ ဢဝ်ၵုိၼ်းၵႂႃႇႁႅင်း ႄတႉႄတႉ ၊ ၼ်ႂးဝဵင်းလူင် မူိင်းလၢဝ်းၶဝ်ၼႆႉ ေတမီးလူတ်း ( Car ) ဢၼ်ၶိုၵ်ႉတွၼ်းလၢႆလၢႆ ၊ ယဝ်ႉ သဵၼ်ႈတႃႇ သၢႆတၢင်းေၵႃႈ လီၶိုၼ်ႈမႃးႄတႉႄတႉ ဢမ်ႇမူိၼ် မူိင်းမၢၼ်ႈေသဢိတ်း။
မူိင်းလၢဝ်းၼႆႉ တႃႇၶဝ်ေတႁဵတ်း လူတ်းၾႆး
မူိင်းႄၶႇ ၶဝ်လႆႈ ၸွႆႈၵူႈပၼ်ငိုၼ်း တီႈလၢဝ်း ၶဝ်ၵႂႃႇ ေတႃႇလႃႇ 480 ( 480 Dollar ) သဵၼ်ႈတၢင်း လူတ်းၾႆး လမ်းၼႆႉေၶႃႈယိူင်း ႁ်ႂႈမၼ်းထုိင်တီႈမူိင်းသိင်ႇ ၵပူႇ ( Singapore ) ၊ လုၵ်ႉမူိင်းလၢဝ်းၵႂႃႇမူိင်းႄၶႇ တီႈ ၵူႇ မိၼ်း လုၵ်ႉၵူႇမိၼ်း ထုိင် သိင်ႇၵပူႇ ၼ်ႂးၶၢဝ်းတၢင်း 10 ၸူဝ်ႈမူင်း ။ မူိၼ်မူိင်း ထႆးၶဝ် ၊ မူိင်းဝႅတ်ႉၼၢမ်း ၵႂႃႇထႅင်ႈ မူိင်းၵမ်ႇေပႃးတီး ၶဝ်ၸိူဝ်းၼၼ်ႉေၵႃႈ ၊ ၶဝ်တၢင်းဢဝ်သ်ႂႇ ၼ်ႂး ( Project ) ၶဝ်လူးၵွၼ်ႇ။ မူိင်းလၢဝ်းၼႆႉ တႃႇေတ ထိုင်မႃး တီႈေၶႃႈယိူင်းဢၢၼ်းၶဝ် မူိဝ်ႈမူိၼ်လဵဝ်ၼႆႉ ၶဝ်လႆႈၶတ်းၸ်ႂ ႁဵတ်းသၢင်ႈမႃးႄတႉႄတႉ။ ထုိင်မႃး မူိဝ်ႈ 1986 မႃး လူင်ပွင်ၸုိင်ႈငဝ်ႈ ( Central Government ) ၶဝ်လူတ်ႈယွၼ်း လွင်ႈယိပ်းၵမ်ၼုိင်ႈ ေပႃႈႄမႈ ၵူၼ်းမူိင်းႄလႈ ၵၢၼ်ငၢၼ်းသင် ေၵႃႈၶႆႈယဝ်ႉ ႁမ်းၼမ် ပၼ်ၵူၼ်းမူိင်း ႁဵတ်းလွတ်ႈလွတ်ႈ လႅဝ်းလႅဝ်းၵႂႃႇ။
ဝၼ်းမူိဝ်ႈၼႆႉ ပၢႆးမၢၵ်ႇမီး မူိင်းလၢဝ်းၼႆႉ ဢဝ်ၶိုၼ်ႈယ်ႂႇၵႂႃႇေသ ၊ ဢဝ်ၶိုၵ်ႉလီမႃးႄတႉ ႄတႉ။ မူိင်းလၢဝ်းၼႆႉ မၼ်းယိူင်းဢၢၼ်းဝႆႉ တႃႇေတႁဵတ်း ၾႆးၾႃႉ သၢင်ႈေသ ႁဵတ်းၵႂႃႇၵိၼ်တီႈ မူိင်း ပိူၼ်ႈလႆႈၼႆႉ မၼ်းယိူင်းဢၢၼ်းဝႆႉထုိင်တီႈၵႂႃႇ။ ၼ်ႂးမူိင်းၶဝ်ေၵႃႈ ေပႃးထုိင်မႃး 2020 ၼႆႉ ၵူၼ်းမူိင်းၶဝ် မူိင်းလၢဝ်းၼႆႉ ေတလႆႈၸ်ႂႉ ၾႆးၾႃႇ ႁ်ႂႈေပႃးလႅင်းလူင်ၵႂႃႇၵူႈတီႈ 95% ၼႆ ၶဝ်လၢတ်ႈ ပိုၼ်ႈၽၢဝ်ႇဝႆႉ။
ဢႃႇသီႇယၼ် ( Asean )
ၵႂႃႇလႆႈလီလီငမ်းငမ်း ၊ ၶဝ်ႈႁူမ်ႈပႃးမႃးၸွမ်း ၵမ်ႇၾႃႇ ပၢႆးမၢၵ်ႇမီးၸွမ်းထႅင်ႈေသ ၊ ၵုၼ်သႂၢင်း ၵုၼ်ဢွၵ်ႇ ၸူိဝ်းၼႆႉေၵႃႈ ႁဵတ်းလႆႈလီလီ လွတ်ႈလွတ်ႈလႅဝ်းလႅဝ်းမႃး။ ၵွပ်ႈၶဝ်ၶတ်းၸ်ႂ ႁဵတ်းသၢင်ႈ ၶႆႈႁ်ႂႈမူိင်းၶဝ် ၶိုၼ်ႈယ်ႂႇေတႉႄလႈ ၵမ်ႇၾႃႇပၢတ်ႇ ( World Bank ) 19 ပၢတ်ႇ ၶဝ်ေၵႃႈ ၶဝ်ႈမႃးႈႁူမ်းၸွမ်းပၢႆးမၢၵ်ႇ
မီးမူိင်းၶဝ်ေသ ထုိင်တီႈ ေပႃးယုမ်ႇယမ်ေသ ၸွႆႈပၼ်ၵူႈငိုၼ်းတီႈ မူိင်းလၢဝ်းၵႂႃႇ။ ဢမ်ႇထၢင်ႇေသဢိတ်း ထုိင်မႃး 2017 ၼႆႉ ပၢႆးမၢၵ်ႇမီး မူိင်းလၢဝ်းၼႆႉ ဢဝ်ပူၼ်ႉၶၢမ်ႈ မူိင်းမၢၼ်ႈၵႂႃႇပႅတ်ႈလႆႈလီလီငမ်းငမ်း။
ေၵႃႈႁၼ်မႃးတၢင်းၼမ်ယူႇ ၊ ေပႃးၶိုၼ်းထတ်း တူၺ်း မူိင်းမၢၼ်ႈၼႆႉ လႆႈလွင်ႈ လွတ်ႈလႅဝ်း သဝ်းေၶႃႈမႃး ဢွၼ်တၢင်း မူိင်းလၢဝ်းေတႉေတႉဝႃႈဝႃႈ ၵူၺ်းဝၼ်းမူိဝ်ႈၼႆႉ ဢဝ်ပဵၼ်ၵူၼ်းတူၵ်းလိုၼ်း မူိင်းပူိၼ်ႈၵႂႃႇၵူႈလွင်ႈလွင်ႈယူႇယဝ်ႉ။
သႅင်သုိၵ်း ( Tai Strategy @ Tai Management )
ShanStateDefeneArmy


text:
တၵူင်ႇမျူဝ်ႉတိတ်ႉပွတ်းဢွၵ်ႇ၊ ၸႄႈဝဵင်း
ၸႄႈဝဵင်းတၵူင်ႇမျူဝ်ႉတိတ်ႉပွတ်းဢွၵ်ႇ (မၢၼ်ႈ: ဒဂုံမြို့သစ်အရှေ့ပိုင်းမြို့နယ်), (ဢိင်းၵလဵတ်ႈ: East Dagon Township) ၼႆႉ မီးဝႆႉတီႈ ပွတ်းဢွၵ်ႇသုတ်းသုတ်း ဝဵင်းတႃႈၵုင်ႈ ယဝ်ႉ။ ၽၢႆႇႁွင်ႇ မီးဝႆႉ ၸႄႈဝဵင်းလႄးၵူး၊ ၽၢႆႇတၢင်းတူၵ်း မီး တၵူင်ႇမျူဝ်ႉတိတ်ႉပွတ်းႁွင်ႇ၊ ၽၢႆႇတၢင်းၸၢၼ်းလႄႈ တၢင်းတူၵ်း မီး တၵူင်ႇမျူဝ်ႉတိတ်ႉပွတ်းၸၢၼ်း ယဝ်ႉ။ တၵူင်ႇမျူဝ်ႉတိတ်ႉပွတ်းၸၢၼ်းၼႆႉ ဢဝ် ပွၵ်ႉ (႕႔) ပွၵ်ႉလႄႈ ဢိူင်ႇ (႓) ဢိူင်ႇသေ ၽွတ်ႈႁႅၼ်းဝႆႉယဝ်ႉ။ ၸႄႈဝဵင်းတၵူင်ႇမျူဝ်ႉတိတ်ႉပွတ်းႁွင်ႇၼႆႉ ပဵၼ်ၸႄႈဝဵင်းဢၼ်ၼိူင်ႈ ဢၼ်ၶဝ်ႈပႃးၼႂ်းၸႄႈဝဵင်း ၸိူဝ်းဢၼ် လူင်ပွင်ၸိုင်ႈတပ်ႉမတေႃႇ တႄႇတင်ႈမႃး မိူဝ်ႈပီ 1989 ၼၼ်ႉယဝ်ႉ။ ၸႄႈဝဵင်းဢၼ်ၼႆႉ တိုၵ်ႉလုတ်ႈႁၢမ်းဝႆႉ လွင်ႈႁုၼ်ႈမုၼ်းၶိုၼ်ႈယႂ်ႇသေ ပိုၼ်ႉထၢၼ်ၵၢၼ်ၸွႆႈသၢင်ႈၸိူဝ်းၼႆႉၵေႃႈ တိုၵ်ႉႁႅင်းဢေႇဝႆႉယူႇယဝ်ႉ။
မီးဝႆႉ ႁူင်းႁဵၼ်းလူင်ပွင်ၸိုင်ႈ ၸၼ်ႉငဝ်ႈ (႑႙) ႁူင်း၊ ႁူင်းႁဵၼ်းၸၼ်ႉၵၢင် (႔) ႁူင်းလႄႈ ႁူင်းႁဵၼ်းၸၼ်ႉသုင် (႒) ႁူင်းယဝ်ႉ။
ၸိူဝ်းပဵၼ်ႁွင်ႈ ငမူဝ်းယဵၵ်ႉၶျွင်း လႄႈ ပၸုၼ်ႇတွင်ႇၶျွင်း ၼႆႉ လတ်းၶၢမ်ႈလႆလူင်းၼႂ်းၸႄႈဝဵင်းဢၼ်ၼႆႉယဝ်ႉ။ ၸိူဝ်းပဵၼ် လူတ်ႉလဵၼ်းပၼ်ႇဝဵင်းတႃႈၵုင်ႈ၊ လႄႈ လူတ်ႉလဵၼ်းမျၢၼ်ႇမႃႇ တင်း လူတ်ႉလဵၼ်းတႃႈၵုင်ႈ-ပႃႇၵိူဝ် ၸိူဝ်းၼႆႉ မႃးၵိုတ်းလိုဝ်ႈတီႈ တႃႈလူတ်ႉလဵၼ်း တူဝ်ႉၵျွင်းၵလေး ဢၼ်မီးဝႆႉတီႈၼႂ်း ၸႄႈဝဵင်းၼႆႉယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ Provisional Results Census 26 August 2014 FINAL, ပြည်သူ့အင်အားဦးစီးဌာန, 26 August 2014, p. ၃၁, archived from the original on 12 September 2014, retrieved February 25, 2015


text:
မိူဝ်ႈဝၼ်းထီႉ 13 January 2022 (လိူၼ်ၵမ်ႇမႂ်ႇ 12 ၶမ်ႈ ပီႊတႆး 2116 ၼီႈ ) ၼႆႉ ၽူႈၼမ်းၼႂ်းလူင် ၸၢတ်ႈၸိုင်ႈလုမ်ႈၾႃႉ Antonio Guterres လၢတ်ႈၵႂႃႇဝႃႈ တႃႇႁႂ်ႈပဵၼ်ၶိူင်ႈမိုဝ်းၸွႆႈ ၼႂ်းတွၼ်ႈလွင်ႈငမ်းယဵၼ်တူဝ်ႈလုမ်ႈၾႃႉၼၼ်ႉသေ တေၵႂႃႇၶိုၼ်ႈႁွတ်ႈၸွမ်း ပၢင်ၵႅဝ်ႈပိုတ်ႇၽုၺ်ႇ ပၢင်လဵၼ်ႈႁႅင်းၶၢဝ်းၵတ်း တီႈမိူင်းၶႄႇ (Beijing Winter Olympics) ဢၼ်တေၸတ်းၼႂ်းလိူၼ်ၼႃႈၼႆႉ ဝႃႈၼႆ။
ၽူႈၼမ်းၼႂ်းလူင် ၸၢတ်ႈၸိုင်ႈလုမ်ႈၾႃႉ Antonio Guterres လႆႈဢွၵ်ႇမႃးလၢတ်ႈလွင်ႈ တေၶိုၼ်ႈ ႁွတ်ႈပၢင်ၵႅဝ်ႈၸွမ်းၼႆႉၵေႃႈ ပဵၼ်ၽွင်း မိူင်းဢမေႇရိၵၢၼ်ႇ ဢွၼ်ႁူဝ် မိူင်းဝၼ်းတူၵ်းလၢႆလၢႆမိူင်း မိူၼ်ၼင်ႇ ဢေႃးသတြေးလီးယႃး၊ ဢင်းၵိတ်ႉ၊ ၶႅၼ်ႇၼေႇတႃႇ လႄႈ ၵျႃႇပၢၼ်ႇ ၶဝ်ႈႁူမ်ႈ သၢၼ်ၶတ်း လူၺ်ႈလၢႆးၽွင်းတၢင် ဢမ်ႇသူင်ႇတူဝ်တႅၼ်းၸိုင်ႈမိူင်းၵႂႃႇၶိုၼ်ႈႁွတ်ႈၸွမ်း ပၢင်လဵၼ်ႈႁႅင်း တီႈမိူင်းၶႄႇ ၼၼ်ႉဝႃႈၼႆ။
ၵဵဝ်ႇလွင်ႈၼႆႉသေ ၽၢႆႇၶႄႇၵေႃႈ ဢမ်ႇယွမ်းႁပ်ႉၶေႃႈၵၢဝ်ႇၼႄးဝႃႈ ပူၼ်ႉပႅၼ်သုၼ်ႇလႆႈသုၼ်ႇပဵၼ်ၵူၼ်းသေ ၶႄႇလၢတ်ႈပႃးဝႃႈ လၢႆးႁဵတ်းသၢင်ႈမိူင်းဝၼ်းတူၵ်း ၸိူဝ်းၼႆႉၵေႃႈ ပဵၼ်လွင်ႈပူၼ်ႉပႅၼ် မၢႆမီႈပၢင်လဵၼ်ႈႁႅင်း Olympics ယူႇဝႃႈၼႆ။
Guterres လၢတ်ႈတီႈသိုဝ်ႇၶၢဝ်ႇဝႃႈ ပၢင်လဵၼ်ႈႁႅင်း Olympic ၼႆႉ ပဵၼ်ပၢင်ဢၼ်လွင်ႈယႂ်ႇ တေႉတေႉယူႇသေ ပဵၼ်ပႃးၶိူင်ႈမၢႆ ဢၼ်ပွင်ဝႃႈ ၵၢၼ်လဵၼ်ႈႁႅင်းၼႆႉ ႁဵတ်းႁႂ်ႈၵူၼ်းႁဝ်း ၸူႉတုမ်ၵၼ် လႄႈ သၢင်ႈလွင်ႈငမ်းယဵၼ် ဝႃႈၼႆ။
လွင်ႈဢၼ် Guterres တေၶိုၼ်ႈႁွတ်ႈၸွမ်း ပၢင်လဵၼ်ႈႁႅင်းဢၼ်ၼႆႉၵေႃႈ တေဢမ်ႇၵဵဝ်ႇၶွင်ႈ တၢင်းၵၢၼ်မိူင်းသေ ပၢင်လဵၼ်ႈႁႅင်းၼႆႉၵေႃႈ တေပဵၼ်ၶိူင်ႈမိုဝ်းဢၼ်ၼိုင်ႈ တႃႇလွင်ႈငမ်းယဵၼ် လုမ်ႈၾႃႉၼႆႉဝႃႈၼႆ။
ၸုမ်းသုၼ်ႇလႆႈသုၼ်ႇပဵၼ်ၵူၼ်း လႄႈ ၽၢႆႇၽူႈတႅၼ်းၽွင်းသၽႃး မိူင်းဢမေႇရိၵၢၼ်ႇတႄႉ ယၢမ်ႈလၢတ်ႈႁႂ်ႈၵိုတ်းယင်ႉပၢင်လဵၼ်ႈႁႅင်းၼႆႉသေ မႄးတမ်းဝၢင်းၶိုၼ်း ႁႂ်ႈၸတ်းႁဵတ်းတၢင်ႇမိူင်းသေ ႁၢမ်ႈတၢပ်ႈယႃႇႁႂ်ႈၶႄႇ လႆႈၸတ်းႁဵတ်း ႁၢၼ်ႉတေႃႇထိုင် ၶႄႇပေႃးတေၵိုတ်းယိုတ်း လွင်ႈပူၼ်ႉပႅၼ်သုၼ်ႇလႆႈသုၼ်ႇပဵၼ်ၵူၼ်း လႄႈ ၶႃႈႁႅမ်ၽဵဝ်ႈမူၺ်ႉၶိူဝ်းၵူၼ်း ဢုၺ်ၵူ (Uyghurs) ၼၼ်ႉ ဝႃႈၼႆ။
တႆးလွတ်ႈလႅဝ်း


text:
Wb/shn/Wikijunior:သီ/တွၼ်ႈတႃႇ ပေႃႈမႄႈ
ႁပ်ႉတွၼ်ႈယူႇဢေႃႈ!Edit
လုၵ်ႉတီႈ သီ ဝီႇၶီႇၵျူႇၼီႇယႃႇ ဢၼ်ပဵၼ်ပပ်ႉ တွၼ်ႈတႃႇလုၵ်ႈဢွၼ်ႇ သေ ႁပ်ႉတွၼ်ႈယူႇ။ ပပ်ႉဢၼ်ၼႆႉ မၼ်းတေၸွႆႈထႅမ်လုၵ်ႈဢွၼ်ႇ တႃႇလဵပ်ႈႁဵၼ်း လွင်ႈ သီ၊ ဢၼ်ၵိုၵ်းပႃးတင်း ၶေႃႈၵႂၢမ်းတူဝ်ယၢင်ႇ လႄႈ ပၢႆးဝူၼ်ႉ။
တေႁဵတ်းႁိုဝ်လူEdit
ပပ်ႉဢၼ်ၼႆႉ ၸဵမ်ပေႃႈမႄႈ လႄႈ လုၵ်ႈဢွၼ်ႇ ၸၢင်ႈလူႇလႆႈ၊ ဢမ်ႇၼၼ် လုၵ်ႈဢွၼ်ႇႁင်းၵူၺ်းၵေႃႈ လူလႆႈ။ ၵမ်ႉထႅမ်ဝႆႉပၼ် ၶေႃႈၵႂၢမ်းၵမ်ႈၽွင်ႈသေ သင်ၸိူဝ်ႉဝႃႈ လုၵ်ႈဢွၼ်ႇ ပႆႇၸမ်ၸႂ်ၼႆ ပေႃႈမႄႈ ထုၵ်ႇလီလူၶေႃႈၵႂၢမ်း ၼႄ သဵင်လင်လင် တွၼ်ႈတႃႇ လုၵ်ႈဢွၼ်ႇ ပေႃးတေဝႃႈၸွမ်းလႆႈ။


text:
လျေႃႇၽျူႇ (ႁွင်ႇ)၊ ဝၢၼ်ႈ၊ ၸႄႈဝဵင်းၼထူဝ်းၵျီး
ဝၢၼ်ႈလျေႃႇၽျူႇ (ႁွင်ႇ) (မၢၼ်ႈ: လျှော်ဖြူ (မြောက်)ရွာ, ဢိင်းၵလဵတ်ႈ: Hlyawhpyu(North)) ၼႆႉ မီးဝႆႉတီႈ ဢိူင်ႇꧤူးၵၢႆး ၊ ၸႄႈဝဵင်းၼထူဝ်းၵျီး၊ ၸႄႈတွၼ်ႈမျိၼ်းၶျၢၼ်ႇ၊ ၸႄႈတိူင်းတႃႈလိူဝ်ႇ ယဝ်ႉ။ ၶူတ်ႉဢွင်ႈတီႈၼႆႉ ပဵၼ် 191675 ယဝ်ႉ။ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း 2014 သေ တီႈ ဢိူင်ႇꧤူးၵၢႆးၼႆႉ မီးဝႆႉ ၸၢႆး 2372 ၵေႃႉ ၊ ယိင်း 2967 ၵေႃႉ သေ ႁူဝ်ၼပ်ႉၵူၼ်း ယူႇသဝ်း ႁူမ်ႈ မီးယူႇ 5339 ၵေႃႉယဝ်ႉ။[1]
ၽိုၼ်ဢိင်ထတ်း
- ↑ Place codes (Pcodes). Myanmar Information Management Unit (June 2020).


text:
လႄႉလႄႉမေႃႇ
တွၵ်ႇတႃႇလႄႉလႄႉမေႃႇ ၼႆႉ ပဵၼ်ၽူႈဢၼ်ႁၢပ်ႇၵၢၼ်ပုၼ်ႈၽွင်း ၸွမ်ၽွင်းလူင် ၸႄႈတိူင်းတၼိၼ်းတႃႇယီႇ မႃးၼၼ်ႉယဝ်ႉ။ မၼ်းၼႆႉ ပဵၼ်ၼၢင်းယိင်း ဢၼ်ၶဝ်ႈပႃးၼႂ်း ၼၢင်းယိင်းသွင်ၵေႃႉ ဢၼ် ၸဝ်ႈၸွမ်ၸိုင်ႈ ဢူးထိၼ်ႇၵျေႃႇ မၵ်းမၼ်ႈပၼ်ၵၢၼ် ၸွမ်ၽွင်းလူင်ၼၼ်ႉယဝ်ႉ။
ၸၢတ်ႈပၢၼ်မိူဝ်ႈၸဝ်ႉ[မူၼ်ႉမႄး | မႄးထတ်းငဝ်ႈငႃႇ]
တေႃႇလႄႉလႄႉမေႃႇၼႆႉ ပဵၼ် ယၢင်း-မၢၼ်ႈ ၵေႃႉၼိုင်ႈသေ ပဵၼ်ၸၢဝ်းၶရိတ်ႉယၢၼ်ႇယဝ်ႉ။ မၼ်းၼႆႉ ပဵၼ်မေႃယႃၵေႃႉၼိုင်ႈ ဢၼ်ႁဵတ်းၵၢၼ်တူၺ်းထိုင်ပၢႆးယူႇလီ ဢၼ်ဢမ်ႇဢဝ်ၵႃႈဢဝ်ႁူဝ်မၼ်းမႃး တႃႇ ၶၢဝ်းတၢင်း ၂၅ ပီၼၼ်ႉယဝ်ႉ။[1]
လွင်ႈႁဵတ်း ၵၢၼ်ပၢႆးမိူင်း[မူၼ်ႉမႄး | မႄးထတ်းငဝ်ႈငႃႇ]
ပီ 2012 ၼၼ်ႉ မၼ်းၶဝ်ႈ ဢမျူဝ်းတႃးတီႇမူဝ်ႇၶရေႇၸီႇဢၽွႆႉၶျူၵ်ႉ သေ ဢမ်ႇႁိုင်ဢမ်ႇၼၢၼ်း ပဵၼ်မႃး ၽူႈၶဝ်ႈၵေႃၵမ်ၵၢၼ်ငဝ်ႈၸိုင်ႈ ပႃႇတီႇယူႇယဝ်ႉ။ ဝၢႆးၼႆႉ ထုၵ်ႇလိူၵ်ႈတၢင်ႇပဵၼ် တူဝ်တႅၼ်းလုမ်းတႅၼ်းၽွင်း တွၼ်ႈတႃႇ ၸႄႈဝဵင်းတယႅတ်ႉၶျွင်း သေ မၼ်းလၢတ်ႈဝႃႈ တေႁဵတ်းသၢင်ႈပၼ် တွၼ်ႈတႃႇ လွင်ႈႁုၼ်ႈမုၼ်းၶိုၼ်းယႂ်ႇ ပိုၼ်ႉတီႈ လႄႈ တေႁဵတ်းသၢင်ႈၵႄႈလိတ်ႈပၼ် လွင်ႈထဵင်ၵဵဝ်ႇလူၺ်ႈ လွၵ်းလိၼ် ဝႃႈၼႆယဝ်ႉ။[2] မၼ်းၼၢင်းဝႃႈ မၼ်းလႆႈ ဢၢမ်းၼိူဝ် လွင်ႈဝႃႈ မၼ်းထုၵ်ႇလိူၵ်ႈတၢင်ႇပဵၼ် ၸွမ်ၽွင်းလူင် မိူဝ်ႈလုမ်းတႅၼ်းၽွင်း ပႆႇပိုၼ်ၽၢဝ်ႇ တႃႇဝၼ်းၼိုင်ႈၵူၺ်း ၼႆယဝ်ႉ။[2]
ထုၵ်ႇဢဝ်လိူင်ႈ[မူၼ်ႉမႄး | မႄးထတ်းငဝ်ႈငႃႇ]
ပၼ်ႁႃမၼ်းၼၢင်း ဢၼ်တႄႇပဵၼ်မႃးၼႆႉ ပဵၼ်မိူဝ်ႈပီ 2018 လွင်ႈၸႂ်ႉငိုၼ်း ၄၀၀၀ သႅၼ် တွၼ်ႈတႃႇၽဵဝ်ႈယုမ်းတီႈ တႃႈႁိူဝ်းမိၼ်ထဝႄႇၼၼ်ႉယဝ်ႉ။
ထိုင် ပီ 2019 လိူၼ်မၢတ်ႉၶျ် တၢမ်းၶမ်ႈၼၼ်ႉ လုၵ်ႉတီႈၵေႃႇမသျိၼ် ၽၢႆႇၽဵဝ်ႈမူၺ်ႉ လွင်ႈၵိၼ်သူးၵိၼ်လၢပ်ႈမိူင်းမျၢၼ်ႇမႃႇ လႆႈပိုၼ်ၽၢဝ်ႇဝႃႈ လႆႈဢဝ်လိူင်ႈ ၸွမ်ၽွင်းလူင် တွၵ်ႇတႃႇလႄႉလႄႉမေႃႇ ၸုမ်းလူင်ပွင်ၸိုင်ႈ ၸႄႈတိူင်းတၼိၼ်းတႃႇယီႇ၊ ဢူးတဵင်းထူၺ်း ၵေႃႉဢၼ်ပဵၼ် မၼ်းၼေးၵျိၼ်းတႃႇရႅၵ်ႇတႃႇ ၶမ်ႇပၼီႇ Global Grand Services (GGS)၊ တႃႇရႅၵ်ႇတႃႇ ဢူးဢွင်ႇမျၢတ်ႈ လႄႈ ဢူးတူႇရဢူင်ႇ ၶဝ် ဝႃႈၼႆယဝ်ႉ။
ယွၼ်ႉပိူဝ်ႈဝႃႈမီးမႃး လွင်ႈတိူင်ႇလၢတ်ႈဝႃႈ မၼ်းႁဵတ်းပူၼ်ႉပႅၼ်လွင်ႈၵိၼ်သူးၵိၼ်လၢပ်ႈၼႆလႄႈ တီႈၵေႃႇမသျိၼ်ႇ လႆႈၽွတ်ႈႁႅၼ်းၸုမ်းၵူတ်ႇထတ်းသၢင်သေ တႄႇဢဝ် ပီ 2019 လိူၼ်ၾႅပ်ႇဝႃႇရီႇ ၄ ဝၼ်းတေႃႇ လိူၼ်မၢတ်ႉၶျ် ၆ ဝၼ်းၼႆႉ လႆႈၵူတ်ႇထတ်းသၢင် တီႈ ၼေႇပျီႇတေႃႇ၊ တႃးၵုင်ႈ လႄႈ ဝဵင်းထဝႄႇ ၸိူဝ်းၼႆႉယဝ်ႉ။ ၸွမ်းလူၺ် ၸုမ်းၵူတ်ႇထတ်းသၢင်ၶဝ် ထတ်းသၢင်ႈႁၼ်မႃးၼႆႉ ၸွမ်ၽွင်းလူင် တွၵ်ႇတႃႇလႄႉလႄႉမေႃႇၼႆႉ ဢဝ်တႃႈၶုၼ် ႁဵတ်းၼႃႈသေ ၵဵဝ်ႇလူၺ်ႈပၵ်းပိူင် ငိုၼ်းတွင်းလႄႈ ဢမ်ႇႁဵတ်းသၢင်ႈၸွမ်းၼင်ႇ ၸုမ်းလူင်ပွင်ၸိုင်ႈမိူင်းႁူမ်ႈတုမ် ၸီႉသင်မႃး၊ ဢဝ်ၶူဝ်းၶွင်ၽၢၵ်ႇတွၼ်ႈသေ ပၼ်သုၼ်ႇတင်းၼမ် တႃႇႁႂ်ႈ ၶမ်ႇပၼီႇ GGS လႆႈႁဵတ်းၵၢၼ် ၸိူဝ်းၼႆႉယဝ်ႉ။ တႄႇဢဝ် ပီ 2017 လိူၼ်ၵျူႇလၢႆႇ 1 ဝၼ်း တေႃႇပေႃးထိ ဝၼ်းၵူတ်ႇထတ်းသၢင်ၼႆႉ ၽၢႆႇၶမ်ႇပၼီႇ GGS ၼႆႉ လႆႈလူႉႁၢမ်း တွၼ်ႈတႃႇပၼ် ငိုၼ်းၵႃႈ ဢၢႆႇၵႂၢၼ်းထၢတ်ႈ တႃႇ (၈၀၀၀) လၢၼ်ႉသေ လုၵ်ႉတီႈ ထၢၼ်ႈၽွင်းလူင် ၵၢၼ်ၾႆးၾႃႉ လႄႈ ၵၢၼ်တၢင်ႉႁႅင်း လႆႈပၼ်တၢင်မႃးလႄႈ ဢၼ်ပဵၼ် ငိုၼ်းတွင်းၸိုင်ႈမိူင်း လႆႈမီး လွင်ႈသုမ်းၸွမ်းၼမ်တႄႉတႄႉ၊ ယွၼ်ႉပိူဝ်ႈဝႃႈ ၼႂ်းပိူင်ပဵၼ်ဢၼ်ၼၼ်ႉ ၸွမ်ၽွင်းလူင်ၸႄႈတိူင်းလႄႈ ဢူးတဵင်းထုၼ်း၊ ဢူးဢွင်ႇမျႅတ်ႉ ၶဝ်ၸိူဝ်းၼႆႉ လႆႈဝႃႈပူၼ်ႉပႅၼ်ႈလွင်ႈၵိၼ်သူးၵိၼ်လၢပ်ႈ ၼႆ ပႃးဝႆႉၸိူဝ်းၼႆႉယူႇယဝ်ႉ။ ဢိင်ၼိူဝ် လွင်ႈႁၼ်မႅၼ်ႈ ၸွမ်းၼင်ၵၢၼ်ၵူတ်ႇထတ်းသၢင်ၼၼ်ႉသေ ၸွမ်းၽွင်းလူင် ၸႄႈတိူင်းတၼိၼ်းတႃႇယီႇ တွၵ်ႇတႃႇလႄႉလႄႉမေႃႇ ၼႆႉ တွၼ်ႈတႃႇ ဢဝ်လိူင်ႈၸွမ်းၼင်ႇ ၾိင်ႈမိူင်းၵၢၼ်ၽဵဝ်ႈမူၺ်ႉ လွင်ႈၵိၼ်သူးၵိၼ်လၢပ်ႈ တွၼ်ႈ ၅၅ ၼၼ်ႉလႄႈသင်၊ ၸိူဝ်းပဵၼ် MD ဢူးတဵင်းထုၼ်း၊ တႃႇရႅၵ်ႇတႃႇ ဢူးဢွင်ႇမျၢတ်ႈ လႄႈ ဢူးတူႇရဢူင်ႇ ၶဝ်ၸိူဝ်းၼႆႉ တွၼ်ႈတႃဢဝ်လိူင်ႈ ၸွမ်းၼင်ႇ ၾိင်ႈမိူင်းၵၢၼ်ၽဵဝ်ႈမူၺ်ႈ လွင်ႈၵိၼ်သူးၵိၼ်လၢပ်ႈ တွၼ်ႈ ၅၅/၆၃ သေ လႆႈ ၸႅၵ်ႇဢမူႉ (၄)ဢၼ်သေၵေႃႈ လႆႈတိူင်ႇလၢတ်ႈပၼ်ၶၢဝ်ႇတီႈ ႁၢၼ်ပလိၵ်ႈမျူဝ်ႉမ ဝဵင်းထဝႄႇ မိူဝ်ႈ 2019 လိူၼ်မၢတ်ႉၶျ် 10 ဝၼ်းၼၼ်ႉ ၼႆ လႆႈမီး ၶေႃႈပိုၼ်ၽၢဝ်ႇ ဢွၵ်ႇမႃးၸိူင်ႉၼၼ်ယဝ်ႉ။
ၵပ်းၵၢႆႇလူၺ်ႈ မၼ်းသေ ၵူၼ်းပိုၼ်ႉတီႈ ပဵၵ်ႉလႄႈ ထဝႄႇ ၁၀၀ ပၢႆ လႆႈလူင်းလၢႆးမိုဝ်းသေ တၢင်ႇထိုင်မႃး မိူဝ်ႈလိူၼ်ၸၼ်ႇဝႃႇရီႇ ဝူင်ႈသုတ်းၼၼ်ႉသေ လိၵ်ႈတၢင်ႇလိူၵ်ႈ ဢၼ်ၽၢႆႇလုမ်းတႅၼ်းၽွင်း လႆႈႁၼ်မႅၼ်ႈၼၼ်ႉၵေႃႈ ၸိူဝ်းပဵၼ် ၽူႈၼၢမ်းလုမ်းတႅၼ်းၽွင်းၸႄႈတိူင်းလႄႈ တႅၼ်းၽွင်း ၁၄ ၵေႃႉၵေႃႈ လႆႈလူင်းလၢႆးမိုဝ်းသေ လႆႈသူင်ႇလိၵ်ႈထိုင်ၸူး ၸွမ်ၸိုင်ႈမိူင်း ဢိၵ်ႇပႃး ၽူႈၵိူဝ်းၵုမ်ၸိုင်ႈမိူင်း လႄႈ ၽူႈႁၢပ်ႇၵၢၼ်ငဝ်ႈငုၼ်း NLD ၼၼ်ႉယဝ်ႉ။
မိူဝ်ႈ ပီ 2019 လိူၼ်ၾႅပ်ႇဝႃႇရီႇၼၼ်ႉ ဢၼ်ပဵၼ် ၽူႈၵိူဝ်းၵုမ်ၸိုင်ႈမိူင်း တေႃႇဢွင်ႇသၢၼ်းၸုၵျီႇ လႆႈဢွၵ်ႇၶၢဝ်းတၢင်း တၼိၼ်းတႃႇယီႇ ႁိုင်သၢမ်ဝၼ်းၼၼ်ႉ လႆႈႁဵတ်းပၢင်ႁူပ်ႉထူပ်းၵူၼ်းမိူင်းပိုၼ်ႉတီႈ တီႈ ပဵၵ်ႉ၊ ၵေႃႉတွင်း၊ ထဝႄႇၸိူဝ်းၼႆႉသေ ၼႂ်းၵႃႈၶၢဝ်းတၢင်းၼၼ်ႉ လႆႈမီးလွင်ႈႁပ်ႉတွၼ်ႈ တေႃႇဢွင်ႇသၢၼ်းၸုၵျီႇ ဢိၵ်ႇပႃး လွင်ႈၼႄၵၢင်ၸႂ် ၵဵဝ်ႇလူၺ်ႈ လွင်ႈယူပ်ႈယွမ်းၸုမ်းလူင်ပွင်ၸိုင်ႈ ၸႄႈတိူင်းၼၼ်ႉယဝ်ႉ။
ၽွင်းမၼ်းတိုၵ်ႉၵႂႃႇ ဝဵင်းၵေႃႉတွင်းၼၼ်ႉ ၵေႃႇမသျိၼ်ႇၽဵဝ်ႈမူၺ်ႉ လွင်ႈၵိၼ်သူးၵိၼ်လၢပ်ႈၼႆႉ ပိုတ်ႇဢမူႉတီႈ တပ်ႉႁၢၼ်ပလိၵ်ႉမျူဝ်ႉမထဝႄႇသေ လိူၼ်မၢတ်ႉ 10 ဝၼ်းၼၼ်ႉ လႆႈဢဝ်မၼ်းၼၢင်း ၶင်ဝႆႉတီႈၵႂၢင်ႈ တီႈႁွင်ႈလိုဝ်ႈႁၢၼ်ပလိၵ်ႈမျူဝ်ႉမ တီႈၸႄႈဝဵင်းၵေႃႉတွင်းၼၼ်ႉယဝ်ႉ။ ဝၢႆးသေၼၼ်ႉ လိူၼ်မၢတ်ႉၶျ် 11 ဝၼ်းမႃး လုၵ်ႉဢဝ်ဝဵင်းၵေႃႉတွင်း ၸွမ်းသၢႆတင်းႁိူဝ်းမိၼ်သေ ၶိုၼ်းသူင်ႇမၼ်းမႃး ဝဵင်းထဝႄႇလႄႈ သိုပ်ႇသူင်ႇမၼ်းၵႂႃႇတီႈ ၶွၵ်ႈထဝႄႇၼၼ်ႉယဝ်ႉ။[3]
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ "Tenasserim Chief Minister Lei Lei Maw: ‘We Will Rebuild Our Country’" (in en-US)၊ The Irrawaddy၊ 2016-03-29။
- ↑ 2.0 2.1 "Meet your chief ministers" (in en)၊ The Myanmar Times။
- ↑ "တနင်္သာရီ ဝန်ကြီးချုပ် အပါအဝင် ၄ ဦးအား ရမန်ယူပြီး ထားဝယ် အကျဉ်းထောင် ပို့မည်"၊ ဧရာဝတီသတင်း။


text:
ၶေႃႈပိုၼ်ၽၢဝ်ႇၵူၼ်းမိူင်းၼႂ်းၸႄႈဝဵင်းမိူင်းတူၼ်ၸိုင်ႈတႆး
ဝၼ်းထိ 06/04/2015
1 ဢိင်ၼိူဝ်ၸုမ်းၽၢႆႇထတ်းထွင်လွင်ႈတုမ်ႉတိူဝ်ႉသၽႃႇဝလႄႈထတ်းထွင်လွင်ႈတုမ်ႉတိူဝ်ႉတူင်ႇဝူင်းၵူၼ်း (Environment Impact Assessment, (EIA), Social Impact Assessment (SIA) ပိူဝ်ႈတႃႇၶူင်းၵၢၼ်ၵေႃႇသၢင်ႈၽၢႆၼိူဝ်မႄႈၼမ်ႉၶူင်း (မိူင်းတူၼ်/ဢွၼ် တၢင်း ဝႃႈၽၢႆတႃႈသၢင်း) လႄႈႁူင်းၾႆးၾႃႉဢၼ်ႁၢင်ႇၵႆဝၢၼ်ႈသႃလႃး 19 ၵီႊလူဝ်ႊမဵတ်ႊၼၼ်ႉသေၵူၼ်းမိူင်းတူၼ်ၸင်ႇလႆႈ မီးၵၢင်ၸႂ်ပၢႆးဝူၼ်ႉၼင်ႇပႃႈတႂ်ႈၼႆႉ-
ၵ ႁဝ်းၶႃႈႁၼ်ဝႃႈၶၢဝ်းယၢမ်းတွၼ်ႈတႃႇႁၢင်ႈႁႅင်းထတ်းထွင်လွင်ႈတုမ်ႉတိူဝ်ႉတင်းသၽႃႇဝ(EIA) တင်းလွင်ႈတုမ်ႉတိူဝ်ႉတူင်ႇဝူင်းၵူၼ်း (SIA) ပိူဝ်ႈတႃႇၶူင်းၵၢၼ်ၽၢႆႁႅင်းၼမ်ႉၼႂ်းလိူၼ်ၵျူႊလၢႆႊ 2015 ၼႆၼၼ်ႉၶၢဝ်းယၢမ်းပွတ်းပူၼ်ႉလႄႈတိုၼ်းဢမ်ႇၸႂ်ႈၶၢဝ်းယၢမ်းႁၢင်ႈ ႁႅၼ်းၵုမ်ႇၵုမ်ႇထူၼ်ႈထူၼ်ႈ။
ၶ သင်ဝႃႈၽၢႆၼႆႉပဵၼ်သၢင်ႈတေႉၸိုင်ဝဵင်းႁိမ်းႁွမ်း၊ဝၢၼ်ႈၵူၼ်းလႄႈဝတ်ႉဝႃးတီႈၵိူဝ်းယမ်ၸိူဝ်းယူႇတၢင်းပွတ်းတွၼ်ႈၼိူဝ်တေထုၵ်ႇ ၼမ်ႉထူမ်ႈပႅတ်ႈ။
င ၵၢၼ်လူင်းမိုဝ်းၵိုတ်းယိုဝ်းၵေႃႈၸင်ႇႁႃတႄႇၵူၺ်းသေၼႂ်းပိုၼ်ႉတီႈၼႆႉဢမ်ႇမီးလွင်ႈၵတ်းယဵၼ်သင်။တေလႆႈပႂ်ႉတူၺ်းငဝ်းလၢႆး(ၵၢၼ် ၵိုတ်း ယိုဝ်း)မွၵ်ႈ 2-3 ပီၵွၼ်ႇၸင်ႇတေၸၢင်ႈႁူႉလႆႈဝႃႈတေမီးလွင်ႈငမ်းယဵၼ်မၼ်ႈၵိုမ်းတေႉႁိုဝ်ဢမ်ႇတေႉမိူဝ်ႈပႆႇသိုပ်ႇႁဵတ်းသၢင်ႈ သင်သေလွင်ႈလွင်ႈ။
ၸ ၵွပ်ႈၺႃးတၢမ်ႇၽေးသိုၵ်းၵၢင်မိူင်းမႃးၶၢဝ်းတၢင်းႁိုင်ယဝ်ႉလႄႈမိူဝ်ႈလႆႈငိၼ်းဝႃႈပိူၼ်ႈလူင်းလၢႆးမိုဝ်းၵိုတ်းယိုဝ်းၼႆၵူၼ်းမိူင်းဢွၼ်ၵၼ် ၸူမ်းၸွမ်းၵူၺ်းၵႃႈၼႂ်းၽွင်းယၢမ်းလဵဝ်ၵၼ်သမ်ႉလႆႈမႆႈၸႂ်ၸွမ်းဝဵင်းႁိမ်းႁွမ်းလႄႈသင်ဝၢၼ်ႈၵူၼ်းလႄႈသင်တေၸၢင်ႈၺႃး ၽေး ၼမ်ႉ ထူမ်ႈပႅတ်ႈယွၼ်ႉၶူင်းၵၢၼ်ၽၢႆ(မိူင်းတူၼ်)ၼိူဝ်မႄႈၼမ်ႉၶူင်းၼၼ်ႉယဝ်ႉ။
သ ၼမ်ႉတေထူမ်ႈပိူင်လူင်မၼ်းၸႄႈဝဵင်းၵုၼ်ႁဵင်ဢၼ်ယူႇၸမ်မႄႈၼမ်ႉၶူင်း။ႁိူၼ်းၵူၼ်းလႄႈႁႆႈၼႃးဝတ်ႉဝႃးၽႃသိူဝ်ႇၶူဝ်းၵိုၵ်းပိုၼ်း ၵေႃႈတေမူၺ်ႉၸူမ်သုတ်းဝၢႆးၵွႆႁၢႆလၢႆပႅတ်ႈ။
2 ၵွပ်ႈပိူဝ်ႈၸိူင်ႉၼၼ်လႄႈၵူၼ်းမိူင်းတူၼ်ၸင်ႇလႆႈသၢၼ်ၶတ်းလွင်ႈတေသၢင်ႈၽၢႆၼမ်ႉၶူင်းႁူင်းႁႅင်းၼမ်ႉၾႆးၾႃႉဢၼ်ႁၢင်ႇၵႆဝၢၼ်ႈသႃ လႃး 19 ၵီႊလူဝ်ႊမဵတ်ႊဢၼ်ၶဝ်ႈပႃးၸွမ်းၶူင်းၵၢၼ်ၽၢႆမႄႈၼမ်ႉၶူင်းပွတ်းတွၼ်ႈၼိူဝ်ၼၼ်ႉယဝ်ႉ။
သင်ၶႂ်ႈႁူႉႁူဝ်ယွႆႈတွင်ႈထၢမ်
လုင်းၸၢႆးၸၢမ်ႇၺုၼ်ႉ (+95) 09 3619 1646
လုင်းၸၢႆးဢေႃးတ (+95) 09 4902 5446
ၼၢင်းဢူင်းယိၼ်ႇ (+95) 09 3204 5590


text:
ပၢင်ပွႆး ႁူမ်ၸူမ်းႁပ်ႉတွၼ်ႈပီမႂ်ႇတႆး 2117 ၼီႈ ပီၼႆႉ တီႈဝဵင်းၼမ်ႉၶမ်း ဢုပ်ႇဢူဝ်းလႆႈၸႂ်ၵၼ်ဝႃႈ တေၸတ်းႁဵတ်းတီႈၵႅပ်ႈ ၵူၺ်း ယွၼ်ႉငဝ်းလၢႆးၼႂ်းမိူင်း လၢႆလၢႆလွင်ႈ။
မိူဝ်ႈဝႃး ဝၼ်းတီႈ 20/10/2022 ယၢမ်းဝၢႆးဝၼ်း 1:30 မူင်း ထိုင် 4:00 မူင်း ယူႇတီႈ ၵေႃလိၵ်ႈလၢႆးလႄႈ ၾိင်ႈငႄႈတႆး ႁူမ်ႈ ပႃး ၽူႈၵွၼ်းပွၵ်ႉ/ ယွမ်ႇ ႁူဝ်ဝၢၼ်ႈသေ ၸတ်းႁဵတ်းပၢင်ၵုမ်ဢုပ်ႇဢူဝ်းၵၼ် တႃႇႁၢင်ႈႁႅၼ်း ပၢင်ပွႆးသူင်ႇသင်ႇပီၵဝ်ႇ 2116 ၼီႈ ႁပ်ႉတွၼ်ႈပီမႂ်ႇတႆး 2117 ၼီႈ ပီၼႆႉ တေဢမ်ႇၸတ်းႁဵတ်းယႂ်ႇၵႂၢင်ႈ မိူၼ်မိူဝ်ႈၵူႈပီ ပူၼ်ႉမႃး ၊ယွၼ်ႉငဝ်းလၢႆး ၼႂ်းမိူင်းတႆး လၢႆလၢႆလွင်ႈလႄႈ ၼင်ႇႁိုဝ် ၾိင်ႈႁိတ်ႈႁွႆးပေႃးတေဢမ်ႇႁၢႆၼၼ်ႉ တေၸတ်းႁဵတ်းၵႂႃႇတီႈၵႅပ်ႈမၼ်းၵူၺ်းယဝ်ႉဝႃႈၼႆ။ ပၢင်ၵုမ်ၼႆႉ ၸတ်းႁဵတ်းတီႈႁူင်းႁေႃး ၵေႃလိၵ်ႈလၢႆး ဝဵင်းၼမ်ႉ ၶမ်း ၸိုင်ႈတႆးပွတ်းႁွင်ႇ။
ၸၢႆးလၢဝ်ၶိူဝ်း ႁူဝ်ပဝ်ႈ ၵေႃလိၵ်ႈလၢႆး ဝဵင်းၼမ်ႉၶမ်း လၢတ်ႈတီႈၽူႈတွႆႇႁွၵ်ႈဝႃႈ – “ပီၼႆႉ ႁဝ်းၶႃႈ မႃးၵုမ်ၵၼ်ဝႃႈ တေဢမ်ႇ ႁဵတ်းပွႆးယႂ်ႇပွႆးလူင်ယဝ်ႉ တေႁဵတ်းၼႂ်းႁူင်းႁေႃးသေ ႁဵတ်းၵႂႃႇၵႅပ်ႈၵႅပ်ႈၸိူင်ႉၼၼ်ၵူၺ်း။ ၶႂ်ႈတုၵ်းသူၼ်းထိုင် ၵူႈပွၵ်ႉၵူႈဝၢၼ်ႈ ႁႂ်ႈမေႃၵိၼ်ၸဵင်၊ လဵၼ်ႈၸဵင်၊ ပၢႆႈၸဵင်၊ ၵေႃႇၸဵင်ႇၵႂႃႇ ႁင်းၽႂ်မၼ်း။ ပီၼႆႉ ယွၼ်ႉငဝ်းလၢႆး ၼႂ်းမိူင်းၵူႈၾၢႆႇၾၢႆႇ ၵၢၼ်ပၢႆးမၢၵ်ႈမီးၵေႃႈ ဢမ်ႇပဵၼ် ၵိၼ်းၸႂ်ဝႆႉလႄႈ ၵူႈၵေႃႉၵူႈၾၢႆႇၵေႃႈ သမ်ႉတေယၢပ်ႇၸႂ်ၵိၼ်းၸႂ်ၸွမ်းထႅင်ႈ ၵွပ်ႈၼႆ ႁဝ်းၶႃႈ တေဢမ်ႇႁဵတ်းပွႆးယႂ်ႇလူင်ယဝ်ႉ”- ဝႃႈၼႆ။
ဝဵင်းၼမ်ႉၶမ်းၼႆႉ ဢမ်ႇလႆႈၸတ်းႁဵတ်း ပၢင်ပွႆးႁူမ်ၸူမ်းႁပ်ႉတွၼ်ႈပီမႂ်ႇတႆး တင်ႈတႄႇ ပီ 2019 ၼၼ်ႉမႃး တေႃႇထိုင် ယၢမ်းလဵဝ် ပႃးပီၼႆႉ တေမီး 4 ပီယဝ်ႉ။ ယွၼ်ႉငဝ်းလၢႆးတၢင်းပဵၼ်ၶူဝ်ႊဝိတ်ႉ၊ ငဝ်းလၢႆး ဝၢၼ်ႈမိူင်းၵူႈၾၢႆႇၾၢႆႇ ၸိူဝ်းၼႆႉသေ ဢမ်ႇ ပဵၼ်ၸတ်း ႁဵတ်းမႃး။
ပၢင်ပွႆးႁူမ်ၸူမ်းႁပ်ႉတွၼ်ႈပီမႂ်ႇတႆး 2117 ၼီႈ ပီၼႆႉ တီႈဝဵင်းၼမ်ႉၶမ်း ဢၢၼ်းဝႆႉ တေၸတ်းႁဵတ်း တီႈႁူင်းႁေႃ တႅၼ်ႈမၢဝ်းၶမ်း ၼႆယဝ်ႉ။


text:
မၢၵ်ႇမင်၊ ဝဵင်း
ဝဵင်းမၢၵ်ႇမင် (IPA: [mɑ̀k mǎŋ]; မၢၼ်ႈ: မက်မန်းမြို့) ၼႆႉ မီးၼႂ်း ၸႄႈဝဵင်းမၢင်ႇမင်၊တိူင်းဝႃႉၽွင်းငမ်းႁင်းၶေႃ၊ ၸႄႈမိူင်းတႆး၊ မိူင်းမျႅၼ်ႇမႃႇဢေႃႈ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းလႄႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
လၢႆးပၵ်းသဝ်းဢွင်ႈတီႈဝဵင်း[မႄးထတ်း | မႄးထတ်းငဝ်ႈငႃႇ]
ပၢႆးမၢၵ်ႈမီးလႄႈၶူဝ်းၵုၼ်ႇၵႃႉၶၢႆ[မႄးထတ်း | မႄးထတ်းငဝ်ႈငႃႇ]
ၵၼ်တေႃႉသူင်ႇလႄႈပၢႆးၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်တီႈၼႂ်းဝဵင်း[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်ႁိမ်းႁွမ်းဝဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၆.


text:
ၾႆးမႆႈႁိူၼ်းလင်ၼိုင်ႈ တီႈၼႂ်းပွၵ့် 6 ၊ ၸႄႈဝဵင်းတၢင့်ယၢၼ်း ၸိုင်ႈတႆးပွတ်းႁွင်ႇ ၶူဝ်းႁိူၼ်းဢမ်ႇတၼ်းလႆႈသင်။
ဝၼ်းတီႈ 16/11/2022 မိူဝ်ႈဝႃးၵၢင်ၶမ်ႈ 8 မူင်းပၢႆ ၾႆးမႆႈႁိူၼ်းပႃႈသႅင်သူၺ်ႇ ယူႇပွၵ့် 6 ၸႄႈဝဵင်းတၢင့်ယၢၼ်း ၸိုင်ႈတႆးပွတ်းႁွင်ႇ ။ ၾႆးမႆႈၶူဝ်းႁိူၼ်း ဢမ်ႇတၼ်းလႆႈသင် ။
ၵူၼ်းပိုၼ့်တီႈ ၵေႃ့ၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ“ ၸႂ်ႈဢေႃႈ မႅၼ်ႈမိူဝ်ႈၵူၼ်းလူင်ၶဝ်ဢမ်ႇယူႇႁိူၼ်း မီးလုၵ်ႈဢွၼ်ႇ 11 ၶူပ်ႇၵေႃႉလဵဝ်ၵူၺ်းဢၼ်ယူႇပႂ်ႉၼၼ့် ။ လႅပ်ႈတေပဵၼ်ၾႆးတဵၼ်းလူမ့်သေ လၢမ်းမႆႈၶႃႈၼေႈ။ ႁိူၼ်းၶဝ်ပဵၼ် ႁိူၼ်းမုင်းလဵၵ်း သိူဝ်ႇၽၢၵ်ႈ ၵင်ႈမႆ့ပူၵ်ႇသၢၼ်ဢေႃႈ ။ ၶဝ်ၵေႃႈ လႆႈဝႃႈပဵၼ်ၵူၼ်းႁႃၸဝ်ႉၵိၼ်ၶမ်ႈ။ ယၢမ်းလဵဝ်ၾႆးသမ့်မႆႈႁိူၼ်းၶဝ်ၵႂႃႇၸိူင့်ၼႆ ပဵၼ်ဢၼ်ယၢပ်ႇၸႂ်ဝႆ့ဢေႃႈ။ ၵူၼ်းတႄ့ ဢမ်ႇလႆႈတၢင်းၸဵပ်းသႅပ်ႇသင်”- ဝႃႈၼႆ။
ၼင်ႇႁိုဝ်တေဢမ်ႇလၢမ်းမႆႈထႅင်ႈတၢင်ႇႁိူၼ်းၼၼ့် ၸုမ်းၶႄၾႆးလႄႈ ၵူၼ်းဝၢၼ်ႈ ဢွၼ်ၵၼ်ၸွႆႈၶႄၾႆး မွတ်ႇၵႂႃႇမိူဝ်ႈ 8 မူင်းပၢႆ 55 မိၼိတ်ႉ ။
ၽူႈၵွၼ်းပွၵ့် 6 တိုၵ်းသူၼ်းလၢတ်ႈဝႃႈ- တႃႇၸွႆႈၵၼ်ၵႄႈလိတ်ႈလွင်ႈယၢပ်ႇၵိၼ်းၶၢၼ်ၸႂ်ၼၼ်ႉ ၵူၼ်းဝၢၼ်ႈၵူၼ်းသူၼ် ထုၵ်ႇလီႁူမ်ႈၵၼ်ၸွႆႈထႅမ်ပၼ် ႁိူၼ်းယေးဢၼ်ၺႃးၽေးၾႆးမႆႈၼႆႉယူႇ -ဝႃႈၼႆ။
ပီၼႆႉ ဢိင်ၼိူဝ်ၾႆးၾႃႉဢမ်ႇမႃးမၢၼ်ႇ၊ ၼမ်ႉမၼ်းၸၢၵ်ႈၵႃႈၶၼ်ယႂ်ႇသေ ၵူၼ်းမိူင်းလႆႈၸႂ်ႉၾႆးတဵၼ်း ၾႆးၽိုၼ်းတႅၼ်းတၢင်။ ႁဵတ်းႁႂ်ႈၵႆႉထူပ်းၽေးၾႆးမႆႈ ။
တီႈဝဵင်းတၢင်ႉယၢၼ်းၼႆႉ ၼႂ်းပီ 2022 ၼႆႉၵူၺ်း မိူဝ်ႈလိူၼ်မၢတ်ႉၶျ် ဝၼ်းတီႈ 9 ၾႆးမႆႈႁိူၼ်းလင်ၼိုင်ႈတီႈပွၵ်ႉ 3 ၼႆႉၼင်ႇၵဝ်ႇ။ လုၵ်ႈဢွၼ်ႇယိင်းၵေႃႉၼိုင်ႈတိုၵ်ႉၼွၼ်းလပ်းယူႇၼႂ်းႁိူၼ်းၺႃးၾႆးမႆႈတၢႆၵိုၵ်းႁိူၼ်း။
မိူဝ်ႈဝၼ်းတီႈ 3 လိူၼ်ဢွၵ်ႊထူဝ်ႊပိူဝ်ႊပူၼ်ႉမႃးၼႆႉသမ်ႉ ၾႆးမႆႈႁိူၼ်းလင်ၼိုင်ႈတီႈ ပွၵ်ႉ 8 ။ ၼၼ်ႉတႄႉၼွၵ်ႈလိူဝ်သုမ်းၶူဝ်းႁိူၼ်းၶူဝ်းယေး ဢမ်ႇမီးၵူၼ်းမၢတ်ႇၸဵပ်းၸွမ်း။
ၼင်ႇႁိုဝ် တေၸၢင်ႈႁေ့ၵင်ႈလႆႈၽေးၾႆးမႆႈၸိူင့်ၼႆ ပေႃးတေဢွၵ်ႇႁိူၼ်း ၵႂႃႇတၢင်းၼွၵ်ႈ ထုၵ်ႇလီ ၾၢင့်ၼၵ်းၼႃ လူဝ်ႇလႆႈတူၺ်းလီလီ မွတ်ႇၽိုၼ်းမွတ်ႇၾႆးသေ ၸင်ႇဢွၵ်ႇႁိူၼ်း ၽူႈယႂ်ႇၵူၼ်းလူင်ၼႂ်းပွၵ်ႉၼႂ်းဝၢၼ်ႈဢွၼ်ၵၼ်လၢတ်ႈၼင်ႇၼႆ။